സേതുലക്ഷ്മി അമ്മയുടെ പ്രാര്‍ത്ഥനകള് ഫലിച്ചു; മകന് വൃക്ക നല്‍കാന് തയ്യാറാണെന്ന് നടി പൊന്നമ്മ ബാബു - Pravasishabdam\nമകന്റെ കിഡ്‌നി മാറ്റിവക്കല് ശസ്ത്രക്രിയയ്ക്കായി നടി സേതുലക്ഷ്മി ഫേസ്ബുക്കിലൂടെ രംഗത്തെത്തിയത് ഏവരെയും സങ്കടത്തിലാഴ്ത്തിയിരുന്നു. എന്നാല് ഒടുവില് ആ അമ്മയ്ക്ക് ആശ്വാസവുമായാണ് അപ്രതീക്ഷിതമായൊരു ഫോണ് കോള് എത്തിയത്. സേതുലക്ഷ്മിയുടെ സഹപ്രവര്‍ത്തകയും നടിയുമായ പൊന്നമ്മ ബാബഹുവായിരുന്നു ഫോണ് ചെയ്തത്.\nഭചേച്ചി….പൊന്നമ്മയാണ്. ഇനിയും നിങ്ങടെ കണ്ണീര് കണ്ട് നില്‍ക്കാന് എനിക്ക് ത്രാണിയില്ല. നമ്മളൊക്കെ കൂടെപ്പിറപ്പുകളല്ലേ ചേച്ചീ…കിഷോറിന് ഞാനെന്റെ കിഡ്‌നി നല്‍കും. എന്റെ വൃക്ക അവന് സ്വീകരിക്കുന്നതില് എന്തെങ്കിലും കുഴപ്പുണ്ടോ എന്നെനിക്കറിയില്ല. എനിക്കു വയസായില്ലേ……ഡോക്ടര്‍മാരോടു ചോദിക്കണം വിവരം പറയണം. ഞാന് വരും….\nപെട്ടെന്നുള്ള സന്തോഷത്തില് സേതുലക്ഷ്മിയുടെ കണ്ണ് നിറഞ്ഞു. മകനോട് കാര്യം പറഞ്ഞു. വേദനയില് ദുരിതമനുഭവിക്കുന്ന കിഷോറിന്റെ മുഖത്തും പ്രതീക്ഷയും പൊന് കിരണം കണ്ടു.\nഇതിനെ വലിയൊരു ഔദാര്യമെന്നോ സന്മനസോ എന്ന് പറഞ്ഞ് വലുതാക്കരുതേ. വാര്‍ത്തയാക്കാന്‍മാത്രം എന്തോ മഹാകാര്യം ചെയ്യുന്നുവെന്ന ഭാവവും എനിക്കില്ല, സേതു ചേച്ചി എന്റെ കൂടപ്പിറപ്പാണ്. നാടകത്തില് അഭിനയിക്കുന്ന നാള് തൊട്ടേ എനിക്കു ചേച്ചിയെ അറിയാം. അങ്ങനെയുള്ള എന്റെ ചേച്ചി, ക്യാമറയ്ക്കു മുന്നില് നിന്ന് കരഞ്ഞ ആനിമിഷമുണ്ടല്ലോ….അതെനിക്ക് സഹിക്കാനായില്ല. കാശ് വാരിയെറിയാനൊന്നും എനിക്കാവില്ല, എന്റെ കൂടപ്പിറപ്പിനു വേണ്ടി, അവരുടെ മകനു വേണ്ടി എനിക്കിപ്പോള് ചെയ്യാന് കഴിയുന്നത് ഇതാണ്. ഞാനിത് പറയുമ്പോള് സേതുചേച്ചി എന്നോടു പറഞ്ഞത് കാശിന്റെ കണക്കാണ്. കാശ് കൊണ്ട് അളക്കാന് വേണ്ടി മാത്രമേയുള്ളോ ചേച്ചീ നമ്മുടെ ബന്ധം എന്നാണ് ഞാന് തിരിച്ചു ചോദിച്ചത്. കിഷോര് എന്റെ വൃക്ക സ്വീകരിക്കുന്നതില് എന്തെങ്കിലും കുഴപ്പുണ്ടോ എന്നെനിക്കറിയില്ല. എനിക്കു വയസൊക്കെയായില്ലേ….എല്ലാം ഒത്തുവന്നാല് ഞാനതിന് ഒരുക്കമാണ്. ഞാനവന് വൃക്ക ധാനം ചെയ്യും. ബാക്കി കാര്യങ്ങള് ഡോക്ടര്‍മാരുേയും ദൈവത്തിന്റേയും കൈയ്യില്…- ഇതായിരുന്നു പൊന്നമ്മ ബാബു ഒരു മാധ്യമത്തോടെ സംഭവത്തെ കുറിച്ച് പ്രതികരിച്ചത്.


Malayalam singer with her sister childhood photo | Indian Express Malayalam\nmalayalam singer with her sister childhood photo\nഈ സഹോദരിമാർ മലയാളികൾക്ക് സുപരിചിതർ\nഅഭിനയത്തിലും ഫാഷൻലോകത്തുമൊക്കെ തിളങ്ങിയിട്ടുണ്ട് ഈ സഹോദരിമാർ\nUpdated: June 3, 2022 2:38:27 pm\nറിയാലിറ്റി ഷോയിലൂടെ വന്ന് മലയാളികളുടെ പ്രിയങ്കരിയായി മാറിയ പിന്നണി ഗായികയാണ് അമൃത സുരേഷ്. സഹോദരി അഭിരാമിയ്ക്ക് ഒപ്പം ചേർന്ന് അമൃത ആരംഭിച്ച അമൃതം ഗമയ എന്ന മ്യൂസിക് ബാൻഡ് ഏറെ ശ്രദ്ധ നേടിയിരുന്നു. എജി വ്‌ളോഗ്‌സ് എന്ന ഒരു യൂട്യൂബ് ചാനലും ഈ സഹോദരിമാരുടേതായിട്ടുണ്ട്. സംഗീതത്തിനപ്പുറം ഫാഷൻ ലോകത്തും മോഡലിങ്ങിലുമൊക്കെ ഇരുവരും സജീവമാണ്.\nഅമൃത, അഭിരാമി സഹോദരിമാരുടെ കുട്ടിക്കാലചിത്രമാണ് ഇപ്പോൾ സോഷ്യൽ മീഡിയയുടെ ശ്രദ്ധ നേടുന്നത്. അച്ഛൻ സുരേഷിന്റെ കൈകളിലിരിക്കുന്ന അമൃതയേയും അഭിരാമിയേയുമാണ് ചിത്രത്തിൽ കാണാനാവുക.\nഏഷ്യാനെറ്റിൽ സംപ്രേഷണം ചെയ്ത ഐഡിയ സ്റ്റാര് സിംഗര് എന്ന റിയാലിറ്റി ഷോയിലൂടെയാണ് അമൃത മലയാളക്കരയ്ക്ക് പ്രിയങ്കരിയായത്. 2010ല് ഐഡിയ സ്റ്റാർ സിംഗറിൽ അതിഥിയായി എത്തിയ ചലച്ചിത്രതാരം ബാലയുമായി അമൃത പ്രണയത്തിലാവുകയും പിന്നീട് ഇരുവരും വിവാഹം കഴിക്കുകയും ചെയ്തു. അവന്തിക എന്നൊരു മകളാണ് ഇവർക്കുള്ളത്. 2016ല് ഇരുവരും വിവാഹമോചിതരായി.\nഅടുത്തിടെ, സംഗീത സംവിധായകൻ ഗോപി സുന്ദറുമായുള്ള പ്രണയം സമൂഹമാധ്യമങ്ങളിലൂടെ അമൃത അനൗൺസ് ചെയ്തു. ഇരുവരും ഒന്നിച്ചുള്ള ചിത്രം ഏറെ വൈറലാവുകയും ചെയ്തിരുന്നു.\nഗായിക എന്നതിനൊപ്പം തന്നെ അഭിനേത്രി, വീഡിയോ ജോക്കി എന്നീ നിലകളിലും ശ്രദ്ധേയയാണ് അഭിരാമി. ഏഷ്യാനെറ്റിലെ ‘ഹലോ കുട്ടിച്ചാത്തൻ’ എന്ന സീരിയലിൽ ബാലതാരമായാണ് അഭിരാമി അരങ്ങേറ്റം കുറിച്ചത്. ബിവെയർ ഓഫ് ഡോഗ്സ് എന്ന ചിത്രത്തിൽ നായികയായും അഭിരാമി അഭിനയിച്ചിരുന്നു.\nRead more: ഞാനൊരു കുഞ്ഞ് വീട് വാങ്ങി; സന്തോഷവാർത്ത അറിയിച്ച് അമൃത സുരേഷ്\nWeb Title: Malayalam singer with her sister childhood photo\n‘അണ്ടേ സുന്ദരാനികി’ പ്രൊമോഷൻ തിരക്കിൽ നസ്രിയ; സ്റ്റൈലിഷ് ചിത്രങ്ങൾ


'നോട്ടം ജിഹാദിലല്ല, അടിമകളുമൊത്തുള്ള ലൈംഗികബന്ധം'; ഇന്ത്യന് യുവാക്കള് ഐഎസില് ചേരുന്നതിന്റെ ലക്ഷ്യം കണ്ടെത്തി തീവ്രവാദ വിരുദ്ധ സ്‌ക്വാഡ് | Reporter Live\n‘നോട്ടം ജിഹാദിലല്ല, അടിമകളുമൊത്തുള്ള ലൈംഗികബന്ധം’; ഇന്ത്യന് യുവാക്കള് ഐഎസില് ചേരുന്നതിന്റെ ലക്ഷ്യം കണ്ടെത്തി തീവ്രവാദ വിരുദ്ധ സ്‌ക്വാഡ്\nBy Web Desk\tOctober 9, 2016 4:25 pm A+ A-\nമുംബൈ: ഇന്ത്യന് യുവാക്കള് ഭീകരസംഘടനയായ ഇസ്ലാമിക് സ്റ്റേറ്റിലേക്ക് ആകൃഷ്ടരാവുന്നതിന്റെ കാരണം ലൈംഗികാസക്തിയാണെന്ന് റിപ്പോര്‍ട്ടുകള്. മഹാരാഷ്ട്ര തീവ്രവാദ വിരുദ്ധ സ്‌ക്വാഡിന്റെ അന്വേഷണത്തിലാണ് ലൈംഗിക അടിമകളെ കാണിച്ച് യുവാക്കളെ തീവ്രവാദ സംഘടനയിലേക്ക് ക്ഷണിക്കുന്നതായി കണ്ടെത്തിയത്.\nഔറംഗാബാദിനടുത്തുള്ള പ്രഭാനിയില് നിന്നും ജുലൈ 14ന് 31കാരനായ നാസര് ഖാദിര് അബൂബക്കറിനെ തീവ്രവാദ വിരുദ്ധ സ്‌ക്വാഡ് അറസ്റ്റ് ചെയ്തിരുന്നു. ഇയാളെ ചോദ്യം ചെയ്തതിന്റേയും മറ്റ് രഹസ്യാന്വേഷണ വിഭാഗത്തിന്റെ റിപ്പോര്‍ട്ടുകളേയും അടിസ്ഥാനാക്കിയാണ് ഐഎസ് യുവാക്കളെ സംഘടനയിലേക്ക് ആകര്‍ഷിക്കുന്നതിന്റെ രീതി മനസിലാക്കിയത്. മൂന്ന് മാസം നീണ്ടു നിന്ന രഹസ്യ ഓപ്പറേഷനിലൂടെയാണ് പ്രഭാനിയില് നിന്നും നാസര് അറസ്റ്റിലായത്.\nലൈംഗിക പങ്കാളികളെ ഓണ്‍ലൈന് സെര്‍ച്ച് എഞ്ചിനുകളില് തേടിയാണ് താന് ഐഎസ് ഭീകരരുമായി ബന്ധം സ്ഥാപിച്ചതെന്ന് ഇയാള് പൊലീസിനോട് സമ്മതിച്ചിട്ടുണ്ട്. എഎസ് അടിമകളാക്കി വെച്ചിരിക്കുന്ന യസീദി പെണ്‍കുട്ടികള് അടക്കമുള്ളവരെ വില്‍ക്കാന് ഐഎസ് ഓണ്‍ലൈന് പരസ്യങ്ങള് നല്‍കിയിരുന്നു. നാസറിനും അറസ്റ്റിലായ മറ്റ് മൂന്ന് പേര്‍ക്കുമെതിരെ3,632 പേജുള്ള ചാര്‍ജ്ഷീറ്റ് സമര്‍പ്പിച്ചിട്ടുണ്ട്. ഇയാള് ഐഎസ് ഭീകരരുമായി ഫെയ്‌സ്ബുക്കിലും, ടെലഗ്രാമിലുമായി ചാറ്റ് ചെയ്തതിന്റെ വിശദാംശങ്ങളും നല്‍കിയിട്ടുണ്ട്. ലൈംഗിക അടിമകളെ കുറിച്ചാണ് ഇയാള് കൂടാതലായും ഭീകരരുമായി ചാറ്റ് ചെയ്തിട്ടുള്ളത്.\nഅബ്ദുള്ള എന്ന പേരില് തുടങ്ങുന്ന ആറോളം ഇമെയില് അക്കൗണ്ടുകള് ഉണ്ടാക്കിയാണ് ഇയാള് ഫെയ്‌സ്ബുക്കിലും മറ്റും അക്കൗണ്ട് എടുത്തിട്ടുള്ളത്. ഈ അക്കൗണ്ടുകളില് നിന്നാണ് ഐഎസ് ഭീകരരുമായുള്ള ചാറ്റിന്റെ വിശദാംശങ്ങള് ലഭിച്ചത്. പിന്നീട് ഇയാളെ ഐഎസിന്റെ സിറിയയിലെ പ്രധാന കമാന്റോ ആയി നിയമിക്കുകയും ചെയ്തുവെന്നും പൊലീസ് വ്യക്തമാക്കുന്നു.\nഇസ്ലാമിക് സ്റ്റേറ്റ് ഭീകരര് ലൈംഗിക അടിമകളെ സാമൂഹ്യമാധ്യമങ്ങള് വഴി വില്‍ക്കുന്നതായി നേരത്തെയും റിപ്പോര്‍ട്ടുകള് ഉണ്ടായിരുന്നു. ഫെയ്‌സ്ബുക്കിലൂടെ അബു അസദ് അല്‍മാദി എന്ന ഐഎസ് ഭീകരന് ലൈംഗിക അടിമയായ പെണ്‍കുട്ടിയെ വില്‍പനക്ക് വച്ചത് ഈയിടെ വാര്‍ത്തയായിരുന്നു. പതിനെട്ടുകാരിയായ പെണ്‍കുട്ടിയുടെ മുഖം മറച്ച ചിത്രത്തോടൊപ്പമാണ് അബു അസദ് വില്‍പന പോസ്റ്റ് ഇട്ടിരുന്നത്. ഇവള് വില്‍പനക്ക് എന്ന തലക്കെട്ടോടെയായിരുന്നു പോസ്റ്റ്. ഈ ലൈംഗിക അടിമകളെയാണ് ഐഎസിലേക്ക് യുവാക്കളെ ആകര്‍ഷിക്കാനും ഉപയോഗിക്കുന്നത്.\nഇന്റര്‍നെറ്റില് സജീവമാകുന്ന യുവാക്കളെയാണ് ഐഎസ് ഓണ്‍ലൈനിലൂടെ ലക്ഷ്യമിടുന്നത്. ഇവരുടെ മുന്‍കാല ഓണ്‍ലൈന് പ്രവര്‍ത്തനങ്ങളുടെ വിവരങ്ങള് ശേഖരിക്കുകയാണ് ആദ്യപടി. പിന്നീട് ഇഷ്ടാനിഷ്ടങ്ങള് കണക്കിലെടുത്താണ് ഓഫര് മുന്നോട്ട് വെക്കുന്നത്. ലൈംഗിക താത്പര്യമുള്ളയാളാണെങ്കിലാണ് ഐഎസ് ലൈംഗിക അടിമകളെ മുന്‍നിര്‍ത്തി ആകര്‍ഷിക്കുന്നത്. ഇനി ഓണ്‍ലൈന് ഉപയോക്താവ് മതഭക്തി ഉള്ളയാളാണെങ്കില് മതപ്രഭാഷണങ്ങളും തെറ്റായി വ്യാഖ്യാനിച്ച ഇസ്ലാം ചരിത്രങ്ങളും തെറ്റായ ആദര്‍ശങ്ങളും വിവരിച്ചാണ് ഐഎസിലേക്ക് ആകര്‍ഷിക്കുന്നതെന്നും പൊലീസ് വ്യക്തമാക്കുന്നു.\nOct 9, 2016 4:25 pm\nധാക്ക ആക്രമണം; ആരോപണ വിധേയരായ 11 ഭീകരരെ ബംഗ്ലാദേശ് സൈന്യം വധിച്ചു\nഭീകരര്‍ക്കെതിരായ നടപടി : പാകിസ്താനില് സൈന്യവും സര്‍ക്കാരും തമ്മില് ഭിന്നത രൂക്ഷം, ഐഎസ്‌ഐ…\nഹാഫീസ് സെയിദിനെ സംരക്ഷിക്കുന്നതിനെതിരെ പാകിസ്താനില് ശക്തമായ പ്രതിഷേധം


'ബ്രോ ഡാഡി'യ്ക്ക് വേണ്ടി പൃഥ്വിരാജിനൊപ്പം ഗാനം ആലപിച്ച് മോഹൻലാൽ, വിഡിയോ പുറത്ത് -\nപൃഥ്വിരാജ് സുകുമാരൻ- മോഹൻലാൽ കൂട്ടുകെട്ടിൽ പ്രേക്ഷകരിലേക്ക് എത്താനൊരുങ്ങുന്ന ചിത്രമാണ് ബ്രോ ഡാഡി. ഇപ്പോഴിതാ റിലീസിനൊരുങ്ങുന്ന ചിത്രത്തിലെ ടൈറ്റിൽ ഗാനം പുറത്തുവിട്ടിരിക്കുകയാണ് അണിയറപ്രവർത്തകർ. ഇരുവരും ചേർന്നാണ് ഗാനം ആലപിച്ചിരിക്കുന്നത് എന്നതാണ് ഗാനത്തിന്റെ മുഖ്യാകർഷണം. അതേസമയം ലൂസിഫറിന് ശേഷം പൃഥ്വിരാജ് സംവിധാനം നിർവഹിക്കുന്ന ചിത്രം കൂടിയാണ് ബ്രോ ഡാഡി.\nചിത്രത്തിൽ ജോൺ കാറ്റാടി എന്നാണ് മോഹൻലാൽ അവതരിപ്പിക്കുന്ന കഥാപാത്രത്തിന്റെ പേര്. ജോൺ കാറ്റാടിയുടെ മകൻ ഈശോ ജോൺ കാറ്റാടിയായാണ് പൃഥ്വിരാജ് എത്തുന്നത്. കഴിഞ്ഞ ദിവസം പുറത്തുവന്ന ചിത്രത്തിന്റെ ട്രെയ്‌ലറും ഗാനങ്ങളുമടക്കം സിനിമ ആസ്വാദകരിൽ ആവേശം നിറയ്ക്കുന്നുണ്ട്. ഹാസ്യത്തിനും പ്രണയത്തിനും പ്രാധാന്യം നൽകിക്കൊണ്ടാണ് സിനിമ ഒരുക്കിയിരിക്കുന്നത്. ഇത് ഉറപ്പുവരുത്തുന്നതാണ് ചിത്രത്തിന്റെ ട്രെയ്‌ലറും.\nRead also: പ്രണയവും സൗഹൃദവും പറഞ്ഞ് പ്രണവ്, ‘ഹൃദയം’ കവർന്ന് ട്രെയ്‌ലർ\nStory highlights; Mohanlal sings with Prithwiraj for Bro Daddy


വീട്ടമ്മ സംരംഭകയായതിങ്ങനെ : ആര്യാസിന്റെ പിറവിക്ക് പിന്നില് ഓര്‍ഡര് തന്ന് മുങ്ങിയവര്! – Media Ink Online\n350 കിലോ കണ്ണിമാങ്ങക്ക് ഓര്‍ഡര് നല്‍കിയ ശേഷം, ഓര്‍ഡര് തന്നവര് മുങ്ങിയാലോ? അച്ചാറിടുകയല്ലാതെ വേറെ തരമില്ല. എങ്കില് കേട്ടോളൂ, ആര്യാസ് എന്ന ഹോംമേഡ് ബ്രാന്‍ഡിന്റെ കഥ ആരംഭിക്കുന്നത് ഇങ്ങനെയാണ്…\nകോട്ടയം കുമാരനെല്ലൂരില് പ്രവര്‍ത്തനം ആരംഭിച്ച് കേരളമൊട്ടാകെ വ്യാപിച്ച ആര്യാസ് എന്ന ഹോംമേഡ് അച്ചാറുകള്‍ക്ക് ഒരു പ്രത്യേകതയുണ്ട്. ഒരിക്കല് ഉപയോഗിച്ചാല്, പിന്നീട് അടുത്തകാലത്തൊന്നും ആ സ്വാദ് നാവിന്‍തുമ്പില് നിന്നും മായില്ല എന്നത് തന്നെ. വീട്ടമ്മയായിരുന്ന വിജയശ്രീയുടെ സംരംഭകരംഗത്തേക്കുള്ള അവിചാരിതമായ രംഗപ്രവേശമായിരുന്നു ആര്യാസ് എന്ന ബ്രാന്‍ഡിന്റെ ആരംഭം. പാചകം ഇഷ്ടമാണ്, എന്നാല് സ്വന്തമായൊരു സംരംഭം ആരംഭിക്കണം എന്നൊന്നും ഒരിക്കലും ചിന്തിച്ചിരുന്നില്ല വിജയശ്രീ. അങ്ങനെയിരുന്ന വിജയശ്രീ ഒരിക്കല് ഒരു അബദ്ധത്തില് ചെന്ന് ചാടി. പരിചയത്തില് ഒരു വ്യക്തി നല്‍കിയ ഓര്‍ഡര് പ്രകാരം 350 കിലോ കണ്ണിമാങ്ങ വാങ്ങി വീട്ടില് വച്ചു. മാങ്ങ എത്തിയ കാര്യം പറയാന് അദ്ദേഹത്തെ വിളിച്ചപ്പോഴോ… ഏത് മാങ്ങ.. എന്ത് മാങ്ങ.. ഞങ്ങള് ഓര്‍ഡര് കാന്‍സലാക്കി എന്ന പല്ലവിയും. അന്ന് 350 കിലോ കണ്ണി മാങ്ങ എന്തുചെയ്യണമെന്നറിയാതെ പകച്ചു നിന്ന വിജയശ്രീ എന്ന വീട്ടമ്മ ഒടുവില് സംരംഭകയായി.\n350 കിലോ കണ്ണിമാങ്ങയുമായി എന്ത് ചെയ്യണം ഇതെന്നറിയാതെ പകച്ചു നിന്ന വിജയശ്രീയുടെ മുന്നില് വിളക്കാകുന്നത് ഭര്‍ത്താവ് വാസന് നമ്പൂതിരിയാണ്. ചെറുപ്പം മുതലേ പാചകത്തില് അല്‍പം താല്പര്യമുള്ള വ്യക്തിയായിരുന്നു വിജയശ്രീ. വിജയശ്രീയുടെ കൈപ്പുണ്യം ചേരുന്ന അച്ചാറുകള്‍ക്ക് വീടിനകത്തും സുഹൃത്തുക്കള്‍ക്കിടയിലും ആരാധകര് ഏറെയായിരുന്നു. ആസ്വദിച്ചു പാചകം ചെയ്യുന്ന വ്യക്തിയുമായിരുന്നു അവര്. അങ്ങനെയിരിക്കെയാണ്, 2007 ല് ഒരു കൂട്ടായ്മയ്ക്ക് വേണ്ടി 300 കിലോ കണ്ണിമാങ്ങ അച്ചാറിട്ടു തരുമോ എന്ന് ചോദിച്ച് ഒരു വ്യക്തി വിജയശ്രീയെ സമീപിക്കുന്നത്.\nപാചകം ചെയ്യാന് ഏറെ ഇഷ്ടമായതിനാല് തന്നെ വിജയശ്രീ ആ ദൗത്യം ഏറ്റെടുത്തു. അതിനു പിന്നില് മറ്റൊരു കാരണം കൂടി ഉണ്ടായിരുന്നു. വിജയശ്രീ കൂടി അംഗമായ കൂട്ടായ്മയിലെ അംഗങ്ങള്‍ക്ക് വേ?ിയായിരുന്നു ആ ബള്‍ക്ക് ഓര്‍ഡര് ലഭിച്ചത്.കണ്ണിമാങ്ങ കിട്ടാന് ഏറെ പ്രയാസപ്പെട്ടിരുന്ന സമയമായിരുന്നു അത്. പലയിടത്തും അന്വേഷിച്ചിട്ടും ലഭിച്ചില്ല. ഒടുവില് അല്‍പം അകലെ നിന്നും വാഹനത്തില് ഇറക്കുമതി ചെയ്യേണ്ടി വന്നു. നല്ല ഉഗ്രന് കണ്ണിമാങ്ങാ സാമ്പിള് ആയി ലഭിക്കുക കൂടി ചെയ്തതോടെ വ്യക്തിപരമായ ആവശ്യത്തിനായി 50 കിലോയും ചേര്‍ത്ത് 350 കിലോ കണ്ണിമാങ്ങ വിജയശ്രീ വാങ്ങി. ഇനിയാണ് കഥയിലെ യഥാര്‍ത്ഥ ട്വിസ്റ്റ് നടക്കുന്നത്. കണ്ണിമാങ്ങ എത്തിയ വിവരം പറയാന് വിളിച്ചപ്പോള് ഓര്‍ഡര് തന്ന വ്യക്തി വിദഗ്ധമായി മുങ്ങി. ഓര്‍ഡര് കാന്‍സല് ചെയ്യുന്നു എന്ന് അദ്ദേഹം ഒരു ദയയും കൂടാതെ തന്നെ പറഞ്ഞു. തുടക്കത്തില് കേട്ട വാര്‍ത്ത വിശ്വസിക്കാന് പോലും വിജയശ്രീക്ക് ആയില്ല. അന്നത്തെക്കാലത്ത് 12000 രൂപ മുടക്കിയാണ് കിട്ടാക്കനി ആയിരുന്ന കണ്ണിമാങ്ങ വാങ്ങിയത്.\nമുന്നില് കുന്നു കൂടിക്കിടക്കുന്ന കണ്ണിമാങ്ങ എന്ത് ചെയ്യും എന്നും നഷ്ടപ്പെട്ട പണം എങ്ങനെ വീണ്ടെടുക്കും എന്നും ഓര്‍ത്ത് വിഷമിച്ചിരിക്കുമ്പോഴാണ് വിജയശ്രീയുടെ ഭര്‍ത്താവ് വാസന് നമ്പൂതിരി 350 കിലോ മാങ്ങയും മുന്‍കൂട്ടി നിശ്ചയിച്ച പ്രകാരം അച്ചാറിടാന് പറഞ്ഞത്. ആദ്യം അതിനോടൊരു യോജിപ്പ് തോന്നിയില്ല. കാരണം, ഇതെല്ലാം എങ്ങനെ വില്‍ക്കും എന്ന ചിന്ത തന്നെ. എന്നാല് ഭര്‍ത്താവ് ശക്തമായ പിന്തുണ നല്‍കിയതോടെ വിജയശ്രീ കണ്ണിമാങ്ങ അച്ചാറിനായി തീ പൂട്ടി. ‘ബിസിനസില് എനിക്ക് യാതൊരു പരിചയവും ഉണ്ടായിരുന്നില്ല. അതുകൊണ്ട് തന്നെ തുടക്കത്തില് കിട്ടിയ ആ തിരിച്ചടിയില് ഞാന് ആകെ തകര്‍ന്നു പോയി. എന്നിരുന്നാലും ഭര്‍ത്താവിന്റെ വാക്ക് കേട്ട് ഞാന് 350 കിലോ കണ്ണിമാങ്ങയും അച്ചാറിട്ടു. അത് വിറ്റ് മുടക്കിയ പണം തിരികെ നേടണം എന്നതായിരുന്നു ലക്ഷ്യം. എവിടെ നിന്നൊക്കെയോ ലഭിച്ച ഒരു കരുത്തിന്റെ വെളിച്ചത്തില് ഞാന് പാചകം പൂര്‍ത്തിയാക്കുകയായിരുന്നു. ആദ്യം വീടിനടുത്തുള്ളവരോടും ബന്ധുക്കളോടുമൊക്കെ പറഞ്ഞു. ആവശ്യക്കാര് വന്നു വാങ്ങി. ചിലര്‍ക്ക് കൂടുതല് ഓര്‍ഡറുകള് ആവശ്യമായി വന്നു. എങ്ങനെയൊക്കെയോ രണ്ടു മാസം കൊണ്ട് ഞാന് 350 കിലോ കണ്ണിമാങ്ങ അച്ചാര് വിറ്റു തീര്‍ത്തു. മുടക്ക് മുതല് തിരികെ കിട്ടിയ സന്തോഷമായിരുന്നു എനിക്ക് ആദ്യം, പിന്നീടാണ് ഒപ്പം കിട്ടിയ ലാഭത്തെപ്പറ്റി ചിന്തിക്കുന്നത,്” സംരംഭകയായ കഥ വിജയശ്രീ ബിസിനസ് ഡേയോട് പറയുന്നു.\nആര്യാസ് എന്ന ബ്രാന്‍ഡിന്റെ പിറവി\nഅച്ചാര് വാങ്ങി ഉപയോഗിച്ചവര് നല്ല അഭിപ്രായം പറയാന് തുടങ്ങിയതോടെ, കൂടുതല് അച്ചാറുകള്‍ക്ക് ഓര്‍ഡര് ലഭിച്ചു തുടങ്ങി. അങ്ങനെ അടുത്തറിയാവുന്ന വ്യക്തികള്‍ക്കായി വിജയശ്രീ വീണ്ടും അച്ചാര് നിര്‍മാണം തുടര്‍ന്നു. യാതൊരു വിധ പരസ്യങ്ങളും ചെയ്തില്ലെങ്കിലും അച്ചാറുകള്‍ക്ക് ആവശ്യക്കാര് വര്‍ധിച്ചുകൊണ്ടിരുന്നു. അങ്ങനെ ആവശ്യക്കാരുടെ നിര്‍ദേശാനുസരണം പലവിധത്തിലുള്ള അച്ചാറുകള് ഉണ്ടാക്കി. അപ്പോഴേക്കും രണ്ടു വര്‍ഷം കഴിഞ്ഞിരുന്നു. ഒരു സംരംഭക എന്ന നിലയിലേക്ക് വിജയശ്രീ പതിയെ രൂപപ്പെട്ടു വന്നു. ആവശ്യക്കാര് പിന്നെയും വര്‍ധിച്ചതോടെ അതൊരു ചെറുകിട അച്ചാര് നിര്‍മാണ യൂണിറ്റ് ആയി. 2009 ആയപ്പോള് ആര്യാസ് ഫുഡ്സ് എന്ന പേരില് വിജയശ്രീ തന്റെ ഉല്‍പ്പന്നത്തെ ബ്രാന്‍ഡാക്കി സംരംഭം രജിസ്റ്റര് ചെയ്യുകയും ചെയ്തു. കണ്ണിമാങ്ങ, നാരങ്ങ, ചെത്തുമാങ്ങ, വാടുകാപ്പുളി, ഇഞ്ചിപ്പുളി തുടങ്ങി വ്യത്യസ്തങ്ങളായ അച്ചാറുകള്, ചമ്മന്തിപ്പൊടികള്, വെന്ത വെളിച്ചെണ്ണ, വിവിധതരം കൊണ്ടാട്ടങ്ങള്, കറി പൗഡറുകള് എന്നിവ വിജയശ്രീ വിപണിയില് എത്തിച്ചു. പക്ഷെ അപ്പോഴും കാര്യമായ മാര്‍ക്കറ്റിങ് തന്ത്രങ്ങള് ഒന്നും തന്നെ വിജയശ്രീ പരീക്ഷിച്ചില്ല. ഓരോ മാസവും ഓര്‍ഡറുകള് വര്‍ധിച്ചു വന്നു. അതെല്ലാം തന്നെ മൗത്ത് റ്റു മൗത്ത് പബ്ലിസിറ്റി വഴി വന്നു എന്നതാണ് ആര്യാസിന്റെ വിജയം.”ഞാന് എനിക്ക് ഇഷ്ടമുള്ളതിനാല് പാചകം ചെയ്യുന്നു. കൂടുതല് വലിയ പരസ്യം ചെയ്യാനൊക്കെ എനിക്ക് ഭയമാണ്. കാരണം ആവശ്യക്കാര് കൂടിയാല് ഉത്തരവാദിത്വവും വര്‍ധിക്കില്ലേ? ഇപ്പോഴത്തെ അവസ്ഥയില് ഞാന് തൃപ്തയാണ്. കേരളത്തിലെ വിപണിയില് എന്റെ ഉല്‍പ്പന്നങ്ങള് ലഭ്യമാണ് കൂടുതല് ഓര്‍ഡറുകള് പുറത്ത് നിന്നും വന്നാല് കൊറിയര് ആയി അയച്ചു നല്‍കുന്നുമുണ്ട്. ആര്യാസ് ഫുഡ്‌സ് പത്തോളം പേര്‍ക്ക് പ്രത്യക്ഷമായും പരോക്ഷമായും ജോലി നല്‍കുന്നുമുണ്ട്,”വിജയശ്രീ പറയുന്നു.\nഒരു വനിത നേതൃത്വം നല്‍കുന്ന സംരംഭം എന്നതില് ഉപരിയായി തൊഴിലാളികളായി വനിതകള് മാത്രമുള്ള സംരംഭം കൂടിയാണ് ആര്യാസ് ഫുഡ്സ.് കഴിഞ്ഞ 13 വര്‍ഷങ്ങളായി വിജയകരമായി പ്രവര്‍ത്തിക്കുന്ന ആര്യാസ് ഫുഡ്‌സിന് ഇന്ന് കേരളത്തിലുടനീളം ഉപഭോക്താക്കളുണ്ട്. പ്രിസര്‍വേറ്റിവുകള് ചേര്‍ക്കാത്തതാണ് ഉല്‍പ്പന്നങ്ങള് എന്നത് തന്നെയാണ് പ്രധാന പ്രത്യേകത. ഓര്‍ഡര് ലഭിക്കുന്നതനുസരിച്ച് കൊറിയര് ആയി ഉല്‍പ്പന്നങ്ങള് എത്തിച്ചു നല്‍കും. ഇളം തലമുറ ബിസിനസിലേക്ക് കടന്നു വരുന്ന പക്ഷം കൂടുതല് വിപുലീകരണപ്രവര്‍ത്തനങ്ങള്‍ക്ക് വഴിയൊരുക്കാനുള്ള തയാറെടുപ്പിലാണ് വിജയശ്രീ.\nഫേസ്‌ബുക്ക് വഴി വിപണി പിടിക്കുന്ന കലവറ അച്ചാറുകൾ ; വ്യത്യസ്തം ശ്രീലക്ഷ്മിയുടെ മാർക്കറ്റിങ്\nനെല്ലിക്ക–കാന്താരി സ്ക്വാഷ് ; അജിയുടെ വരുമാനമാർഗം സിംപിളാണ് ഒപ്പം പവർഫുള്ളും\nകൊൽക്കത്തയുടെ വിശപ്പകറ്റാൻ ഫുഡ് എ.ടി.എം


'ഞങ്ങൾ പണ്ടേ BJPക്കാർ, ഇപ്പോൾ ഇങ്ങനെ ഒരു ചടങ്ങ് എന്തിനെന്ന് അറിയില്ല'; ശശി തരൂരിന്റെ ചെറിയമ്മ | We have been BJP supporters for so many years, wondering why so much of noise over it now says Shashi Tharoor's maternal aunt – News18 Malayalam\nശശിതരൂരിന്റെ ചെറിയമ്മ ശോഭനയും ഭര്‍ത്താവ് ശശികുമാറും ബിജെപിയില് ചേര്‍ന്നെന്നായിരുന്നു ശ്രീധരൻപിള്ളയുടെ പ്രഖ്യാപനം\nLast Updated : March 15, 2019, 21:24 IST\nകൊച്ചി: കോൺഗ്രസ് നേതാവും തിരുവനന്തപുരം എം പിയുമായ ശശി തരൂരിന്റെ ബന്ധുക്കൾ ബിജെപിയിൽ ചേർന്നെന്ന സംസ്ഥാന അധ്യക്ഷൻ പി എസ് ശ്രീധരൻപിള്ളയുടെ വാർത്തസമ്മേളനത്തിനുപിന്നാലെ പണ്ടേ ബിജെപിക്കാരാണെന്ന് ബന്ധുക്കളുടെ വെളിപ്പെടുത്തൽ. ശശിതരൂരിന്റെ ചെറിയമ്മ ശോഭനയും ഭര്‍ത്താവ് ശശികുമാറും ബിജെപിയില് ചേര്‍ന്നെന്നായിരുന്നു ശ്രീധരൻപിള്ളയുടെ പ്രഖ്യാപനം. ' ഞങ്ങൾ പണ്ടുമുതൽ ബിജെപിക്കാരാണ്. ഇപ്പോള് ഇങ്ങനെയൊരു വാര്‍ത്താസമ്മേളനം വിളിച്ചത് എന്തിനെന്ന് അറിയില്ല'- തരൂരിന്റെ ചെറിയമ്മ ശോഭന പ്രതികരിച്ചു.\nമോദിയാണ് ബിജെപിയിലേക്ക് വരാനുള്ള മുഖ്യകാരണം. ഞങ്ങൾ പണ്ടേ ബിജെപിക്കാരാണ്. ഞങ്ങൾ കോൺഗ്രസുകാരായിരുന്നില്ല. ദൃശ്യമാധ്യങ്ങൾ ചടങ്ങിനെത്തുമെന്ന് അറിഞ്ഞിരുന്നില്ല- ശോഭന പറഞ്ഞു.\nശശി തരൂരിന്റെ ബന്ധുക്കൾക്കൊപ്പം വിവിധ രംഗങ്ങളിൽ പ്രവർത്തിച്ചുവരുന്ന 12 പേരും ബിജെപിയിൽ അംഗത്വമെടുത്തുവെന്നാണ് ശ്രീധരൻപിള്ള പ്രഖ്യാപിച്ചത്. രണ്ട് കെപിസിസി നിർവാഹക സമിതി അംഗങ്ങൾ ബിജെപിയിൽ ചേരാൻ താൽപര്യം പ്രകടിപ്പിച്ചതായുംപി എസ് ശ്രീധരൻപിള്ള പറഞ്ഞു. എന്നാൽ ഇതു സംബന്ധിച്ച് കൂടുതൽ കാര്യങ്ങൾ വെളിപ്പെടുത്താൻ തയാറല്ലെന്നും അദ്ദേഹം പറഞ്ഞു. കഴിഞ്ഞ ദിവസം മുൻ എഐസിസി സെക്രട്ടറിയും കോൺഗ്രസ് വക്താവുമായിരുന്ന ടോം വടക്കൻ ബിജെപിയിൽ ചേർന്നിരുന്നു. ഇനിയും കൂടുതൽ പേർ പാർട്ടിയിലെത്തുമെന്നാണ് ബിജെപി നേതൃത്വത്തിന്റെ അവകാശ വാദം.\nFirst published: March 15, 2019, 16:17 IST


Rashmika Mandanna on rumours about break up with Rakshit Shetty: Sorry I was silent for so long - Malayalam Filmibeat\n35 min ago മമ്മൂക്കയുടെ ആ ശീലം അറിഞ്ഞ ശേഷമാണ് അന്ന് കാണാന് പോയത്, മനസുതുറന്ന് ബോബി സഞ്ജയ്\n| Updated: Tuesday, September 18, 2018, 16:20 [IST]\nവിജയ് ദേവരാകൊണ്ടയുടെ ഗീതാഗോവിന്ദം എന്ന ഒറ്റ ചിത്രം കൊണ്ട് പ്രേക്ഷകരുടെ ഹൃദയത്തിൽ സ്ഥാനം ഉറപ്പിച്ച താരമാണ് രാശ്മിക മന്ദന. ഗീതാ ഗോവിന്ദം എന്ന ഒറ്റ ചിത്രം നടിയുടെ കരിയറിനെ തന്നെ മാറ്റി മറിച്ചിരുന്നു. ടോളിവുഡിൽ മാത്രമല്ല തെന്നിന്ത്യയിലെ വിവിധ ഭാഷകളിലും ചിത്രത്തിന് വളറെ മികച്ച സ്വീകാര്യതയായിരുന്നു ലഭിച്ചിരുന്നത്. കന്നട നടിയായ രശ്മികയ്ക്ക് ടോളിവുഡിൽ നിന്ന് കൈനിറയെ ചിത്രങ്ങളായിരുന്നു വന്നിരുന്നത്.\nഗീതാഗോവിന്ദത്തിന്റെ റിലീസിങ്ങിനെ പിന്നാലെ താരത്തിന്റെ വിവാഹം മുടങ്ങിയെന്നുള്ള വാർത്തകൾ പ്രചരിച്ചിരുന്നു. കന്നട നടനും സംവിധായകനുമായി രക്ഷിത് ഷെട്ടിയുമായി താരത്തിന്റെ വിവാഹ നിശ്ചയം കഴിഞ്ഞിരുന്നു. ഈ വർഷം ഒടുവിൽ വിവാഹം നടത്താനും തീരുമാനിച്ചിരുന്നതായിരുന്നു. ഏറെ നാളത്തെ പ്രണയ ബന്ധമണ് ഇപ്പോൾ തകർന്നത്. എന്നാൽ പ്രണയ തകർച്ചയുടെ കാരണം ഇരു താരങ്ങളെ കുടുംബാംഗങ്ങളെ വ്യക്തമാക്കിയിട്ടില്ല. എന്നാൽ ഇപ്പോൾ വിശദീകരണവുമായി നടി തന്നെ രംഗത്തെത്തിയിട്ടുണ്ട്.\nരാശ്മികയുടെ അമ്മയുടെ വെളിപ്പെടുത്തൽ\nരാശ്മികയും രക്ഷിത് ഷെട്ടിയും തമ്മിലുളള വിവാഹം മുടങ്ങിയതിനെ കുറിച്ച് പ്രതികരിച്ച് നടിയുടെ അമ്മ രംഗത്തെത്തിയിരുന്നു. ഒരു തെലുങ്ക് മാധ്യമത്തിനോടായിരുന്നു വിവാഹം മുടങ്ങിയതിനെ കുറിച്ച് ഇവർ പ്രതികരിച്ചത്. വിവഹം മുടങ്ങിയതിൽ ഞങ്ങൾ ദുഃഖിതരാണ്.ഈ വിഷമത്തില് നിന്ന് കരകയറിക്കൊണ്ടിരിക്കുകയാണ്. എല്ലാ മനുഷ്യര്‍ക്കും അവരുടെ ജീവിതമാണ് വലുത്. ആരെയും വേദനിപ്പിക്കാന് ഉദ്ദേശിച്ചിരുന്നില്ലെന്നും രശ്മികയുടെ അമ്മ സുമൻ പറഞ്ഞു. ഇത് വലിയ വിമർശനത്തിന് വഴിവെച്ചിരുന്നു. ഇതിനു പിന്നാലെയായിരുന്നു വിശദീകരണവുമായി നടി തന്നെ രംഗത്തെത്തിയത്.\nഞങ്ങൾക്ക് അൽപം മനസമാധാനം തരൂ\nകഴിഞ്ഞ കുറച്ചു നാളുകളായി താരം സോഷ്യൽ മീഡിയയിൽ ആക്ടീവ് ആയിരുന്നില്ല. ഇതിനെ കുറിച്ചു പറഞ്ഞു കൊണ്ടായിരുന്നു നടി ആരംഭിച്ചത്. സോഷ്യൽ മീഡിയയിൽ എന്നെ കുറിച്ച് പലതരത്തിലുളള കഥകളും കമന്റുകളും ട്രോളികളുമൊക്കെ പ്രചരിക്കുന്നുണ്ട്. ഇത് എന്നെ വളരെ അസ്വസ്ഥയാക്കുന്നുണ്ട്. അത്തരത്തിലാണ് എന്നെ ചിത്രീകരിച്ചിരിക്കുന്നത്. എന്നാൽ ഇതിൽ നിങ്ങളെ ആരേയും ഞാൻ കുറ്റപ്പെടുത്തുന്നില്ല. കാരണം നിങ്ങള് അങ്ങനെയാണ് വിശ്വസിക്കുന്നത്. ഞാന് ആരോടും ഒന്നും ന്യായീകരിക്കാന് ഇല്ല. എന്നാൽ ഒരു കാര്യം എനിയ്ക്ക് പറയാനുണ്ട്. ഞാന് കന്നഡ സിനിമയില് തന്നെ തുടരും . സിനിമ മേഖലയില് ഉള്ളവരെ അവരുടെ ജോലി ചെയ്യാന് അനുവദിക്കൂ , ഞങ്ങള്‍ക്ക് അൽപം മനസമധാനം തരൂവെന്നും താരം പറയുന്നുണ്ട്.\nവിവാഹ മുടങ്ങിയതിനെ കുറിച്ച് പ്രതികരിച്ച് നടൻ\nവിവാഹം മുടങ്ങിയതിൽ കൂടതൽ വിമർശനം ഏറ്റുവാങ്ങേണ്ടി വന്നത് രശ്മികയായിരുന്നു. താരത്തിനെ കുറിച്ച് സോഷ്യൽ മീഡിയയിലുടെ വൻ വിമർശനമായിരുന്നു ഉയർന്ന് വന്നത്. ഇതിന്റെ പശ്ചാത്തലത്തിൽ വിവാഹം മുടങ്ങിയതിനെ കുറിച്ച് പ്രതികരിച്ച് രാക്ഷിത് തന്നെ രംഗത്തെത്തിയിരുന്നു. ഫേസ്ബുക്കിലൂടെയായിരുന്നു പ്രതികരണം. മാധ്യമങ്ങളിൽ നിന്ന് കൃത്യമായ അകലം പാലിക്കുകയായിരുന്നു. എന്നാൽ ഇപ്പോൾ പ്രതികരിക്കണ്ട സമയമായി എന്ന് തോന്നിയതു കെണ്ടാണ് തിരിച്ച് വന്നതെന്നും താരം പറഞ്ഞു. രശ്മികയെ കുറിച്ച് പലതരത്തിലുളള സംസാരങ്ങൾ പ്രചരിക്കുന്നുണ്ട്. ആരേയും കുറ്റം പറയാനില്ലെന്നും താരത്തിന്റെ ആദ്യ പ്രതികരണം. എന്നാൽ വിവാഹം മുടങ്ങിയതിനെ കുറിച്ചുളള വ്യക്തമായ ഉത്തരം രാക്ഷിതും നൽകിയിരുന്നില്ല.\nപ്രചരിക്കുന്ന പലതും ശരിയല്ല\nകഴിഞ്ഞ രണ്ടു വർഷമായി എനിയ്ക്ക് രശ്മികയെ അറിയാം. ഇതിനിടയിൽ ഒരുപാട് വിഷയങ്ങളുണ്ട്. അതിനാൽ തന്നെ പുറത്തു വരുന്ന വാർത്തകളുടെ അടിസ്ഥാനത്തിൽ അവരെ വിലയിരുത്തരുതെന്ന് താരം വ്യക്തമാക്കി. അവരെ സമാധാനത്തോടെ ജീവിക്കാന് വിടൂ. ഞാനോ രശ്മികയോ ഈ വിഷയത്തെക്കുറിച്ച് മാധ്യമങ്ങളുമായി സംസാരിച്ചിട്ടില്ല. അതുകൊണ്ട് തന്നെ പലകാര്യങ്ങളും ശരിയല്ലെന്നും രക്ഷിത് പറഞ്ഞു. രശ്മിക രക്ഷിതിനെ പ്രണയിച്ച് വഞ്ചിക്കുകയായിരുന്നെന്നും നടിയ്ക്ക് മറ്റൊരു പ്രണയം ഉണ്ടെന്നും വാർത്തകൾ പ്രചരിച്ചിരുന്നു. എന്നാൽ അതിനുളള മറുപടിയാണ് താരം രക്ഷിത് നൽകിയത്.\nഷൂട്ടിങ്ങിനിടെയായിരുന്നു രശ്മികയും രക്ഷിതും തമ്മിൽ പ്രണയത്തിലായത്. പിന്നീട് ഇവരുടെ പ്രണയം വിവാഹത്തിൽ എത്തിച്ചേരുകയായിരുന്നു.ഇതിന്റെ ഭാഗമായി 2017 മെയിലാണ് വിവാഹ നിശ്ചയം നടന്നിരുന്നു. രണ്ട് വർഷത്തിനു ശേഷം( ഈ വർഷം അവസാനം) ഇവരുടെ വിവാഹവും ഉറപ്പിച്ചിരുന്നു. എന്നാൽ അടുത്ത കുറച്ച് നാളുകൾ മുൻപ് ഇവർ വേർപിരിഞ്ഞുവെന്ന് വാർത്തകൾ പ്രചരിച്ചിരുന്നു. എന്നാൽ അന്ന് വാർത്തകൾക്കെതിരെ രശ്മിക തന്നെ രംഗത്തെത്തിയിരുന്നു.\nRashmika Mandanna on rumours about break up with Rakshit Shetty: Sorry I was silent for so long


നെയ്യാറ്റിന്‍കര�... | www.utharadesam.com\nupdated on:2019-05-15 06:43 PM\nനെയ്യാറ്റിന്‍കരയിലെ ആത്മഹത്യ വഴിത്തിരിവില്; ഭര്‍ത്താവും ബന്ധുക്കളും കസ്റ്റഡിയില്\nwww.utharadesam.com 2019-05-15 06:43 PM,\nതിരുവനന്തപുരം: നെയ്യാറ്റിന്‍കരയില് അമ്മയും മകളും ആത്മഹത്യ ചെയ്ത സംഭവത്തില് വഴിത്തിരിവ്. ആത്മഹത്യയ്ക്ക് പിന്നില് ജപ്തി നടപടിക്ക് പുറമെ ഭര്‍ത്താവിന്റെയും അമ്മയുടെയും ബന്ധുക്കളുടെയും പീഡനവും സൂചിപ്പിക്കുന്ന ആത്മഹത്യാകുറിപ്പ് കണ്ടെത്തി. ഇതിന്റെ അടിസ്ഥാനത്തില് ഭര്‍ത്താവിനെയും ഭര്‍ത്താവിന്റെ അമ്മയെയും രണ്ട് ബന്ധുക്കളെയും പൊലീസ് കസ്റ്റഡിയിലെടുത്ത് ചോദ്യം ചെയ്തുവരികയാണ്. ഇരുവരും ആത്മഹത്യ ചെയ്ത മുറിയുടെ ചുവരില് ഒട്ടിച്ചുവെച്ച നിലയിലായിരുന്നു ആത്മഹത്യാകുറിപ്പ്.\nവസ്തു തര്‍ക്കവും കുടുംബ പ്രശ്‌നങ്ങളുമാണ് ആത്മഹത്യയിലേയ്ക്ക് നയിച്ചതെന്നാണ് കത്തിലെ സൂചന. ചന്ദ്രന്റെ അമ്മയായ കൃഷ്ണമ്മ, ഭര്‍ത്താവ് കാശി, ശാന്ത എന്നിവര്‍ക്കെതിരെയാണ് കുറിപ്പ്. സ്ത്രീധനത്തിന്റെ പേരില് പീഡിപ്പിച്ചതായി കത്തില് പറയുന്നു. തന്നെയും മകളെയും കൊല്ലുമെന്ന് കൃഷ്ണമ്മ ഭീഷണിപ്പെടുത്തിയതായും കടം തീര്‍ക്കാന് വീട് വില്‍ക്കാന് അനുവദിക്കുന്നില്ലെന്നും കത്തില് പറയുന്നു.മന്ത്രവാദം അടക്കമുള്ള കാര്യങ്ങള് നടത്തിയതായും തങ്ങളെ ജീവിക്കാന് അനുവദിക്കുന്നില്ലെന്നും കത്തില് ആരോപിക്കുന്നു.\nകടം തീര്‍ക്കാന് ഭര്‍ത്താവ് താല്‍പര്യമെടുക്കുന്നില്ലെന്നും കടബാധ്യതകളുടെ പേരില് എല്ലാവരും തന്നെയാണ് കുറ്റപ്പെടുത്തുന്നതെന്നും ലേഖയുടെയും മകളുടെയും ആത്മഹത്യാക്കുറിപ്പില് പറയുന്നു.\nബുധനാഴ്ച രാവിലെ ഫോറന്‍സിക് സംഘം വീടിനുള്ളില് കടന്ന് പരിശോധിച്ചപ്പോഴാണ് ആത്മഹത്യാ കുറിപ്പും ചുവരിലെഴുതിയ വാചകങ്ങളും കണ്ടെത്തിയത്. സംഭവത്തിനു ശേഷം പൊലീസ് വീട് പൂട്ടിയിരുന്നു. അതുകൊണ്ടാണ് കഴിഞ്ഞ ദിവസം മറ്റു പരിശോധനകള് നടത്താതിരുന്നതും ആത്മഹത്യ കുറിപ്പ് കണ്ടെത്താനാകാതിരുന്നതുമെന്നാണ് പൊലീസ് പറയുന്നത്.


ലോകചെസ് യൗവനസുരഭിലം, കാള്‍സണെ അട്ടിമറിച്ച് ലോകജേതാവായി 17 കാരന് അബ്ദുസത്തറോവ് | Nodirbek Abdusattorov dethrons Carlsen and win Rapid World Chess Championship\nഅബ്ദുസത്തറോവ് ചരിതത്തിലെ ഏറ്റവും പ്രായം കുറഞ്ഞ ലോക റാപ്പിഡ് ചെസ്സ് ചാമ്പ്യനായിമാറി\n# ചെസ് ഒളിമ്പ്യന് എന്.ആര്.അനില്‍കുമാര്\nയൗവനത്തിന്റെ മണിമുഴക്കത്തോടെ ലോകചെസ്സ് 2021 നെ യാത്രയാക്കി പുതുവര്‍ഷത്തെ സ്വീകരിക്കുന്നു. ശൈത്യകാലത്തേയും ഹിമപാതത്തേയും വരവേല്‍ക്കുന്ന പോളണ്ടിന്റെ തലസ്ഥാനനഗരിയായ വാഴ്‌സോയിലെ പി ജി ഈ നരോദോവി സ്റ്റേഡിയത്തില് ഡിസംബര് 26 മുതല് 28 വരെ ലോക റാപ്പിഡ് ചെസ്സ് മത്സരങ്ങള് അരങ്ങേറി.\nഓപ്പണ്, വനിതാ വിഭാഗങ്ങളിലായിരുന്നു ലോകകിരീടപോരാട്ടങ്ങള്. 176 കരുത്തര് പങ്കെടുത്ത ഓപ്പണ് വിഭാഗമായിരുന്നു ഇതില് ഏറ്റവും ശ്രദ്ധ പിടിച്ചുപറ്റിയത്. 2550 മുകളില് ഫിഡെ റേറ്റിങ്ങിന്റെ ഉടമകളായ ചെസ്സ് താരങ്ങള്, വിവിധരാഷ്ട്രങ്ങളില് നിന്നുള്ള ദേശീയചാമ്പ്യന്മാര്, പ്രത്യേക ക്ഷണിതാക്കള് എന്നിവരായിരുന്നു മത്സരത്തില് പങ്കെടുക്കാന് അര്‍ഹത നേടിയെത്തിയവര്. ലോകചാമ്പ്യന് മാഗ്‌നസ് കാള്‍സണ്, ക്ലാസ്സിക്കല് ലോകചാമ്പ്യന്‍ഷിപ്പ് ഫൈനലില് കാള്‍സനോട് ഏറ്റുമുട്ടി പരാജയമടഞ്ഞ യാന് നെപ്പോമ്‌നിഷി, ലോകനമ്പര് രണ്ടാം താരവും കാള്‍സണ് വെല്ലുവിളി എന്ന് വിശേഷിപ്പിക്കപ്പെടുകയും ചെയ്യുന്ന ഇറാനിയന്-ഫ്രഞ്ച് താരം 17 കാരന് ഫിറൂസജാ ആലിറേസ, ലോകകപ്പ് ജേതാവ് ഡൂഡ യാന് ക്രിസ്റ്റോഫ്, ലോകചെസ്സിലെ അതിശക്തരായ ഗ്രാന്‍ഡ് മാസ്റ്റര്‍മാര് നകാമുറ ഹിക്കാരു, ഫാബിയോ കരുവാന, മാക്‌സിം വഷ്യ ലഗ്രേവ്, അനീഷ് ഗിരി, സെര്‍ജി കാര്യാക്കിന് - അങ്ങനെ പോകുന്നു അതിഗംഭീരമായ താരനിര.\nമലയാളിതാരങ്ങളായ നിഹാല് സരിന്, എസ് എല് നാരായണന് എന്നിവരടക്കം 12 പേരടങ്ങുന്ന ഇന്ത്യന് കരുത്തും മത്സരരംഗത്തുണ്ടായിരുന്നു. ഒന്നാം ദിനം5കളികള് പൂര്‍ത്തിയായപ്പോള് നിലവിലെ ചാമ്പ്യന്4.5 പോയിന്റുകളോടെ ഡൂഡ യാന് ക്രിസ്റ്റോഫ്, ബാദര് ജബോവ എന്നിവരോടൊപ്പം ലീഡ് പങ്കിട്ടു. രണ്ടാമത്തെ ദിവസം9റൗണ്ടുകള് പിന്നിട്ടപ്പോള് കാള്‍സണ് ശക്തരായ ഫിറൂസജായേയും ഡൂഡയേയും പരാജയപ്പെടുത്തി7.5 എന്ന സ്‌കോറോടെ ഒറ്റക്ക് മുന്നിലെത്തി. ക്ലാസിക്കല്, റാപ്പിഡ്, ബ്ലിറ്റ്‌സ് എന്നീ മൂന്ന് വിഭാഗങ്ങളിലും നിലവില് കിരീടധാരിയായ കാള്‍സണ് ചരിത്രം ആവര്‍ത്തിക്കുവാനുള്ള സാധ്യത തെളിയുകയായിരുന്നു.\nമൂന്നാം ദിനം അട്ടിമറികളുടേയും അപ്രതീക്ഷിതങ്ങളുടേയും ദിനമായി മാറി. ഫാബിയോ കരുവാനയേയും ലെവന് ആറോണിയനേയും ബോറിസ് ഗെല്‍ഫാന്‍ഡിനേയും വീഴ്ത്തിയ കൗമാരപ്രതിഭ നോദിര്‍ബെക്ക് അബ്ദുസത്തറോവ് പത്താം റൗണ്ടില് സാക്ഷാല് മാഗ്‌നസ് കാള്‍സനെ അട്ടിമറിച്ചു. സമനില നേടാവുന്ന കളി കാള്‍സന്റെ പിഴവുമൂലം ഉസ്‌ബെക്കിസ്ഥാന്റെ 17 കാരന് അത്ഭുതബാലന്റെ വിജയത്തില് കലാശിച്ചു. അതോടെ 8 പൊയിന്റുകളോടെ അബ്ദുസത്തറോവും നെപ്പോമ്‌നിഷിയും മുന്നിലായി. കാള്‍സണ് പിന്നീട് ശക്തമായ തിരിച്ചുവരവ് നടത്തി. 13 കളികളും പൂര്‍ത്തിയായപ്പോള് 9.5 പോയിന്റുകളോടെ4പേര് ഒന്നാം സ്ഥാനത്ത് നിലകൊണ്ടു - അബ്ദുസത്തറോവ്, നെപ്പോമ്‌നിഷി, കാള്‍സണ്, കരുവാന.\nലോകചാമ്പ്യന് നിര്‍ണയിക്കുവാനുള്ള പ്ലേ ഓഫ് പോരാട്ടം നടന്നത് അബ്ദുസത്തറോവും നെപ്പോമ്‌നിഷിയും തമ്മിലായിരുന്നു. (4പേര്‍ക്ക് ഒരേ പോയിന്റുകള് ഉണ്ടായിട്ടും അതില്2പേര് മാത്രം ജേതാവിനെ നിശ്ചയിക്കാനുള്ള അന്തിമപോരാട്ടത്തിനായി തെരഞ്ഞെടുക്കപ്പെടുന്നു എന്ന നിയമം വിമര്‍ശിക്കപ്പെടുകയുണ്ടായി) പ്ലേ ഓഫില് അബ്ദുസത്താറാറോവ് യാന് നെപ്പോമ്‌നിഷിയെ 1 .5 -0.5 എന്ന സ്‌കോറിന് പരാജയപ്പെടുത്തി ചരിതത്തിലെ ഏറ്റവും പ്രായം കുറഞ്ഞ ലോക റാപ്പിഡ് ചെസ്സ് ചാമ്പ്യനായിമാറി. 13 വയസ്സില് ഗ്രാന്‍ഡ് മാസ്റ്റര് പട്ടം നേടിയ അബ്ദുസത്താറാവ് 11 വയസ്സിലേ തന്നെ ലോകത്തെ മികച്ച 100 ജൂനിയര് താരങ്ങളില് ഒരാളായി ഇടം പിടിച്ചിരുന്നു. പക്ഷെ ഈ കൗമാരപ്രതിഭയുടെ ലോകകിരീടജയം എല്ലാ പ്രവചനങ്ങള്‍ക്കും അതീതമായിരുന്നു. പ്രസ്സ് കോണ്‍ഫറന്‍സിലും അഭിമുഖങ്ങളിലുമെല്ലാം വളരെ സംയമനത്തോടെയും പക്വതയോടെയുമാണ് അബ്ദുസത്തറോവ് ചോദ്യങ്ങളെ നേരിട്ടത്. അടുത്ത ലോക ബ്ലിറ്റ്‌സ് ചാംപ്യന്‍ഷിപ്പിലാണ് താന് മനസ്സ് കേന്ദ്രീകരിക്കുന്നത് എന്ന് ഈ ബാലന് പറഞ്ഞത് വളരെ ശ്രദ്ധേയമാണ്.\nഭാരതത്തിന്റെ യുവനിര വളരെ മികച്ച പ്രകടനമാണ് ലോക റാപ്പിഡ് ചാമ്പ്യന്‍ഷിപ്പില് കാഴ്ചവെച്ചത്. ചെന്നൈയില് നിന്നുള്ള ഡി ഗുകേഷ് എന്ന ബാലതാരം കണ്ണഞ്ചിപ്പിക്കുന്ന പ്രകടനത്തോടെ9പോയിന്റുകള് നേടുകയും ഒമ്പതാം സ്ഥാനം കരസ്ഥമാക്കുകയും ചെയ്തു. ഫാബിയോ കരുവാന, ഡൂഡ ക്രിസ്റ്റോഫ്, ലെവന് ആറോണിയന്, മാമദറോവ് എന്നീ ലോക മുന് നിര താരങ്ങള് നേടിയ അതെ പോയിന്റ് തന്നെയാണ് ഗുകേഷും നേടിയത്. ഗുകേഷ് ബോറിസ് ഗെല്‍ഫാന്‍ഡ്, ബാദര് ജെബോവ എന്നിവരെ തോല്‍പ്പിക്കുകയും അലക്സാണ്ടര് ഗ്രിഷ്ചുക്ക്, ചാമ്പ്യന് അബ്ദുസത്തറോവ് എന്നിവരെ സമനിലയില് തളയ്ക്കുകയും ചെയ്തു. 8.5 പോയിന്റുകള് കരസ്ഥമാക്കി പതിനഞ്ചാം സ്ഥാനത്തെത്തിയ കൊല്‍ക്കത്തയിലെ 20 കാരന് മിത്രബ ഗുഹയുടെ പ്രകടനവും അതിശയിപ്പിക്കുന്ന ഒന്നായിരുന്നു.\n7 പോയിന്റുകള് വീതം നേടി കേരളത്തിന്റെ എസ് എല് നാരായണനും നിഹാല് സരിനും മാന്യമായ പ്രകടനങ്ങള് കാഴ്ചവെച്ചു. നാരായണന് 63 ഉം നിഹാല് 60 ഉം ഫിഡെ റേറ്റിംഗ് പോയിന്റുകള് അവരുടെ പ്രകടനങ്ങളിലൂടെ ഉയര്‍ത്തി എന്നതും ആഹ്ലാദകരം തന്നെ. ജനുവരി 29 ന് ആരംഭിക്കുന്ന ലോക ബ്ലിറ്റ്‌സ് ടൂര്‍ണമെന്റില് ഇവരില് നിന്നും മികച്ച പ്രകടനങ്ങള് നമുക്ക് പ്രതീക്ഷിക്കാം. നിഹാല് പ്രത്യേകിച്ചും ബ്ലിറ്റ്‌സ് ചെസ്സില് ലോകത്തെ മികച്ച കളിക്കാരില് ഒരാളും കരുത്തന്മാരുടെ പേടിസ്വപ്നവുമാണ്. റാപ്പിഡ് ചെസ്സില് ഓരോ കളിക്കാരനും മൊത്തം 15 മിനിറ്റ് വീതം നല്‍കപ്പെടുന്നു, ഇതിനു പുറമെ ഓരോ നീക്കത്തിനും 10 സെക്കന്‍ഡ് ഇന്‍ക്രിമെന്റും ലഭിക്കുന്നു. എന്നാല് ബ്ലിറ്റ്‌സ് (മിന്നല്) ചെസ്സിലാകട്ടെ ഒരു കളിക്കാരന് ഒരു കളി പൂര്‍ത്തിയാക്കാന് ആകെ ലഭിക്കുന്ന സമയം വെറും3മിനിറ്റുകള് മാത്രമാണ്, അതിനു പുറമെ ഓരോ നീക്കം നടത്തുമ്പോഴും തന്റെ സമയത്തിനോട്2സെക്കന്‍ഡ് വീതം ചേര്‍ക്കപ്പെടും. അതിനാല് തന്നെ അത്യന്തം ആവേശകരവും ഉദ്വേഗജനകവും കാണികള്‍ക്ക് ഹരം പകരുകയും ചെയ്യുന്ന ചെസ്സ് രൂപമാണ് ബ്ലിറ്റ്‌സ്.\nContent Highlights: Nodirbek Abdusattorov dethrons Carlsen and win Rapid World Chess Championship


ബാങ്കിന്റെ ജപ്തി നടപടി; കൊല്ലത്ത് കശുവണ്ടി തൊഴിലാളികള് കുത്തിയിരുപ്പ് സമരം നടത്തി | Reporter Live\nബാങ്കിന്റെ ജപ്തി നടപടി; കൊല്ലത്ത് കശുവണ്ടി തൊഴിലാളികള് കുത്തിയിരുപ്പ് സമരം നടത്തി\nBy ഷെമീർ\tFebruary 10, 2018 6:45 am A+ A-\nകൊല്ലം: ബാങ്കിന്റെ ജപ്തി നടപടിക്കെതിരേ കൊല്ലത്ത് കശുവണ്ടി മുതലാളിയും തൊഴിലാളികളും ചേർന്ന് കുത്തിയിരുപ്പ് സമരം നടത്തി. ഇളബള്ളൂരിലെ സിൻഡിക്കേറ്റ് ബാങ്കിന് മുന്നിലായിരുന്നു പ്രതിഷേധം. ജപ്തി നടപടി സ്വീകരിച്ചാൽ ആത്മഹത്യയല്ലാതെ മറ്റ് വഴി ഇല്ലെന്നാണ് ചെറുകിട കശുവണ്ടി മുതലാളിയായ നാസർ പറയുന്നത്.\nസിൻഡിക്കേറ്റ് ബാങ്കിൽ നിന്ന് 2012 ലാണ് കശുവണ്ടി വ്യാവസായി രണ്ട് കോടി രൂപ വായ്പ എടുത്തത്. 78 മാസത്തെ കാലവധിയിലായിരുന്നു വായ്പ. എന്നാൽ 2014 ൽ ബാങ്ക് വായ്പ കാലാവധി കുറച്ചെന്നും തകർച്ചയിലായിരുന്ന തന്റെ വ്യവസായത്തെ കൂടുതൽ പ്രതിസന്ധിയിലേക്ക് തള്ളിവിട്ടെന്നും നാസറുദ്ധീൻ പറയുന്നു.\nബാങ്കിന് മുന്നിൽ കുത്തിയിരുന്ന നാസറുദ്ധീന് പിന്തുണയുമായി തന്റെ തൊഴിലാളികളും എത്തി. കൊല്ലത്ത് നൂറിലധികം ചെറുകിട കശുവണ്ടി ഫാക്ടറികളാണ് ജപ്തി ഭീഷണി നേരിടുന്നത്. അതേ സമയം കശുവണ്ടി മുതലാളിമാരേ ആത്മഹത്യയിലേക്ക് തള്ളിവിടുന്ന നിലപാട് ബാങ്കുകൾ സ്വീകരിക്കരുതെന്ന് എൻകെ പ്രേമ ചന്ദ്രൻ എംപി പറഞ്ഞു.\nFeb 10, 2018 6:45 am\nകര്‍ഷകന് ജപ്തി നോട്ടീസ് ലഭിച്ച സംഭവം: ആത്മഹത്യ ചെയ്താല് ഉത്തരവാദി സര്‍ക്കാര്; സഹായം…\nബാങ്കില്‍നിന്നും നിന്നും ജപ്തി ഭീഷണി; മുഖ്യമന്ത്രിയുടെ മണ്ഡലത്തില് കര്‍ഷകന് ആത്മഹത്യയുടെ വക്കില്\nമുഖ്യമന്ത്രിയുടെ ഇടപെടല്: ജപ്തിയുടെ പേരില് ഇറക്കിവിട്ട വൃദ്ധ ദമ്പതികളെ വീട്ടില് തിരിച്ചെത്തിച്ചു


നാളെ മുതൽ വാട്സ്ആപ്പിനും, വാട്സ്ആപ്പ് കാൾസിനും നടപ്പിലാവുന്ന പുതിയ നിയമങ്ങൾ - Newschecker\nHomeFact checkViralനാളെ മുതൽ വാട്സ്ആപ്പിനും, വാട്സ്ആപ്പ് കാൾസിനും നടപ്പിലാവുന്ന പുതിയ നിയമങ്ങൾ\nനാളെ മുതൽ വാട്സ്ആപ്പിനും, വാട്സ്ആപ്പ് കാൾസിനും നടപ്പിലാവുന്ന പുതിയ നിയമങ്ങൾ എന്ന പേരിൽ ഒരു മെസ്സേജ് വാട്ട്സ് ആപ്പിലും ഫേസ്‌ബുക്കിലും കഴിഞ്ഞ കുറച്ചു ദിവസങ്ങളായി വൈറലായിട്ടുണ്ട്.ഇത് വോയിസ് കാളിനും വീഡിയോ കാളിനും ബാധകമാണ് എന്നാണ് പോസ്റ്റ് പറയുന്നത്. ഈ അവകാശവാദം ഷെയർ ചെയ്ത നാലു ലിങ്കുകൾ ഇവിടെയിട്ടുന്നു. ലിങ്ക് 1,ലിങ്ക് 2,ലിങ്ക് 3,ലിങ്ക് 4\nഇത്തരം ധാരാളം ഐ ഡികൾ ഷെയർ ചെയ്തിട്ടുണ്ട്. എല്ലാ കോളുകളും റെക്കോർഡ് ചെയ്യും. എല്ലാ കോളുകളും സേവ് ചെയ്യപ്പെടും. വാട്സ്ആപ്പ്, ഫേസ്ബുക്, ട്വിറ്റെർ, ഇൻസ്റ്റാഗ്രാം എന്നിവ നിരീക്ഷിക്കപെടും. ഫോൺ മിനിസ്ട്രി സിസ്റ്റത്തോട് കണക്ട് ചെയ്യപ്പെടും. അനാവശ്യ മെസ്സേജുകൾ ആർക്കും സെന്റ് ചെയ്യരുത്.സോഷ്യൽ മീഡിയ ഉപയോഗിക്കുമ്പോൾ കുട്ടികളോടും മുതിർന്നവരോടും വീട്ടുകാരോടും ബന്ധുക്കളോടും ശ്രദ്ധിക്കാൻ പറയുക. ഗവൺമെന്റ് നോ പ്രൈംമിനിസ്റ്റർ നോ എതിരെയും രാഷ്ട്രീയപരമായ കാര്യങ്ങൾക്ക് എതിരെയും ഉള്ള പോസ്റ്റുകൾ ഷെയർ ചെയ്യുകയോ സോഷ്യൽ മീഡിയയിൽ ഇടുകയോ ചെയ്യാതിരിക്കുക. രാഷ്ട്രീയവും മതപരവുമായ ഉള്ള മെസ്സേജുകൾ ഈ അവസ്ഥയിൽ അയക്കുന്നത് ശിക്ഷാകരമായ ഒരു പ്രവർത്തിയാണ്. വാറണ്ടില്ലാതെ നിങ്ങൾ അറസ്റ്റ് ചെയ്യപ്പെടാൻ ചാൻസുണ്ട്.സീരിയസ് ആയിട്ടുള്ള സൈബർക്രൈം ഒഫൻസ് ആയി ഇത് കണക്കാക്കുന്നതാണ്. എല്ലാ ഗ്രൂപ്പ് മെമ്പേഴ്സും മോഡറേറ്റർസും സീരിയസായി എടുക്കേണ്ടതാണ്. ആരും തെറ്റായ ഒരു മെസ്സേജും അയക്കരുത്. ഇത് എല്ലാവരെയും പരമാവധി അറിയിക്കുക എന്നിവയാണ് ഈ മെസ്സേജിന്റെ ഉള്ളടക്കം.\nഗ്രൂപ്പ് മെമ്പേഴ്സ് ഉള്ള വാട്സാപ്പിലെ പുതിയ റൂളുകൾ എന്ന് പറഞ്ഞു ചില നിർദേശങ്ങളും അതിനോപ്പം ഉണ്ട്. അത് ഇങ്ങനെയാണ്. ✓ = മെസ്സേജ് അയച്ചു. ✓✓ = മെസ്സേജ് ഡെലിവറി ആയി. Tᴡᴏ ʙʟᴜᴇ ✓✓= മെസ്സേജ് വായിച്ചു.Tʜʀᴇᴇ ʙʟᴜᴇ ✓✓✓ = നിങ്ങളുടെ മെസ്സേജ് ഗവൺമെന്റ് കണ്ടു.5. Tᴡᴏ ʙʟᴜᴇ ✓✓ ᴀɴᴅ ᴏɴᴇ ʀᴇᴅ ✓= നിങ്ങളുടെ മെസ്സേജ് ഗവൺമെന്റ് കാണുകയും ആക്ഷൻ എടുക്കുകയും ചെയ്തേക്കാം. Oɴᴇ ʙʟᴜᴇ✓ ᴀɴᴅ ᴛᴡᴏ ʀᴇᴅ✓✓ = നിങ്ങളുടെ ഇൻഫോർമേഷൻ ഗവൺമെന്റ് ചെക്ക് ചെയ്യുന്നു. Tʜʀᴇᴇ ʀᴇᴅ ✓✓✓ = നിങ്ങൾക്ക് എതിരെയുള്ള പ്രൊസീഡിംഗ്സ് ഗവൺമെന്റ് ആരംഭിച്ചു.ഉടനെ തന്നെ നിങ്ങൾക്ക് കോടതിയുടെ സമൻസ് കിട്ടുന്നതായിരിക്കും.\nഈ വാർത്തയുടെ നിജസ്ഥിതി അറിയാൻ കീ വേർഡ് സെർച്ച് ചെയ്തു. അപ്പോൾ മലയാളം മനോരമയുടെയും ഏഷ്യാനെറ്റിന്റേയും ഫെബ്രുവരി രണ്ടാം തീയതിയുള്ള വാർത്തയുടെ ലിങ്ക് കിട്ടി. ഇതേ സന്ദേശം അക്കാലത്തും പ്രചരിച്ചിരുന്നുവെന്നും അവ തെറ്റാണ് എന്നു അന്ന് തന്നെ തെളിഞ്ഞുവെന്നും ലിങ്കുകളിൽ നിന്നും മനസിലാക്കി.ഇത്തരം വ്യാജ പ്രചാരണങ്ങളിൽ വീഴാതിരിക്കുക. പ്രചരിപ്പിക്കാതിരിക്കുക എന്ന് ആവശ്യപ്പെടുന്ന കേരള പൊലീസിന്റെ ഫേസ്ബുക്ക് പേജിൽ അതേ ദിവസം വന്ന നിർദേശം ചൂണ്ടിക്കാട്ടിയാണ് ഈ വാർത്തകൾ കൊടുത്തിരിക്കുന്നത്.\nഇതിനു മുൻപ് ജനുവരിയിൽ ഹിന്ദിയിലും ഇംഗ്ലീഷിലും ഈ പ്രചാരണം വൈറലായിരുന്നുവെന്നും മനസിലാക്കാനായി.ഈ വാർത്ത വ്യാജമാണെന്ന് വിശദീകരിച്ചു കൊണ്ട് കേന്ദ്ര ഗവൺമെന്റിന്റെ ഫാക്ട് ചെക്ക് വിഭാഗമായ പി ഐ ബി ഫാക്ട് ചെക്ക് ജനുവരി 29ന് ഹിന്ദിയിലും ഇംഗ്ലീഷിലും ട്വീറ്റ് ചെയ്തിട്ടുണ്ട്. വാട്ട്സ് ആപ്പിന്റെ പ്രൈവസി പോളിസി വായിച്ചാലും ഈ വാർത്ത വ്യാജമാണെന്ന് ബോധ്യപ്പെടും.\nനാളെ മുതൽ വാട്സ്ആപ്പ് നും വാട്സ്ആപ്പ് കാൾസിനും നടപ്പിലാവുന്ന പുതിയ നിയമങ്ങൾ എന്ന വാർത്ത ഫെബ്രുഅവരിയിൽ തന്നെ വൈറലായിരുന്നതാണ്. ഇവ വീണ്ടും ആരൊക്കെയോ പ്രചരിപ്പിക്കുന്നതാണ്. അതിനു മുൻപ് ജനുവരിയിൽ ഹിന്ദിയിലും വാർത്ത വൈറലായിരുന്നു. കേന്ദ്ര ഗവൺമെന്റിന്റെ ഫാക്ട് ചെക്ക് വിഭാഗമായ പി ഐ ബി ഫാക്ട് ചെക്ക്, കേരള പൊലീസിന്റെ ഫേസ്ബുക്ക് പേജ് എന്നിവ വാർത്ത വ്യാജമാണ് എന്ന് മുൻപേ തന്നെ വ്യക്തമാക്കിയതും മാധ്യമങ്ങൾ അവ റിപ്പോർട്ട് ചെയ്തതുമാണ്. വാട്ട്സ് ആപ്പിന്റെ പ്രൈവസി പോളിസി വായിച്ചാലും ഇത് വ്യക്തമാവുന്നതാണ്.\nPrevious articleഇന്ത്യയിൽ വാട്ട്സ് ആപ്പ്, ഫേസ്ബുക്ക്, ട്വിറ്റർ എന്നിവ നിരോധിച്ചേക്കും\nNext articleശ്മാശാനങ്ങളിൽ മറവു ചെയ്തിരുന്ന ശവശരീരങ്ങൾ ഇരുട്ടിന്റെ മറവിൽ കല്ലറ കുത്തിപ്പൊളിച്ചു പുറത്തെടുത്തു ഗംഗയിൽ ഒഴുക്കിയിരുന്ന മുഹമ്മദ് നാവേദ് ആലം എന്ന ആളെ അറസ്റ്റ് ചെയ്തോ?


ഇന്റർനാഷനൽ ‘മാസ്റ്റർ ഷെഫ്’ ഫ്രം ചവറ–സുരേഷ് പിള്ള\nഇരുപതിൽപ്പരം വർഷത്തിലേറെ കഴിഞ്ഞിരിക്കുന്നു, സുരേഷിന്റെ പാചകവിധികളും പാചകത്തിലെ താൽപര്യങ്ങളും തുടങ്ങിയിട്ട്. നിരവധി വിശിഷ്ടവ്യക്തികൾക്കയി ആഹാരം പാകം ചെയ്യാനുള്ള അവസരം ഇതിനുള്ളിൽ ലഭിച്ചിട്ടുണ്ട്. അത്തരത്തിലെ ഏറ്റവും മികച്ച അനുഭവങ്ങളിൽ ഒന്നുമാത്രമായിരുന്നു ‘ഞങ്ങളുടെ കൊല്ലം റാവീസിലെത്തിയ വിശ്വവിഖ്യാത ക്രിക്കറ്റ് പ്രതിഭ ക്രിസ് ഗെയിലുംകുടുംബവും! അവർക്ക് ഇഷ്ടപ്പെട്ട കേരളത്തനിമകൾ പാകംചെയ്ത്, അവരുടെ ഇഷ്ടാനിഷ്ടങ്ങൾക്കൊപ്പം സമയം ചിലവഴിക്കാനായത്” തന്റെ തൊഴിൽജീവിതത്തിലെ സുന്ദരനിമിഷങ്ങൾ’ എന്ന് സുരേഷ് പിള്ള ഉറപ്പിച്ചു പറയുന്നു.\nറാവീസിൽ അദ്ദേഹത്തിനായി ഒരുക്കിയ ഭക്ഷണത്തിൽ പ്രാതലൊഴികെ ഏറെക്കുറെ എല്ലാം കേരളീയ വിഭവങ്ങൾ തന്നെ ആയിരുന്നു എന്നതാണ് ഈ കണ്ടുമുട്ടലിന്റെ ഏറ്റവും മികച്ച അംഗീകാരം. കരിമീൻ തേങ്ങാപ്പാലിൽ പൊള്ളിച്ചതും, കായൽ കൊഞ്ചു ചുട്ടതും, ആട്ടിറച്ചിയുടെ വാരിയെല്ലിന്റെ കബാബും, കറുത്ത കോഴിയുടെ കാൽ ഗ്രാമ്പു ഇട്ടു പുകച്ചതും, പോത്തിന്റെ നെഞ്ചടി കുരുമുളകും തേങ്ങാകൊത്തുമിട്ട് വരട്ടിയതും, നെയ്മീൻ പച്ചമഞ്ഞളിട്ട് കനലിൽ ചുട്ടതും,വെള്ള ആവോലിയുടെ മൊയ്‌ലിയുമാണ് അദ്ദേഹത്തിനും കുടുംബവും ഏറെ ഇഷ്ടത്തൊടെ കഴിച്ചത്.\nകൂടാതെ പഴുത്ത നാടൻ വരിക്കച്ചക്കയുടെ ചുളയും, മൂവാണ്ടൻ മാങ്ങയും, റാവീസിലെ ചെന്തെങ്ങിന്റെ കരിക്കിൻ വെള്ളവുമാണ് കായൽ യാത്രയിലുടനീളം അദ്ദേഹം ആസ്വദിച്ചു കഴിച്ചത്. ടെന്നിസ് താരം റോജർ ഫെഡറർ, ക്രിക്കറ്റ് താരം കുമാർ സംഗകാര എന്നിവരടക്കമുള്ള സ്പോർട്സ് സെലിബ്രിറ്റികളും സുരേഷിന്റെ കൈപ്പുണ്യം ആസ്വദിച്ചവരാണ്. ഇതിനൊപ്പം, സുരേഷിന്റെ വൈദക്ത്യം അനുഭവിച്ചവരാണ് അനൂപ് മേനോൻ, മലയാളത്തിന്റെ നടനവൈഭവങ്ങൾ ആയ, മമ്മൂട്ടി, ശ്രീനിവാസൻ, സുരേഷ് ഗോപി, ഗാനരചയിതാവ് കൈതപ്രം ദാമോദരൻ നമ്പൂതിരി എന്നിവർ റാവീസിൽ എത്തിയ ചുരുക്കം ചില ‘സെലിബ്രറ്റികൾ’ മാത്രം.\n‘പാൻ ഫ്രൈഡ് ഹേക്ക് വിത്ത് ഗ്രീൻ മാംഗോ ആൻഡ് കോക്കനട്ട് സോസ്, കറി ലീവ്സ്, സ്പൈസ്ഡ് പൊട്ടറ്റോസ് വിത്ത് സാംഫയർ പച്ചടി ആൻഡ് കൊറിയൻഡർ ഓയിൽ’– കേൾക്കുമ്പോൾ അത്ഭുതം, എന്നാൽ ഇതെല്ലാം നമ്മുടെ അടുക്കളയിലുള്ളതൊക്കെ തന്നെ, മാങ്ങയിട്ട മീൻ കറി! ഇത് ചവറക്കാരൻ സുരേഷ് ശശിധരൻ പിള്ള ലോകപ്രശസ്ത പാചക പരിപാടിയായ ബിബിസിയുടെ മാസ്റ്റർ ഷെഫ് പ്രഫഷനൽസിനായി ത/eറക്കിയ വിഭവം. ഇതാണ് സുരേഷ് ഈ രാജ്യാന്തര പാചക മത്സരവേദിയിലേക്കു അവതരിപ്പിച്ചത്. മാങ്ങയിട്ട അയലക്കറിയുടെ ചാർ വറ്റിച്ചെടുത്തു. അതിന്റെ കൂടെ ഉരുളക്കിഴങ്ങ് മസാലയുണ്ടാക്കി. ഹേക്ക് എന്ന ഇംഗ്ലണ്ടിൽ ലഭിക്കുന്ന മത്സ്യം ഫ്രൈ ചെയ്ത് അടുത്ത ലെയറാക്കി ചേർത്തു. ഇതിനൊപ്പമുള്ള കൂട്ടുകറിയായി സാംഫയർ എന്ന കടൽ സസ്യം കൊണ്ടു പച്ചടിയുമുണ്ടാക്കി, കൂടെ മല്ലിയില ചേർത്ത എണ്ണയും. ലോകത്തിലെ ഏറ്റവും ശ്രദ്ധേയമായ പാചക മത്സരത്തിലാണു തനി കേരളീയ ചേരുവകളുള്ള ഭക്ഷണവുമായി സുരേഷ് മത്സരിച്ചത്.\nബിബിസി മാസ്റ്റർ ഷെഫ് പ്രഫഷനലിൽ പങ്കെടുക്കാൻ തിരഞ്ഞെടുത്ത അപൂർവം ഇന്ത്യക്കാരിൽ ഒരാളായിരുന്നു സുരേഷ്. ലോകത്തിലെ പാചക പരിപാടികളിൽ ശ്രദ്ധേയമായതാണു ബിബിസിയുടെ മാസ്റ്റർ ഷെഫ് പ്രഫഷനൽ. ഇതിൽ തിർഞ്ഞെടുക്കപ്പെടുക എന്നത് എളുപ്പമല്ല, മൂന്നു പാചകക്കുറിപ്പുകൾ നൽകണം, അവയുടെ വൈവിധ്യവും വിശിഷ്ടതയും കണക്കിലെടുത്താണ് തിരഞ്ഞെടുക്കപ്പെടുന്നത്. ഇങ്ങനെ തിരിഞ്ഞെടുത്തെ 48 പേരിൽ ഒരാളായിരുന്നു സുരേഷ് പിള്ള, കൂടാതെ അതിലെ ജേതാവും.\nശശിധരൻ പിള്ളയുടെയും രാധമ്മയുടെയും മകനായ സുരേഷ് ശശിധരൻ പിള്ള പന്ത്രണ്ടു വർഷമായി ഇംഗ്ലണ്ടിൽ ആയിരുന്നു. ലണ്ടനിലെ പ്രശസ്തമായ ഹൂപ്പേഴ്സ് ലണ്ടൻ റസ്റ്ററന്റ് ശൃംഖലയിലെ ഹെഡ് ഷെഫായി പ്രവർത്തിച്ചിരുന്നു. ഭക്ഷണത്തോടുള്ള ഇഷ്ടവും, ഭക്ഷണം ഉണ്ടാക്കുന്നതിനോടുമുള്ള ഇഷ്ടവും എന്നതിനും പ്രചോദനം തന്റെ അമ്മ കാരണമായതെന്ന് സുരേഷ് തീർത്തു പറഞ്ഞു.\nകേരളത്തിലേയും ബെംഗളൂരുവിലേയും വിവിധ ഹോട്ടലുകളിൽ ജോലിനോക്കിയ സുരേഷ് 12 വർഷം മുൻപാണ് വിദേശത്തേക്ക് പോകുന്നത്. ലണ്ടനിൽ ആദ്യമായി ഇന്ത്യൻ രുചി വിളമ്പിയ റസ്റ്ററന്റായ വീരസ്വാമി ഹോട്ടലിലേക്കാണു സുരേഷ് ആദ്യം എത്തിച്ചേർന്നത്.\nനൂറു വർഷമെത്തുന്നു പെരുമയുള്ള ഈ ഭക്ഷണശാലയിൽ ആറു വർഷത്തോളം സുരേഷ് ജോലി നോക്കി. വിവിധ രാജ്യങ്ങളിലെ ഭക്ഷണ പരിചയിവും, പാചകവും ചെയ്തിട്ടുള്ള സുരേഷ്, കേരളഭക്ഷണത്തിന്റെ സ്വാദിന്റെ ഗുണഗണങ്ങൾ എത്ര വിവരിച്ചാലും തീരില്ല എന്ന് വിശ്വസിക്കുന്നു. ആ സ്വാദ് ഒന്നു വേറെ തന്നെയാണെന്നു സുരേഷ് ഉറപ്പിച്ചു പറയുന്നു. ചെട്ടിനാട്, മലബാർ, കൂർഗ്, കൊങ്കൺ തുടങ്ങിയ ദക്ഷിണേന്ത്യൻ രുചികളിൽ വിദഗ്ധനായ സുരേഷ്, അഷ്ടമുടിക്കായലിന്റെ തീരത്തെ നാടും അവിടത്തെ ഭക്ഷണ വൈവിധ്യങ്ങളും അന്നും ഇന്നും ഇപ്പോഴും ഏറെ ഇഷ്ടമെന്നു പറയുന്നു.\nകേരള സ്വാദ് സുരേഷിന്റെ ‘സിഗ്നേച്ചർ സ്റ്റൈൽ’\nകേരളത്തിന്റെ സ്വന്തം സ്വാദും രുചി വൈവിദ്ധ്യങ്ങളും മറ്റും വിദേശീയരിൽ തനതായ ശൈലിയിൽ എത്തിക്കുന്നതിലാണു സുരേഷ് തന്റെ മുഴുവൻ ശ്രദ്ധ കേന്ദിരീകരിച്ചിരിക്കുന്നത്. നമ്മുടെ ‘ഗോഡ്സ് ഓൺ’ സുഗന്ധവ്യഞ്ജനങ്ങളും രുചിപ്രസരങ്ങളും ഇത്രയധികം ഉള്ള ഭക്ഷണം, മറ്റെവിടെയും ലഭിക്കില്ല എന്ന സുരേഷ് തന്റെ പാചകത്തിലൂടെ വെളിപ്പെടുത്തുന്നു. കേരള സ്വാദ് പരിചയപ്പെടുത്തുന്നതിന്റെ ഭാഗമായാണു മാസ്റ്റർ ഷെഫിന്റെ റൗണ്ടിൽ കേരള മീൻ കറിയുടെ രുചിവൈവിധ്യം സുരേഷ് അവതരിപ്പിച്ചത്. വിദേശ രുചികളും വിദേശീയരും മാത്രം പങ്കെടുത്തിരുന്ന ഇത്തരം മത്സരങ്ങളിൽ, നമ്മുടേതായ തനതായ രുചികളിലൂടെ നമുക്കും പങ്കെടുക്കാൻ സാധിക്കും എന്നു തെളിയിക്കുകകൂടിയാണ് ഇതിലൂടെ സാധിച്ചത്.\nപലർക്കും പ്രചോദനം നൽകാൻ സാധിച്ചിട്ടുണ്ട് എന്ന് സുരേഷ് വിശ്വസിക്കുന്നു. നമ്മുടെ നാട്ടിലെ പൊതിച്ചോറ്, പൊടിയരിക്കഞ്ഞി, വിവിധ അച്ചാറുകൾ എന്നിവ സുരേഷ് ലണ്ടനിൽ ‘ഹിറ്റ്ലിസ്റ്റ്’ പട്ടികയിലേക്ക് കൊണ്ടുവന്നു കഴിഞ്ഞു. കേരളപാചകത്തിനു കൂടുതൽ പ്രചാരം സമൂഹമാധ്യമങ്ങളിലുടെ നേടിക്കൊടുത്തു ഈ ചവറക്കാരൻ.\nആഹാരരവുമായുള്ള പരീക്ഷണങ്ങൾ, അനുഭവങ്ങൾ\nഒരു ഷെഫ് എന്നനിലയിൽ, പ്രധാന സംഭവങ്ങളുടെ കെട്ടഴിച്ചു നോക്കുംബോൾ സുരേഷ് കൊല്ലത്തെ തന്റെ ഗ്രാമത്തിൽ നിന്ന് ലണ്ടൻ വരെയുള്ള വഴികൾ ഓർത്തെടുക്കുന്നു. ബിബിസിയിൽ സായിപ്പന്മാരുടെ രുചിമുകുളങ്ങളെ ഞെട്ടിച്ച വിഭവം നമ്മുടെ തേങ്ങാ അരച്ച, മാങ്ങായിട്ട മീൻ കറിയായിരുന്നു. എന്നാൽ അത് ഒരു പാശ്ചാത്യലോകത്തിന്റേതായ ഒരു സ്റ്റൈലിൽ അവതരിപ്പിച്ചു എന്നുള്ളതാണ്. തേങ്ങാപ്പാലിൽ പച്ചമുളകും മഞൾപ്പൊടിയും ചേർത്ത് മാങ്ങയിട്ട് മീൻ വേവിച്ചു, അത് ഉരുളക്കിഴങ്ങ് വേവിച്ചു പൊടിച്ച് കരിവേപ്പില അരച്ചു ചേർത്ത ഒരു തട്ടുതീർത്ത് അതിനു മുകളിൽ വെച്ചു. കായത്തിന്റെ രുചി ചേർത്തുള്ള പച്ചടി ഉണ്ടാക്കി മീനിനു മുകളിൽ ഒരു സ്പൂൺ ഒഴിച്ചു. വട്ടത്തിൽ ഒഴിച്ച് തേങ്ങാപ്പാൽ ചാറിനു കോട്രാസ്റ്റ് തോന്നിക്കാൻ മല്ലിയിൽനിന്നരച്ചുണ്ടാക്കിയ എണ്ണ തുള്ളി തുള്ളിയായി ഒഴിച്ചു വെച്ചു.\nതന്റെ നാടിന്റെ രുചികളുടെ വേരുകളെ മൂല്യങ്ങളെ അതിന്റെ ഗുണങ്ങളെ ഉയർത്തിക്കാണിക്കുന്ന വിഭങ്ങൾ തയാറാക്കാനാണ് സുരേഷ് എന്നും ശ്രമിക്കാറുള്ളത്. കേരളത്തിന്റെ നൈപുണ്യങ്ങൾ അതിന്റെ എല്ലാ വൈദഗ്ദ്ധ്യത്തോടും അവതരിപ്പിക്കുകയാണ്, ജോലിചെയ്ത എല്ലാ റസ്റ്ററന്റുകളിലും ഹോട്ടലുകളും സൂക്ഷ്മബുദ്ധിയോടെ സുരേഷ് പാകംചെയ്തത്. വറത്തരച്ച കറികൾ, വെളുത്തുള്ളി രുചിയുള്ള,ബീറ്റ്റൂട്ട് രുചിയുള്ള പാലപ്പം എന്നിങ്ങനെ വ്യത്യസ്തമായ കേരളത്തിന്റെ രുചി നൈപുണ്യങ്ങൾ ലോകമെമ്പാടും പ്രചരിപ്പിച്ചു.


“മദർ തെരേസയുടെ ഓർമ്മകൾ എന്റെയുള്ളിൽ നിറഞ്ഞു നിൽക്കുന്നു”: ഡയാന രാജകുമാരിയുടെ കത്ത് പുറത്ത് | Catholic Church News Malayalam\nHome News “മദർ തെരേസയുടെ ഓർമ്മകൾ എന്റെയുള്ളിൽ നിറഞ്ഞു നിൽക്കുന്നു”: ഡയാന രാജകുമാരിയുടെ കത്ത് പുറത്ത്\n“മദർ തെരേസയുടെ ഓർമ്മകൾ എന്റെയുള്ളിൽ നിറഞ്ഞു നിൽക്കുന്നു”: ഡയാന രാജകുമാരിയുടെ കത്ത് പുറത്ത്\nമദർ തെരേസയോട് ആഴമായ സ്നേഹവും ബഹുമാനവും ഡയാന രാജകുമാരിക്ക് ഉണ്ടായിരുന്നതായി വെളിപ്പെടുത്തുന്ന കത്ത് പുറത്ത്. ഇന്ത്യയ്ക്ക് സ്വാതന്ത്ര്യം ലഭിച്ച ശേഷം രാജകീയ ദമ്പതികൾ പ്രത്യേകം, ഇന്ത്യയിലെ ഹൈക്കമ്മീഷണര് ആയിരുന്ന എൽ.എം. സിംഗ്വിക്ക് എഴുതിയ രണ്ട് കത്തുകളിലാണ്, ഡയാന രാജകുമാരിക്കും ചാൾസ് രാജകുമാരനും ഇന്ത്യയോടും മദർ തെരേസയോടും പ്രത്യേക സ്നേഹം ഉണ്ടായിരുന്നതായി വെളിപ്പെടുത്തുന്നത്.\n“മദർ തെരേസയുമായുള്ള നിങ്ങളുടെ സന്ദർശനത്തെക്കുറിച്ച് ഞാൻ വളരെയധികം താല്പര്യത്തോടെ വായിച്ചു. മദറുമായുള്ള ആദ്യ കൂടിക്കാഴ്ചയുടെ മനോഹര ദൃശ്യങ്ങൾ ഇപ്പോഴും എന്റെ മനസ്സിൽ തങ്ങിനിൽക്കുന്നു. അവരുടെ ഓർമ്മകൾ എന്റെ ചിന്തയിൽ ഇപ്പോഴും നിലനിൽക്കുന്നു. കൊൽക്കത്തയിലെ എയ്ഡ്സ് രോഗികളെ ചെറിയ തോതിൽ പാർപ്പിക്കാൻ കഴിയുന്ന തരത്തിൽ സഹായങ്ങൾ ചെയ്യുവാൻ ഞാൻ ആഗ്രഹിക്കുന്നു. ഒപ്പം മദർ തെരേസ എന്നോട് ഈ വിഷയത്തെക്കുറിച്ച് ചോദിക്കാൻ ആലോചിച്ചതിൽ എനിക്ക് അതിയായ സന്തോഷമുണ്ട്” – 1997-ൽ അയച്ച കത്തിൽ ഡയാന രാജകുമാരി ഇങ്ങനെ എഴുതിയിരിക്കുന്നു.\nഡയാന രാജകുമാരി ഒരിക്കൽ കൊൽക്കത്തയിലെ മദർ തെരേസയുടെ ആശ്രമം സന്ദർശിച്ചിരുന്നുവെങ്കിലും അന്ന് മദറിനെ കാണുവാൻ ഡയാനയ്ക്കു കഴിഞ്ഞിരുന്നില്ല. 1992-ൽ റോമിൽ വച്ചാണ് പിന്നീട് ഇരുവരും കണ്ടുമുട്ടുന്നത്. പിന്നീട് അതുമായി ബന്ധപ്പെട്ട് മുന്നോട്ടു പോകുവാൻ ഡയാനയ്ക്കു കഴിഞ്ഞിരുന്നുമില്ല. ഈ കത്തെഴുതി ഏകദേശം, മൂന്നു മാസങ്ങൾക്കിപ്പുറം ഡയാന കൊല്ലപ്പെട്ടു. ഏതാണ്ട് അഞ്ച് ദിവസങ്ങൾക്കിപ്പുറം മദർ തെരേസയും മരണമടഞ്ഞു.


Home KERALA കന്യാസ്ത്രീ തൂങ്ങിമരിച്ച നിലയില്; മരിച്ചത് ചേര്‍ത്തല സ്വദേശി\nന്യൂദല്‍ഹി: പഞ്ചാബിലെ ജലന്തറില് കന്യാസ്ത്രീയെ തൂങ്ങിമരിച്ച നിലയില് കണ്ടെത്തി. കോണ്‍വെന്റ് ചാപ്പലിലെ ജനാലയില് തൂങ്ങിമരിച്ച നിലയിലാണ് കത്തോലിക്കാ വിഭാഗത്തിലെ കന്യാസ്ത്രീയായ സിസ്റ്റര് മേരി മേഴ്‌സിയുടെ മൃതദേഹം ചൊവ്വാഴ്ച കണ്ടെത്തിയത്. 30 വയസായിരുന്നു.\nNext articleഒമിക്രോണ് : കോവിഡ് ബൂസ്റ്റര് ഡോസുകള് എടുക്കേണ്ടവർ ആരെല്ലാം\nവാലെന്റൈൻസ് ദിനത്തിൽ വിപണി കീഴടക്കാൻ മഹീന്ദ്രയുടെ എസ് യു വി 300\nനിത്യ ദാസിനും മകൾക്കുമൊപ്പം ചുവടുവച്ച് നവ്യ നായർ\nജോൺസൺ ആന്റ് ജോൺസൺ പൗഡർ തിരിച്ചു വിളിച്ചു\nസ്വർണക്കടത്തിനു പിന്നിൽ ‘ആനിക്കാട് ബ്രദേഴ്സ്’; അന്വേഷണം വ്യാപാരിയിലേക്കും; കൂടുതല് പേര് നിരീക്ഷണത്തില്


യഥാർത്ഥ മരിയഭക്തിയും, അയഥാർത്ഥ മരിയഭക്തരും – Nelson MCBS\nയഥാർത്ഥ മരിയഭക്തി യിൽ നിന്ന്\nവി. ലൂയിസ് ഡി മോൺഫോർട്ട്.\n92. ഞാൻ ഏഴുതരത്തിലുള്ള അയഥാർത്ഥ ഭക്തിയും അയഥാർത്ഥ ഭക്തരെയും കാണുന്നു. 1. വിമർശകർ 2. സംശയാലുക്കൾ 3. ബാഹ്യഭക്തർ 4. സ്വയം വഞ്ചിതർ 5. ചഞ്ചലമനസ്ക്കർ 6. കപടഭക്തർ 7. സ്വാർത്ഥതത്പരർ\n93. അഹങ്കാരികളായ പണ്ഡിതരാണ്, ഇക്കൂട്ടർ. എടുത്തുചാട്ടക്കാരും സ്വയംപര്യാപ്തരെന്ന് അഭിമാനിക്കുന്ന ഇവർക്കുമുണ്ട്, മാതാവിന്റെ ബഹുമാനത്തിനായി ചില ഭക്തകൃത്യങ്ങൾ. എന്നാൽ, സാധാരണക്കാർ നിഷ്കളങ്കഹൃദയത്തോടും തീവ്രഭക്തിയോടുംകൂടി ചെയ്യുന്ന ഭക്തകൃത്യങ്ങളെല്ലാം അവർ ദോഷൈകദൃഷ്ടിയോടെ നിരൂപണം ചെയ്യും. അവയൊന്നും അവരുടെ ചിന്താഗതിക്ക് അനുരൂപമല്ല; കാരണം, പരിശുദ്ധ കന്യകയുടെ മാധ്യസ്ഥ്യശക്തിയും കാരുണ്യവും തെളിയിക്കുന്ന അത്ഭുതങ്ങളിൽ – അവ വിശ്വാസയോഗ്യരായ ഗ്രന്ഥകാരന്മാർ സാക്ഷിക്കുന്നതായാലും – സന്യാസസഭകളുടെ ദിനവൃത്താന്തത്തിൽ വിവരിക്കപ്പെടുന്നതായാലും – അവർക്കു വിശ്വാസമില്ല. നിഷ്കളങ്കരും വിനീതരുമായ ഭക്തജനങ്ങൾ ചിലപ്പോൾ തെരുവിനരികെ നിന്നുപോലും മാതൃസ്വരൂപത്തിന്റെ മുമ്പിൽ മുട്ടുകുത്തി പ്രാർത്ഥിക്കുന്നതു കാണുക അവർക്ക് അസഹ്യമാണ്. അപ്രകാരം ചെയ്യുന്നവർ വിഗ്രഹാരാധകരാണുപോലും! അവർ ആരാധിക്കുന്നത് കല്ലും മരത്തെയുമാണു പോലും! ബാഹ്യമായ ഈ ഭക്തിപ്രകടനങ്ങളൊന്നും തങ്ങൾക്ക് ആവശ്യമില്ലെന്നും മാതാവിനെപ്പറ്റി പറയുന്ന അത്ഭുതങ്ങൾ വിശ്വാസയോഗ്യമല്ലാത്ത കെട്ടുകഥകൾ ആണെന്നുമാണ് അവരുടെ നിലപാട്. സഭാപിതാക്കന്മാർ മാതാവിന്റെ അപദാനങ്ങളെ പ്രകീർത്തിച്ച് എഴുതിയിട്ടുള്ള കീർത്തനങ്ങൾ അവരുടെ പക്കൽ ഉദ്ധരിച്ചാൽ, ഒന്നുകിൽ വിദഗ്ധ പ്രാസംഗികരെപ്പോലെ, പിതാക്കന്മാർ ആലങ്കാരികമായും അതിശയോക്തി കലർത്തിയും പറയുന്നതാണെന്നു അവർ വാദിക്കും. അതുമല്ലെങ്കിൽ അവർ അതു തെറ്റായി വ്യാഖ്യാനിക്കും.\nഅഹങ്കാരികളും ലൗകികരുമായ ഇത്തരക്കാരെ വളരെയേറെ ഭയപ്പെടുകതന്നെ വേണം. ദൈവമാതൃഭക്തിക്ക് എതിരായി അപരിഹാര്യമായ തെറ്റ് അവർ ചെയ്യുന്നു. ദുരുപയോഗത്തെ ദുരീകരിക്കുവാൻ എന്ന ഭാവേന അവർ വിശ്വാസികളെ ഈ ഭക്തിയിൽനിന്ന് ബഹുദൂരം അകറ്റിക്കളയുന്നു.\n94. മാതാവിനെ സ്തുതിക്കുമ്പോൾ നാം പുത്രനെ ഒരുവിധത്തിൽ അവമാനിക്കുകയല്ലേ, ഒരാളെ ഉയർത്തി മറ്റേയാളെ താഴ്ത്തുകയല്ലേ എന്നു ഭയപ്പെടുന്നവരാണ് ഇക്കൂട്ടർ. പരിശുദ്ധ പിതാക്കന്മാർ മറിയത്തിനു നൽകുന്ന നീതിയുക്തമായ മഹത്ത്വവും ബഹുമാനവും നാം അവർക്കു നൽകുന്നത് ഇവർക്ക് അസഹനീയമാണ്. മാതാവിനോടു പ്രാർത്ഥിക്കുന്നവർ, അവൾവഴി ക്രിസ്തുവിനോടാണ് അപേക്ഷിക്കുന്നതെന്ന് അവർക്കറിഞ്ഞുകൂടെന്നു തോന്നുന്നു. ദൈവമാതൃഭക്തിയും ദിവ്യകാരുണ്യഭക്തിയും പരസ്പരവിരുദ്ധങ്ങളാണെന്നായിരിക്കാം, അവരുടെ ധാരണ. ദിവ്യകാരുണ്യസന്നിധിയിൽ എന്നതിനെക്കാൾ മാതാവിന്റെ അൾത്താരയുടെ മുമ്പിൽ എപ്പോഴെങ്കിലും കൂടുതൽ ആളുകൾ മുട്ടുകുത്തി പ്രാർത്ഥിക്കുന്നതു കാണുക അവർക്കു ദുസ്സഹമാണ്. മാതാവിനെപ്പറ്റി ധാരാളം സംസാരിക്കുന്നതും അവളോടു തുടരെത്തുടരെ പ്രാർത്ഥിക്കുന്നതും അവർക്കിഷ്ടമല്ല.\n“ഇത്രയധികം കൊന്തജപിക്കുന്നതും സഖ്യങ്ങൾ സ്ഥാപിക്കുന്നതും ഭക്തകൃത്യങ്ങൾ ബാഹ്യമായി ആചരിക്കുന്നതുംകൊണ്ട് എന്തു പ്രയോജനം? ഇവയെല്ലാം സത്യമതത്തെ കോലം കെട്ടിക്കുകയാണ്. നാം ക്രിസ്തുവിലാണ് ആശ്രയിക്കേണ്ടത്. അവിടുന്നാണു നമ്മുടെ ഏക മദ്ധ്യസ്ഥൻ. നാം ക്രിസ്തുവിനെയാണു പ്രസംഗിക്കേണ്ടത്. അതാണ് യഥാർത്ഥഭക്തി.” ഇവർ സാധാരണമായി പുറപ്പെടുവിക്കാറുള്ള അഭിപ്രായങ്ങളാണിവ. ഇവർ പറയുന്നത് ഒരർത്ഥത്തിൽ ചിലപ്പോൾ ശരിയാണെന്നു വരാം. എന്നാൽ മരിയഭക്തിക്കു വിഘാതമാകത്തക്കവിധത്തിൽ ഇവർ തങ്ങളുടെ സിദ്ധാന്തം പ്രയോഗികമാക്കുക നിമിത്തം, അത് അപകടപൂർണ്ണമായിത്തീരുന്നു. ഉപരിനന്മയുടെ പുറംചട്ട അണിയിച്ച്, പിശാചു പ്രദർശിപ്പിക്കുന്ന ഒരു കുരുക്കാണിത്. കാരണം “മറിയത്തെ എത്ര കൂടുതലായി നാം ബഹുമാനിക്കുന്നുവോ, അത്ര അധികമായി നാം യേശുക്രിസ്തുവിനെ ബഹുമാനിക്കുന്നു. എന്തുകൊണ്ടെന്നാൽ നാം മറിയത്തെ ബഹുമാനിക്കുന്നത് യേശുവിനെ ഏറ്റവും പൂർണ്ണമായി ബഹുമാനിക്കുന്നതിനും നാം അവളെ സമീപിക്കുന്നത്, നാം തേടുന്ന നമ്മുടെ പരമാന്ത്യമായ യേശുവിനെ കണ്ടുമുട്ടുവാനുള്ള വഴി, അവൾ ആയതിനാലുമാണ്.”\n95. തിരുസഭ പരിശുദ്ധാത്മാവിനോടുകൂടി ആദ്യം ആദ്യം മാതാവിനെയാണ് അഭിവാദനം ചെയ്യുന്നത്. പിന്നീട് പുത്രനെയും. “നീ സ്ത്രീകളിൽ അനുഗ്രഹിക്കപ്പെട്ടവളാകുന്നു.” മറിയം ക്രിസ്തുവിനെക്കാൾ വലിയവളോ ക്രിസ്തുവിന് തുല്യയോ ആണെന്നല്ല ഇതിന്റെ അർത്ഥം; അങ്ങനെ പറയുന്നതു വലിയ പാഷണ്ഡതയാണ്. ക്രിസ്തുവിനെ കൂടുതൽ അഭികാമ്യമായി പ്രകീർത്തിക്കുവാൻ ആദ്യം മറിയത്തെ നാം പ്രകീർത്തിക്കണം. ആകയാൽ യഥാർത്ഥ മരിയഭക്തരോടുകൂടെ നമുക്കു സംശയാലുക്കൾക്ക് എതിരായി ഇങ്ങനെ പറയാം: “മറിയമേ, സ്ത്രീകളിൽ നീ അനുഗൃഹീതയാകുന്നു; നിന്റെ ഉദരഫലമായ ക്രിസ്തു അനുഗൃഹീതനാകുന്നു.”\n96. മാതാവിനോടുള്ള ഭക്തിയെല്ലാം ബാഹ്യകൃത്യങ്ങളിൽ ഒതുക്കി നിറുത്തി തൃപ്തിപ്പെടുന്നവരാണ് ഇവർ. ആന്തരിക ചൈതന്യമില്ലാത്ത ഇവർക്കു ബാഹ്യശക്തി പ്രകടനങ്ങളിൽ മാത്രമേ അഭിരുചിയുള്ളൂ. കൊന്തകൾ പലതും തിടുക്കത്തിൽ ഇവർ ചൊല്ലിക്കൂട്ടും, യാതൊരു ശ്രദ്ധയും കൂടാതെ ധാരാളം ദിവ്യബലികളിൽ സംബന്ധിക്കും. ഭക്തിലേശമെന്നിയേ മരിയൻ പ്രദക്ഷിണങ്ങളിൽ അവർ പങ്കെടുക്കും. എല്ലാ സഖ്യങ്ങളിലും അവർ അംഗങ്ങളായിരിക്കും. പക്ഷേ, ജീവിത നവീകരണത്തിന് അല്പംപോലും അവർ ശ്രമിക്കുകയില്ല. ദുഷ്പ്രവണതകളെ അമർത്തുവാൻ ചെറുവിരൽപോലും അനക്കാത്തവരാണ് ഇക്കൂട്ടർ. പരിശുദ്ധ കന്യകയുടെ സുകൃതങ്ങൾ ഒന്നുപോലും അനുകരിക്കുവാൻ അവർ തയ്യാറല്ല. ഇന്ദ്രിയഗോചരമായ ഭക്തിപ്രകടനങ്ങൾ മാത്രമാണ് അവർക്കിഷ്ടം. ആന്തരികമായ ഭക്തകൃത്യങ്ങളിൽ അവർക്കു പ്രതിപത്തിയില്ല. ഭക്തകൃത്യങ്ങളിൽ ഇന്ദ്രിയപരമായ ആനന്ദം അനുഭവപ്പെടുന്നില്ലെങ്കിൽ അവർ അസ്വസ്ഥരാകും. തങ്ങൾ യാതൊന്നും ചെയ്യുന്നില്ലെന്നാണ് അപ്പോൾ അവരുടെ വിചാരം. തന്നിമിത്തം, ഒന്നുകിൽ അവയെല്ലാം ഉപേക്ഷിക്കും, അല്ലെങ്കിൽ ഒരു വ്യവസ്ഥയും ക്രമവും കൂടാതെ അവ അനുഷ്ഠിക്കും. ഇത്തരം ബാഹ്യഭക്തരെക്കൊണ്ടു നിറഞ്ഞിരിക്കുകയാണു ലോകം. ആന്തരികഭക്തി കാതലായി കരുതുന്നതോടൊപ്പം ബാഹ്യാചാരങ്ങളെയും വേണ്ടവിധം പരിഗണിക്കുന്ന യഥാർത്ഥഭക്തരെ ദോഷൈകദൃഷ്ട്യാ മുന്നോട്ടു വരുന്നവർ ഇവരാണ്.\n4. സ്വയം വഞ്ചിതർ\n97. ദുഷ്പ്രവണതകൾക്ക് അടിപ്പെട്ടു ജീവിക്കുന്ന പാപികൾ അഥവാ ലൗകായതികരാണ് അവർ. ക്രിസ്ത്യാനികളെന്നും മരിയഭക്തരെന്നുമുള്ള മനോഹരനാമങ്ങളിൽ തങ്ങളുടെ അഹങ്കാരം, ദ്രവ്യാഗ്രഹം, അശുദ്ധ, മദ്യപാനം, കോപം, ഈശ്വരനിന്ദ, അനീതി, അപവാദം ആദിയായ പാപങ്ങളെ മറച്ചുവയ്ക്കുന്നു അവർ. തങ്ങളെത്തന്നെ തിരുത്തുന്നതിന് ആത്മാർത്ഥമായി പ്രയത്നിക്കാതെ അവർ മരിയഭക്തരെന്ന പേരും പേറി ദുസ്തഴക്കച്ചെളിക്കുണ്ടിൽ ശാന്തമായി ഉറങ്ങുന്നു. ദൈവം എല്ലാം ക്ഷമിച്ചുകൊള്ളും എന്നാണ് അവരുടെ ഭാവം. അവർ കൊന്ത ജപിക്കുകയും ശനിയാഴ്ച തോറും ഉപവസിക്കുകയും ഉത്തരീയ സഖ്യത്തിലോ ജപമാല സഖ്യത്തിലോ സൊഡാലിറ്റിയിലോ ചേരുകയും ഉത്തരീയമോ ചങ്ങലയോ ധരിക്കുകയും ചെയ്യുന്നുണ്ടാവാം. മരണാവസരത്തിൽ പാപമോചനം പ്രാപിക്കുന്നതിനും, നിത്യഭാഗ്യം ലഭിക്കുന്നതിനും അനുമതിയെന്നാണ് അവരുടെ വിശ്വാസം.\nഇത്തരം ഭക്തി പിശാചിന്റെ ജാലവിദ്യയും വിനാശകരമായ സാഹസികതയുമാണെന്നു പറഞ്ഞാൽ അവരതു വിശ്വസിക്കുകയില്ല. അവർക്കു ചില മറുപടികൾ പറയാനുണ്ടാകും. “ദൈവം നല്ലവനും കാരുണ്യവാനുമാണ്. നശിപ്പിക്കുന്നതിനല്ല അവിടുന്നു നമ്മെ സൃഷ്ടിച്ചത്. പാപം ചെയ്യാത്ത ഒരു മനുഷ്യനുമില്ല. കുമ്പസാരം കൂടാതെ ഞങ്ങൾ മരിക്കുക അസാദ്ധ്യം. മരണസമയത്ത് ഒരു പരിപൂർണ്ണാനുതാപം മതിയാകും സ്വർഗ്ഗം പ്രാപിക്കുവാൻ.” ഇങ്ങനെ നൂറുനൂറു ന്യായങ്ങൾ അവർ ഉന്നയിക്കും. തങ്ങൾ മരിയഭക്തരാണ്, മാതാവിന്റെ ഉത്തരീയം ധരിക്കുന്നുണ്ട്, അനുദിനം മാതാവിനോടു പ്രാർത്ഥിക്കുന്നു. ചിലപ്പോഴൊക്കെ ജപമാലയും ഒപ്പീസും ചൊല്ലാറുണ്ട്, ഉപവസിക്കാറുണ്ട്, എന്നെല്ലാം അവർ പറയും. കേട്ടിട്ടുള്ളതോ വായിച്ചിട്ടുള്ളതോ ആയ കഥകളെല്ലാം പറഞ്ഞുതുടങ്ങും, തങ്ങളെത്തന്നെ ന്യായീകരിക്കുവാൻ. അതു വാസ്തവം ആണോ അല്ലയോ എന്നത് അവർക്കു ചിന്താവിഷയമേയല്ല. ചാവുദോഷത്തോടെ മരിച്ചവർ, പാപമോചനം നേടുവാൻ പുനർജീവിച്ചതും, കുമ്പസാരം കഴിയുന്നതുവരെ വിസ്മയകരമാംവിധം ആത്മാവ് അവരിൽനിന്നു പിരിയാതിരുന്നതും അവർ വിവരിക്കും. ജീവിതകാലത്തു മാതാവിന്റെ സ്തുതിക്കായി ചില പ്രാർത്ഥനകൾ ചൊല്ലുകയോ ഭക്തകൃത്യങ്ങൾ അനുഷ്ഠിക്കുകയോ ചെയ്തിരുന്നതിനാൽ, മാതാവിന്റെ പ്രത്യേക കാരുണ്യംവഴി മരണസമയത്തു പൂർണ്ണമനഃസ്താപവും പാപപ്പൊറുതിയും, അങ്ങനെ നിത്യരക്ഷയും പ്രാപിച്ചതും, മറ്റും തന്മയത്വത്തോടെ അവർ വിവരിച്ചു കേൾപ്പിക്കും. ഇപ്രകാരം തങ്ങൾക്കും രക്ഷപ്പെടാമെന്നാണ് അവരുടെ പ്രതീക്ഷ.\n98. ക്രൈസ്തവരുടെ ഇടയിൽ, പൈശാചികമായ ഈ സ്വയം വഞ്ചനെയെക്കാൾ ശാപാർഹമായി മറ്റൊന്നുമില്ല. മറിയത്തിന്റെ അരുമസുതനായ ക്രിസ്തുവിനെ നാം നിഷ്കരുണം പാപങ്ങളാൽ കുത്തിമുറിപ്പെടുത്തി ക്രൂശിച്ചവമാനിക്കുക വഴി, മറിയത്തെ സ്നേഹിക്കുകയും ബഹുമാനിക്കുകയും ചെയ്യുകയാണെന്ന് എങ്ങനെ നമുക്ക് അവകാശപ്പെടുവാൻ കഴിയും? അത്തരക്കാരെ തന്റെ കാരുണ്യംവഴി മറിയം രക്ഷിക്കുന്നെങ്കിൽ, പാതകത്തിന് അനുവാദം നൽകുകയും തന്റെ തിരുക്കുമാരനെ ക്രൂശിക്കുവാൻ സഹായിക്കുകയുമായിരിക്കും ചെയ്യുക. ഇപ്രകാരം മറിയം പ്രവർത്തിക്കുമെന്നു ചിന്തിക്കുവാൻ ആരും ധൈര്യപ്പെടും?\n99. ദിവ്യകാരുണ്യഭക്തി കഴിഞ്ഞാൽ ഏറ്റവും വിശുദ്ധവും ഉത്കൃഷ്ടവുമാണു മരിയഭക്തി. എന്നാൽ, അതിന്റെ ദുരുപയോഗം വലിയ ദൈവദോഷമാണ്; അയോഗ്യമായ ദിവ്യകാരുണ്യസ്വീകരണമൊഴിച്ചാൽ ഇത് ഏറ്റവും ഗൗരവമേറിയ പാപമാണ്. പരിശുദ്ധ കന്യകയോട് യഥാർത്ഥത്തിൽ ഭക്തിയുള്ളവരായിരിക്കുവാൻ സർവ്വ പാപങ്ങളിലും നിന്ന് ഒഴിഞ്ഞിരിക്കത്തക്കവണ്ണം വിശുദ്ധിയുണ്ടാകുകയെന്നത് സ്തുത്യർഹമാണെങ്കിലും അത് വേണമെന്നത് ഒരു നിർബന്ധഘടകമല്ല. എന്നാൽ, മരിയഭക്തർ അവശ്യം അനുഷ്ഠിക്കേണ്ട ചില കൃത്യങ്ങളുണ്ട്. അവ\nനന്നായി നാം ഗ്രഹിക്കണം.\n1. ക്രിസ്തുനാഥനെയും ദിവ്യജനനിയെയും കഠിനമായി ദ്രോഹിക്കുന്ന ചാവുദോഷങ്ങൾ ഒരിക്കലും ചെയ്യുകയില്ലെന്നു ഹൃദയപൂർവ്വം ദൃഢപ്രതിജ്ഞ ചെയ്യുക.\n2. പാപം ഒഴിവാക്കുവാൻ തന്നോടുതന്നെ കാർക്കശ്യം കാണിക്കുക. മരിയ സഖ്യത്തിൽ ചേരുക, ജപമാലയോ മറ്റു പ്രാർത്ഥനകളോ ചൊല്ലുക, ശനിയാഴ്ച ഉപവസിക്കുക മുതലായവ.\n100. കഠിനഹൃദയരായ പാപികളെപ്പോലും വിസ്മയകരമാംവിധം മാനസാന്തരപ്പെടുത്തുവാൻ കഴിവുള്ളവയാണ്, ഇപ്പറഞ്ഞവ. എന്റെ വായനക്കാരൻ ഈ ഇനത്തിൽപ്പെട്ടവനാണെങ്കിൽ, അവന്റെ ഒരു പാദം നരകത്തിന്റെ അഗാധഗർത്തത്തിൽ ആണെങ്കിൽപോലും അവൻ ഈ മാർഗ്ഗങ്ങൾ സ്വീകരിക്കട്ടെ. പക്ഷേ, അവന് ഉദ്ദേശ്യശുദ്ധി ഉണ്ടായിരിക്കണം. മാതാവിന്റെ മാധ്യസ്ഥ്യംവഴി ദൈവത്തിനു മനഃസ്താപത്തിന്റെയും പാപമോചനത്തിന്റെയും അനുഗ്രഹവും, ദുസ്തഴക്കങ്ങളെ ജയിക്കുവാൻ ആവശ്യമായ കൃപയും ലഭിക്കുവാൻ വേണ്ടിയായിരിക്കണം, അവൻ ഈ ഭക്തകൃത്യങ്ങൾ അനുഷ്ഠിക്കേണ്ടത്. നേരെ മറിച്ച്, മനസ്സാക്ഷിയുടെ നിരന്തരമായ ശാസനകൾക്കും, ക്രിസ്തുവിന്റെയും വിശുദ്ധരുടെയും സന്മാതൃകകൾക്കും സദുപദേശങ്ങൾക്കും എതിരായി പാപത്തിൽതന്നെ കഴിഞ്ഞുകൂടാനാണു ശ്രമമെങ്കിൽ ഈ ഭക്തകൃത്യങ്ങളെല്ലാം അവനു നിഷ്ഫലങ്ങളായിരിക്കും.\n101. ഭക്തിയിൽ സ്ഥിരതയില്ലാത്തവരാണവർ. ഈ നിമിഷം അവർ തീക്ഷ്ണഭക്തരെങ്കിൽ, അടുത്തനിമിഷം മന്ദഭക്തരാകും. ചിലപ്പോൾ മാതാവിനുവേണ്ടി എന്തും ചെയ്യാൻ സന്നദ്ധത പ്രകടിപ്പിക്കുന്ന അവരുടെ തനിനിറം കാണുവാൻ അധികം താമസിക്കേണ്ടിവരുകയില്ല. സർവ്വവിധ ഭക്തകൃത്യങ്ങളും അവർ ചെയ്തു തുടങ്ങും. എല്ലാ സഖ്യങ്ങളിലും അംഗത്വം സ്വീകരിക്കും. പക്ഷേ, വിശ്വസ്തതയോടെ അവയുടെ നിയമങ്ങൾ അവർ അനുസരിക്കുകയില്ല. ചന്ദ്രനെപ്പോലെ അവർ നിരന്തരം പരിവർത്തനവിധേയരാണ്. ആകയാൽ, ചന്ദ്രനെ പാദപീഠമാക്കി വാഴുന്ന ഈ രാജ്ഞി അവർക്കു നൽകുന്ന സ്ഥാനം ചന്ദ്രനോടൊപ്പം പാദത്തിൻ കീഴിലായിരിക്കും. മറിയത്തിന്റെ വിശ്വസ്തതയിലും സ്ഥിരതയിലും ഓഹരിപറ്റുന്ന വിശ്വസ്തദാസരുടെ കൂട്ടത്തിൽ എണ്ണപ്പെടുവാൻ ചഞ്ചലമനസ്ക്കരായ അവർ തികച്ചും അയോഗ്യരാണ്. പലവിധ ഭക്തകൃത്യങ്ങളുടെയും പ്രാർത്ഥനകളുടെയും ഭാരം പേറുന്നതിലും ഭേദം, പിശാചിന്റെയും ജഡത്തിന്റെയും ലോകത്തിന്റെയും എതിർപ്പുകളെ വകവയ്ക്കാതെ വിശ്വസ്തതയോടും സ്നേഹത്തോടും കൂടി ചുരുക്കം ചിലതുമാത്രം ചെയ്യുകയാണ് അവർക്കു നല്ലത്.\n102. മാതാവിന്റെ മേലങ്കിയുടെ കീഴിൽ തങ്ങളുടെ പാപങ്ങളും ദുഃസ്വഭാവങ്ങളും മറച്ചുവച്ചു മറ്റുള്ളവരുടെ മുമ്പിൽ മാന്യരായും ഭക്തരായും പ്രത്യക്ഷപ്പെടുവാനാണ് ഇവരുടെ ശ്രമം.\nഅപകടങ്ങളെ അകറ്റുവാനും അസുഖങ്ങൾ മാറുവാനും കേസുകളിൽ ജയിക്കുവാനും മറ്റും, മാതൃസമക്ഷം അഭയംതേടുന്ന സ്വാർത്ഥമതികളാണിവർ. സ്വകാര്യലാഭമില്ലെന്നായാൽ അവിടംകൊണ്ടവസാനിച്ചു ഇവരുടെ മരിയഭക്തി. ഇവരാരും യഥാർത്ഥ ഭക്തരല്ല; ദൈവത്തിനും അവിടുത്തെ മാതാവിനും സ്വീകാര്യരുമല്ല.\nനമുക്കു വിമർശകരുടെ ഇനത്തിൽ പെടാതിരിക്കാൻ പ്രത്യേകം ശ്രദ്ധിക്കാം. അവർ ഒന്നും വിശ്വസിക്കുന്നില്ല. എല്ലാറ്റിനെയും വിമർശിക്കുന്നു. കർത്താവിനോടുണ്ടാകേണ്ട ഭക്തിയെ മറിയത്തോടുള്ള അതിരുകടന്ന ഭക്തി കുറയ്ക്കുമോ എന്ന ഭയപ്പാടിൽ കഴിയുന്ന സംശയപ്രകൃതക്കാരോടും നമുക്കു വേഴ്ച വേണ്ട. ബാഹ്യഭക്തരുടെ ഭക്തിയെല്ലാം പുറമെ കാണുന്ന അനുഷ്ഠാനങ്ങൾ മാത്രമാണെങ്കിൽ സ്വയം വഞ്ചകർ ഏതാനും ഭക്തകൃത്യങ്ങൾ നിർവ്വഹിച്ചുകൊണ്ട് പാപച്ചേറ്റിൽ മുങ്ങിത്തുടിക്കുന്നു. എന്നാൽ ചഞ്ചലമനസ്ക്കർ തങ്ങളുടെ ഭക്തകൃത്യങ്ങൾ ലാഘവബുദ്ധ്യാ എപ്പോഴും മാറ്റുകയോ ഏറ്റവും നിസ്സാരമായ പ്രലോഭനത്താൽപോലും പൂർണ്ണമായി നിറുത്തിവയ്ക്കുകയോ ചെയ്യും. കപടഭക്തരാകട്ടെ പല സംഘടനകളിലും അംഗത്വം സ്വീകരിക്കും. അമ്മയുടെ പ്രത്യേക വസ്ത്രംധരിച്ചു മാന്യത ഭാവിക്കുകയും ചെയ്യും. രോഗവിമുക്തിക്കുവേണ്ടിയോ എന്തെങ്കിലും ലൗകിക കാര്യസാദ്ധ്യത്തിനു വേണ്ടിയോ മാത്രമായിരിക്കും സ്വാർത്ഥതത്പരർ മരിയഭക്തി അഭ്യസിക്കുക.\nCategories: Article, Marian Reflections\nGandhi Jayanti Status 2021 | Mahatma Gandhi Status | Gandhi Jayanti WhatsApp Status 2021 October2


ഇത് ഇന്ത്യാക്കാരുടെ പൊതു സ്വഭാവമോ? | Response for Lakshmikanths article - Malayalam Oneindia\nഇത് ഇന്ത്യാക്കാരുടെ പൊതു സ്വഭാവമോ?\nലക്ഷ്മീകന്തിന്റെ കത്തിന് മികച്ച പ്രതികരണമാണ് കിട്ടിയത്. അതില് തിരഞ്ഞെടുത്ത ചിലത് പ്രസിദ്ധീകരിക്കുന്നു.\nഇത് ഇന്ത്യാക്കാരുടെ പൊതു സ്വഭാവമോ?\nദേശത്ത് താമസിക്കുന്ന ഇന്ത്യന് മധ്യവര്‍ഗത്തിന് സമ്പത്തിനോടുള്ള അത്യാഗ്രഹത്തെ കുറിച്ചുള്ള താങ്കളുടെ ഉത്കണ്ഠ ഞാന് മനസിലാക്കുന്നു. പക്ഷേ ഞാന് അത്ഭുതപ്പെടുന്നത് ജാതി വ്യവസ്ഥയിലധിഷ്ഠിതമായ ഇന്ത്യന് സമൂഹത്തില് നിന്ന് അഴിമതിയും തട്ടിപ്പുമല്ലാതെ മേറ്റ്ന്താണ് അവര് പഠിക്കേണ്ടത്? നമുക്ക് ഒരു മൂല്യവ്യവസ്ഥയുണ്ടോ?സമൂഹത്തിന് വേണ്ടി ഒന്നും ത്യജിക്കാന് ഇന്ത്യന് മധ്യവര്‍ഗം തയ്യാറല്ല. അവരില് സ്വാര്‍ഥതയല്ലാതെ മറ്റൊന്നുമില്ല. നമ്മളില് ചിലര്‍ക്കെങ്കിലും ഒരു മാറ്റത്തിന് തുടക്കമിടാം.\n(മീഡീയ സ്പെഷ്യലിസ്റ്റ്, അല്‍ബയന് സ്കൂള്, കുവൈത്ത്)\nപണത്തെ കുറിച്ച് മാത്രം ചിന്തിക്കുന്ന ഇത്തരത്തിലുള്ള അനേകം പേര് ലോകത്തുണ്ട്. ഒരു പക്ഷേ രോഗം കീഴടക്കുന്ന സന്ദര്‍ഭങ്ങളില് തന്റെ സമ്പാദ്യത്തിന്റെയെല്ലാം നിരര്‍ഥകത അവര്‍ക്ക് ബോധ്യപ്പെടും. സംഭാവന നല്‍കാന് വിസമ്മതിച്ച ആ മ൹ഷ്യന് ഒരു മുസ്ലിമായിരിക്കില്ല എന്നാണ് ഞാന് കരുതുന്നത്. കാരണം ഇസ്ലാം ദയയുടെയും വിശാലമായ മനസ്ഥിതിയുടെയും പ്രാധാന്യത്തെ ഉയര്‍ത്തിക്കാട്ടുന്നു. യഥാര്‍ഥത്തില് പാവപ്പെട്ടവരെ കുറിച്ച് ഇന്ത്യക്കാരാണ് കൂടുതല് ബോധവാന്മായിരിക്കേണ്ടത്. കാരണം എല്ലാ ഇന്ത്യക്കാരും ഓരോ നിമിഷവും കൂടുതല് ദരിദ്രരായി കൊണ്ടിരിക്കുകയാണ്.\nഅബ്ദുള് മജീദ് (സൗദി അറേബ്യ)\nകുവൈത്തില് നിന്നാണ് ഞാനിതെഴുതുന്നത്. താങ്കള് പറഞ്ഞതുപോലുള്ള അനേകം ആളുകളെ എനിക്കറിയാം. കാര്‍ഗില് പ്രശ്നമുണ്ടായപ്പോള് പലരും താങ്കളുടെ സുഹൃത്തിനെ പോലെയാണ് പെരുമാറിയത്.\nടെക്സാസിലെ ഡാലസില് നിന്നാണ് ഞാനിതെഴുതുന്നത്. ലക്ഷ്മികാന്തിന്റെ അഭിപ്രായത്തോട് ഞാന് യോജിക്കുന്നു. ലക്ഷ്‌മികാന്തിന്റെ സുഹൃത്തിന്റെ അതേ മനോഭാവം പ്രകടിപ്പിക്കുന്ന പലരെയും ഞാന് കണ്ടിട്ടുണ്ട്. രൂപയേക്കാള് ഡോളറിന്റെ മൂല്യം വര്‍ധിക്കുമ്പോള് അവര് സന്തോഷിക്കുന്നത് കാണുമ്പോള് കഷ്ടം തോന്നും. എനിക്ക് ആറക്ക ശമ്പളമില്ല. എങ്കിലും ബുദ്ധിമുട്ടുന്നവരെ ഞാന് സഹായിക്കാറുണ്ട്. ഒട്ടേറെ വിഷമതകള് നേരിടേണ്ടിവന്നപ്പോള് എന്നെയും പലരും സഹായിച്ചിട്ടുണ്ട്. അവരില് ഒരു ഇന്ത്യക്കാര൹ം ഇല്ലായിരുന്നു എന്നതാണ് സങ്കടകരം.നമ്മുടെ സുഹൃത്തുക്കള് ഭാവിയിലെങ്കിലും നല്ല സുഹൃത്തുക്കളാവുമെന്ന് ആശിക്കാം.\nതാങ്കള് പറഞ്ഞത് പൂര്‍ണമായും ശരിയാണ്. 99.9 ശതമാനം ഇന്ത്യക്കാരും മറ്റുള്ളവരെ ഗൗനിക്കാറില്ല. മ൹ഷ്യര്‍ക്ക് ഇത്രയും ക്രൂരരും ഹൃദയമില്ലാത്തവരുമില്ലാതാവാന് കഴിയുമോ...ഇവരുടെ പ്രവൃത്തികള് കാണുമ്പോള് ഒരു ഇന്ത്യക്കാരനാണെന്നതില് എനിക്ക് ലജ്ജ തോന്നും. ആളുകള് മാറി ചിന്തിക്കുമെന്ന് നമുക്ക് ആശിക്കാം.\nലക്ഷ്‌മികാന്തിന്റെ കുറിപ്പ് വായിച്ചപ്പോള് എനിക്ക് ഒരു സംഭവമാണ് ഓര്‍മ വന്നത്. കഴിഞ്ഞ തവണ ഞാന് നാട്ടില് പോയപ്പോള് ഒരു സ്പോര്‍ട്‌സ് സ്റ്റേഡിയം പണിയാന് സംഭാവനക്കായി ചിലര് എന്നെ സമീപിച്ചു. 100 ഡോളര് ഞാന് കൊടുത്തു. 98ലാണ് ഇത്. എന്നാല് അവര് സ്റ്റേഡിയം പണിതില്ല. ആ പണം എന്തുചെയ്തെന്നും അറിയില്ല. മയക്കുമരുന്നും മദ്യവും വാങ്ങാനായി പണം ചോദിക്കുന്ന ധാരാളം പേരെ എനിക്കറിയാം.\nഇത് ശരിയാണെന്ന് ഞാന് കരുതുന്നില്ല. സപ്തംബര് 11ലെ ആക്രമണത്തിന് ശേഷം മിക്ക ഇന്ത്യക്കാരും സംഭാവന നല്‍കിയിട്ടുണ്ട്. താങ്കളുടെ സുഹൃത്ത് കന്നട സിനിമാ പരിപാടിയില് പങ്കെടുത്തില്ല എന്ന കാരണത്താല് യുഎസിലെ ഇന്ത്യക്കാരെല്ലാം അത്തരക്കാരാണ് എന്ന് പറയുന്നതില് അര്‍ഥമില്ല. ഗുജറാത്തില് ഭൂകമ്പമുണ്ടായപ്പോള് വിദേശമലയാളികള് നല്ലൊരു സംഖ്യ സഹായമായി നല്‍കിയിട്ടുണ്ട്.\namerica attack kerala malayalam money washington dollar malayalam news kerala news indians pennsylvania world trade centre pentagon wtc terrorsit attack chronology


രോഹിത്തിന് സെഞ്ചുറി; ഇന്ത്യ മൂന്നിന് 224 | India South Africa Third Test\nPublished: Oct 19, 2019, 09:55 AM IST Updated: Oct 19, 2019, 05:09 PM IST\n130 പന്തില് നിന്നാണ് രോഹിത് സെഞ്ചുറി തികച്ചത്.\nറാഞ്ചി: ആദ്യം ബാറ്റിങ് തകര്‍ച്ച. പിന്നെ വെളിച്ചക്കുറവ്. ദക്ഷിണാഫ്രിക്കയ്‌ക്കെതിരായ മൂന്നാം ക്രിക്കറ്റ് ടെസ്റ്റില് ഇന്ത്യയുടെ തുടക്കം ശുഭകരമല്ല. വെളിച്ചക്കുറവ്മൂലം മൂന്നാം ടെസ്റ്റിന്റെ ഒന്നാം ദിവസം കളി നിര്‍ത്തുമ്പോള് ഇന്ത്യ മൂന്ന് വിക്കറ്റ് നഷ്ടത്തില് 224 റണ്‍സ് എന്ന നിലയിലാണ്. 58 ഓവറിനുശേഷം കളി നിര്‍ത്തുമ്പോള് 117 റണ്‍സെടുത്ത് രോഹിത് ശര്‍മയും 83 റണ്‍സെടുത്ത് അജിങ്ക്യ രഹാനെയുമാണ് ക്രീസില്. നാലാം വിക്കറ്റില് ഇരുവരും ഇതുവരെയായി 42.3 ഓവറില് 185 റണ്‍സെടുത്തിട്ടുണ്ട്.\n130 പന്തില് നിന്നാണ് രോഹിത് സെഞ്ചുറി തികച്ചത്. പിഡിറ്റിന്റെ പന്തില് സിക്‌സ് പറത്തിയാണ് രോഹിത് സെഞ്ചുറി തികച്ചത്. ദക്ഷിണാഫ്രിക്കയ്‌ക്കെതിരായ പരമ്പരയിലെ രോഹിതിന്റെ മൂന്നാം സെഞ്ചുറിയാണിത്.\nമൂന്നിന് 39 എന്ന നിലയില് നിന്നാണ് രോഹിതും രഹാനെയും ചേര്‍ന്ന് ഇന്ത്യയെ കരകയറ്റിയത്. പത്ത് റണ്‍സെടുത്ത മായങ്ക് അഗര്‍വാളിനെയും റണ്ണൊന്നുമെടുക്കാത്ത പൂജാരയെയും റബാഡയും പന്ത്രണ്ട് റണ്‍സെടുത്ത കോലിയെ നോര്‍ജെയുമാണ് പുറത്താക്കിയത്.


മഴയിൽ തകർന്നടിഞ്ഞ വീടിനുള്ളിൽ നിന്ന് രക്ഷാപ്രവർത്തകർക്ക് ലഭിച്ചത് മാസങ്ങൾ പഴക്കമുള്ള ശവശരീരം - Rashtrabhoomi\nകക്കാട്: രക്ഷാപ്രവർത്തനത്തിനെത്തിയവർക്ക് വീടിനുള്ളിൽ നിന്ന് ലഭിച്ച്ത് മാസങ്ങള് പഴക്കമുള്ള ശവശരീരം , കണ്ണൂരിൽ രക്ഷാപ്രവർത്തനത്തിനെത്തിയ വീട്ടില് നിന്നും മാസങ്ങള് പഴക്കമുള്ള ശവശരീരം ലഭിച്ചു.\nവീട്ടിനുള്ളിൽ ആളുകളുണ്ടെന്ന സംശയത്തെ തുടർന്നാണ് ഫയർഫോഴ്സും നാട്ടുകാരും വാതിൽ പൊളിച്ച് അകത്ത് കടന്നപ്പോഴായിരുന്നു സംഭവം.\nകണ്ണൂരിലെ കക്കാട് കോർജാൻ യുപി സ്‌കൂളിനു സമീപം കനത്തമഴയിൽ തകർന്ന വീടിനുള്ളിലാണ് മൃതദേഹം കണ്ടെത്തിയത്. കോർജാൻ യുപി സ്‌കൂളിനു സമീപം പ്രഫുൽ നിവാസിൽ താമസിക്കുന്ന രൂപ എന്ന എഴുപതുകാരിയുടെ മൃതദേഹമാണ് കണ്ടെത്തിയത്,അവശനിലയിലായ മറ്റൊരു സ്ത്രീയും ഇതേ സമയം വീട്ടിലുണ്ടായിരുന്നു.\nവീട്ടിലുണ്ടായിരുന്ന സഹോദരി പ്രഫുല്ല മാനസികാസ്വാസ്ഥ്യം പ്രകടിപ്പിച്ചതായി നാട്ടുകാർ പറയുന്നു. ഇവരെയും ഫയർഫോഴ്‌സ് രക്ഷപ്പെടുത്തി. വെള്ളിയാഴ്ച ആറരയോടെയാണ് ഇവരുടെ ഓടിട്ട വീട് കനത്ത കാറ്റിലും മഴയിലും തകർന്നുവീണത്.അഴുകിയ നിലയിലായിരുന്നു മൃതദേഹം. കണ്ണൂർ സ്പിന്നിങ് മിൽ ജീവനക്കാരിയായിരുന്നു മരിച്ച രൂപ.


ബി.ജെ.പി സ്ഥാനാർഥിയായത് കാരണം വീട്ടിലേക്കുള്ള വഴിയടച്ചതായി പരാതി | Malayalam News\nസ്ഥാനാർഥിയായതിന്റെ പേരിൽ വീട്ടിലേക്കുള്ള വഴി അടച്ചുവെന്ന് പരാതിപ്പെടുന്ന ഇ.വി. മോഹനനും കുടുംബവും എൻ. ഹരിദാസിനൊപ്പം.\nകണ്ണൂർ- ജനസ്വാധീനം നഷ്ടപ്പെട്ട് പരാജയം മുന്നിൽ കാണുന്ന സി.പി.എം എതിർ സ്ഥാനാർഥികളെ ഭീഷണിപ്പെടുത്തി തെരഞ്ഞെടുപ്പ് അട്ടിമറിക്കാൻ ശ്രമിക്കുകയാണെന്ന് ബി.ജെ.പി ജില്ലാ പ്രസിഡന്റ് എൻ. ഹരിദാസ് വാർത്താസമ്മേളനത്തിൽ പറഞ്ഞു. ബി.ജെ.പി സ്ഥാനാർഥിയായതിന്റെ പേരിൽ അവരുടെ വീടുകളിൽ പോകാൻ സാധിക്കാത്ത സാഹചര്യമുണ്ടാക്കുകയാണ്.\nശ്രീകണ്ഠപുരം നെടുങ്ങോത്ത് 17-ാം വാർഡിൽ ബി.ജെ.പി സ്ഥാനാർഥിയായി മത്സരിക്കുന്ന ഇ.വി. മോഹനന്റെ വീട്ടിലേക്കുള്ള വഴി സി.പി.എമ്മുകാർ ചെങ്കല്ല് നിരത്തി തടസ്സപ്പെടുത്തി. തെരഞ്ഞെടുപ്പിൽ നാമനിർദേശ പത്രിക കൊടുത്തതു മുതൽ ഇവിടെ ജീവിക്കാനാവില്ലെന്ന ഭീഷണിയായിരുന്നു. 40 വർഷമായി ഉപയോഗിക്കുന്ന വഴിയാണ് തടസ്സപ്പെടുത്തിയത്. കലക്ടർ, എസ്.പി. വില്ലേജ് ഓഫീസർ, റിട്ടേണിംഗ് ഓഫീസർ തുടങ്ങി എല്ലാവർക്കും പരാതി നൽകി. എന്നാൽ നടപടിയുണ്ടായില്ല. സ്റ്റേഷനിൽ പരാതിയുമായി എത്തിയപ്പോൾ പോലീസ് പറഞ്ഞത് തെരഞ്ഞെടുപ്പ് കഴിഞ്ഞാലും അവിടെ ജിവിക്കേണ്ടേയെന്നാണ്. ഇ.പി. ജയരാജന്റെ സഹോദരി ഇ.പി. ഭാർഗവിയുടെ നേതൃത്വത്തിലാണ് വഴി അടച്ചത്.\nആന്തൂർ മുനിസിപ്പാലിറ്റിയിൽ രാജേന്ദ്രൻ എന്ന ബി.ജെ.പി സ്ഥാനാർഥിയെ പിൻതാങ്ങിയ രാജനെ ബലമായി പിടിച്ച് കൊണ്ടുവന്ന് സ്ഥാനാർഥിത്വം പിൻവലിപ്പിച്ചു. മുഖ്യമന്ത്രിയുടെ സ്വന്തം നാടായ പിണറായിയിൽ ബി.ജെ.പിയുടെ ഒരു പ്രചാരണവും അനുവദിക്കുന്നില്ല. പിണറായി പാറപ്രത്ത് ബി.ജെ.പിയുടെ കൊടികളും ബോർഡും ഉൾപ്പടെ സകലതും നശിപ്പിച്ചു. പൊതുജനങ്ങൾ നോക്കി നിൽക്കെയാണ് സി.പി.എം അതിക്രമം. സ്ഥാനാർത്ഥിയുടെ ചീഫ് ഏജന്റായി പ്രവർത്തിക്കുന്ന പ്രേംദാസിന്റെ വീട്ടിലെത്തിയ സി.പി.എമ്മുകാർ കൊലപ്പെടുത്തുമെന്ന് പരസ്യമായി ഭീഷണിപ്പെടുത്തി. കുറ്റക്കാർക്കെതിരെ നടപടി സ്വീകരിക്കാൻ പോലീസ് അധികൃതർക്ക് പോലും സാധിക്കുന്നില്ല. ഇത്തരം വിഷയങ്ങളിൽ തെരഞ്ഞെടുപ്പ് കമ്മീഷൻ അടിയന്തരമായി നടപടി സ്വീകരിക്കണമെന്ന് ഹരിദാസ് പറഞ്ഞു. ജില്ലാ ജനറൽ സെക്രട്ടറിമാരായ കെ.കെ. വിനോദ് കുമാർ, ബിജു ഏളക്കുഴി, ബി.ജെ.പി ശ്രീകണ്ഠപുരം 17-ാം വാർഡ് സ്ഥാനാർഥി ഇ.വി. മോഹനൻ എന്നിവരും വാർത്താസമ്മേളനത്തിൽ സംബന്ധിച്ചു.


ഹോം - ഈസി മൾട്ടി ഡിസ്പ്ലേ ഇഎംഡി സോഫ്റ്റ്വെയർ (ഡൈനാമിക് സിഗ്നേജ്)\nഈസി മൾട്ടി ഡിസ്പ്ലേ ഇഎംഡി സോഫ്റ്റ്വെയർ (ഡൈനാമിക് സിഗ്നേജ്)\nവിപണിയിലെ ഏറ്റവും താങ്ങാവുന്ന ഡിജിറ്റൽ സിഗ്നേജ് പരിഹാരം.\nഡിജിറ്റൽ സിഗ്നേജ് സോഫ്റ്റ്വെയർ\nവിപണിയിൽ ഏറ്റവും താങ്ങാവുന്ന വില.\nഎളുപ്പമുള്ള മൾട്ടി ഡിസ്പ്ലേയെക്കുറിച്ച്\nഎങ്ങനെയാണ് മൾട്ടി ഡിസ്‌പ്ലേ പ്രവർത്തിക്കുന്നത്\nനിങ്ങൾ ഒരു ചെറിയ ബിസിനസ്സ് അല്ലെങ്കിൽ ഒരു വലിയ എന്റർപ്രൈസ് ആണെങ്കിലും, ഒന്നിലധികം ഡിസ്‌പ്ലേകളിൽ നിങ്ങളുടെ മൾട്ടിമീഡിയ പ്രദർശിപ്പിക്കുന്നത് എളുപ്പമുള്ള മൾട്ടി ഡിസ്‌പ്ലേ എളുപ്പമാക്കുന്നു. 1 ലൈസൻസ് ഉപയോഗിച്ച്, 24 വ്യത്യസ്ത ഡിസ്പ്ലേകളിലായി നിങ്ങൾക്ക് ഒരേസമയം6വ്യത്യസ്ത മീഡിയ ഉറവിടങ്ങൾ വരെ പ്രദർശിപ്പിക്കാൻ കഴിയും. പരിധിയില്ലാത്ത പ്രദർശന ഓപ്ഷനുകൾക്കായുള്ള ഞങ്ങളുടെ എന്റർപ്രൈസ് പരിഹാരങ്ങളെക്കുറിച്ച് ഞങ്ങളോട് സംസാരിക്കുക.\nകമ്പ്യൂട്ടർ, ടിവി ഡിസ്പ്ലേകൾ സജ്ജമാക്കുക.\nഈസി മൾട്ടി ഡിസ്പ്ലേ സോഫ്റ്റ്വെയർ ഇൻസ്റ്റാൾ ചെയ്യുക.\nനിങ്ങളുടെ പ്രദർശന ക്രമീകരണങ്ങൾ കോൺഫിഗർ ചെയ്യുക.\nഈ സോഫ്റ്റ്വെയർ ആർക്കാണ്?\nഉപയോക്താക്കൾക്കും അതിഥികൾക്കും ഡിജിറ്റൽ വിവരങ്ങൾ പ്രദർശിപ്പിക്കാൻ ആഗ്രഹിക്കുന്ന ഏതൊരു ഓർഗനൈസേഷനുമാണ് ഈസി മൾട്ടി ഡിസ്‌പ്ലേ.\nകൂടുതൽ കണ്ടെത്താൻ ചുവടെ ക്ലിക്കുചെയ്യുക.\nഫാഷൻ & റീട്ടെയിൽ സ്റ്റോറുകൾ\nനിങ്ങൾ എങ്ങനെ ഉപയോഗിക്കും\nഎളുപ്പമുള്ള മൾട്ടി ഡിസ്‌പ്ലേ?\nചർച്ച ചെയ്യാൻ ഞങ്ങളെ ബന്ധപ്പെടുക\nഞങ്ങളുടെ മിക്ക എതിരാളികളും പ്രതിമാസം ഒരു സ്ക്രീനിന് € 30 ഈടാക്കുന്നു. തൽഫലമായി, ഒരു സ്‌ക്രീനിനായി നിങ്ങൾ പ്രതിവർഷം 360 ഡോളറിൽ കൂടുതൽ അടയ്‌ക്കുന്നു! ഞങ്ങളുടെ ചില എതിരാളികൾ പോക്കറ്റിൽ നിന്ന് 1200 ഡോളർ നിരക്കിൽ അധിക സോഫ്റ്റ്വെയർ വാങ്ങാൻ നിങ്ങളോട് ആവശ്യപ്പെടുന്നു. ഈസി മൾട്ടി ഡിസ്‌പ്ലേ ഉപയോഗിച്ച്, നിങ്ങൾ ഒരു തവണ മാത്രമേ നൽകൂ.\nഎളുപ്പമുള്ള മൾട്ടി ഡിസ്‌പ്ലേ\nഅധിക ചെലവില്ലാതെ6ഡിസ്പ്ലേകൾ വരെ ഉപയോഗിക്കുക.\nനിലവിലുള്ള ചെലവുകളോ പ്രതിമാസ ഫീസുകളോ ഇല്ല.\nസോഫ്റ്റ്വെയർ പ്രവർത്തിപ്പിക്കാൻ നിങ്ങളുടെ സ്വന്തം കമ്പ്യൂട്ടർ ഉപയോഗിക്കുക.\nഡിസ്പ്ലേകളുടെ എണ്ണത്തിനനുസരിച്ച് ചെലവ് വർദ്ധിക്കുന്നു.\nപ്രതിമാസ സബ്‌സ്‌ക്രിപ്‌ഷൻ ഫീസ് അടയ്‌ക്കുക.\nസോഫ്റ്റ്വെയർ പ്രവർത്തിപ്പിക്കുന്നതിന് ഒരു മൂന്നാം കക്ഷി പ്ലേയർ വാങ്ങുക.\nഇന്റർനെറ്റ് ആവശ്യമുള്ള ക്ലൗഡ് അധിഷ്‌ഠിത സേവനം.\nഈസി മൾട്ടി ഡിസ്‌പ്ലേ തിരഞ്ഞെടുക്കുന്നതിലൂടെ, നിങ്ങൾക്ക് പ്രതിമാസം € 250 വരെ ലാഭിക്കാം, അത് നിങ്ങളുടെ ഡിജിറ്റൽ സിഗ്‌നേജ് പരിഹാരത്തിൽ പ്രതിവർഷം 3000 XNUMX ആണ്.\nഎളുപ്പമുള്ള മൾട്ടി ഡിസ്പ്ലേയുടെ പ്രയോജനങ്ങൾ\nവെബ്‌സൈറ്റുകൾ സമാരംഭിക്കുക, വീഡിയോ സ്ട്രീം ചെയ്യുക, പ്രാദേശിക വീഡിയോകൾ, ചിത്രങ്ങൾ, സംഗീതം എന്നിവ പ്രദർശിപ്പിക്കുക.\nപ്ലഗ്, പ്ലേ സോഫ്റ്റ്വെയർ ഉപയോഗിക്കാൻ എളുപ്പമാണ്. സങ്കീർണ്ണമായ മൂന്നാം കക്ഷി ഉപകരണങ്ങൾ ആവശ്യമില്ല.\nസോഫ്റ്റ്വെയർ നിങ്ങളുടെ പ്രാദേശിക മെഷീനിൽ പ്രവർത്തിക്കുന്നു. ഇന്റർനെറ്റ് അല്ലെങ്കിൽ സങ്കീർണ്ണമായ ക്ലൗഡ് നെറ്റ്‌വർക്കുകൾ ആവശ്യമില്ല.\nനിങ്ങളുടെ ഈസി മൾട്ടി ഡിസ്പ്ലേ ലൈസൻസിനായി ഒരു തവണ പണമടച്ച് അത് എന്നെന്നേക്കുമായി ഉപയോഗിക്കുക.\nഞങ്ങൾ മികച്ച പിന്തുണ നൽകുന്നു. ഞങ്ങളുടെ തിരയുക അറിവ് അടിത്തറ, അല്ലെങ്കിൽ സ്വകാര്യ പരിശീലനത്തിനായി ഞങ്ങളോട് ആവശ്യപ്പെടുക.\nഞങ്ങളുടെ എന്റർപ്രൈസ് ലൈസൻസ് ഉപയോഗിച്ച്, നിങ്ങൾക്ക് മറ്റ് സോഫ്റ്റ്വെയർ പ്രോഗ്രാമുകൾ പ്രദർശിപ്പിക്കാനും പ്രവർത്തിപ്പിക്കാനും കഴിയും!\nഞങ്ങളുടെ ഉപയോക്താക്കൾ പറയുന്നതെന്താണ്\nഓരോ മാസവും 150 ലധികം ബിസിനസുകൾ അവരുടെ ബിസിനസ്സ് പ്രോത്സാഹിപ്പിക്കുന്നതിനും പരസ്യം ചെയ്യുന്നതിനും അവരുടെ വീഡിയോ, ഇമേജുകൾ, വെബ്‌സൈറ്റ് ഉള്ളടക്കം എന്നിവ പ്രദർശിപ്പിക്കുന്നതിന് ഞങ്ങളുടെ സോഫ്റ്റ്വെയർ ഉപയോഗിക്കുന്നു.\nആരംഭിക്കാൻ ആവശ്യമായതെല്ലാം ...\n24 അദ്വിതീയ മീഡിയ സോണുകൾ വരെ പ്രദർശിപ്പിക്കുക\nക്ലൗഡ് സോഫ്റ്റ്വെയർ അപ്‌ഡേറ്റുകൾ\n12 മാസത്തേക്ക് സ Upd ജന്യ അപ്‌ഡേറ്റുകൾ\nസപ്പോർട്ട് സ്റ്റാഫിനൊപ്പം 1 മണിക്കൂർ ഓൺലൈൻ പരിശീലനം\n* നിങ്ങൾ ഞങ്ങളുടെ സൈൻ അപ്പ് ചെയ്യുകയാണെങ്കിൽ മാത്രമേ അധിക വാർഷിക ഫീസ് ബാധകമാകൂ ഓപ്ഷണൽ പരിപാലന കരാർ. ഇവിടെ ക്ലിക്ക് ചെയ്യുക കൂടുതൽ കണ്ടെത്തുന്നതിന്.\nഈസി മൾട്ടി ഡിസ്‌പ്ലേ ഉപയോഗിച്ച് അവരുടെ മീഡിയ പ്രദർശിപ്പിക്കുന്നത് എത്ര ലളിതമാണെന്ന് ഞങ്ങളുടെ ഉപഭോക്താവ് ഇഷ്ടപ്പെടുന്നു. സോഫ്റ്റ്‌വെയർ ഇന്റർഫേസ് കോൺഫിഗറേഷൻ പ്രക്രിയയിലൂടെ ഘട്ടം ഘട്ടമായുള്ള പ്രക്രിയയിലേക്ക് നിങ്ങളെ നയിക്കുന്നു, ഒപ്പം ശരിയായ ചോദ്യങ്ങളെല്ലാം നിങ്ങളോട് ചോദിക്കും. ഈസി മൾട്ടി ഡിസ്‌പ്ലേ ഉപയോഗിച്ച് എഴുന്നേൽക്കാൻ നിങ്ങൾ ഒരു സാങ്കേതിക ഗുരുവായിരിക്കേണ്ടതില്ല.\nമയക്കുമരുന്ന്ഭാഷയുടെ തിരഞ്ഞെടുപ്പ്: ഇംഗ്ലീഷ്, ഫ്രഞ്ച്, സ്പാനിഷ് പുരോഗതിയിലാണ് ...\nഎളുപ്പമുള്ള മൾട്ടി ഡിസ്പ്ലേ ഷോകേസ്\nപകർപ്പവകാശം © 2020 ഈസി മൾട്ടി ഡിസ്പ്ലേ ഇഎംഡി സോഫ്റ്റ്വെയർ (ഡൈനാമിക് സിഗ്നേജ്)\nഹലോ, ഞാൻ നിങ്ങളെ എങ്ങനെ സഹായിക്കും?


താനൂരില് ഇത്തവണ മത്സരം കടുക്കും\nയൂത്ത് ലീഗ് സംസ്ഥാന ജനറല് സെക്രട്ടറി പി.കെ ഫിറോസിനെ മത്സരിപ്പിക്കണമെന്നാണ് മണ്ഡലത്തിലെ ലീഗ് പ്രവർത്തകരുടെ ആവശ്യം.\n27 Jan, 2021 at 04:12 AM\nമലപ്പുറത്ത് കഴിഞ്ഞ നിയമസഭാ തെരഞ്ഞെടുപ്പില് നഷ്ടമായ ഒരേയൊരു സീറ്റ് തിരിച്ച് പിടിക്കാനൊരുങ്ങി മുസ്‍ലിം ലീഗ്. തുച്ഛമായ വോട്ടുകൾക്ക് നഷ്ടമായ താനൂരിൽ ശക്തനായ സ്ഥാനാർഥിയെ മത്സരിപ്പിക്കാനാണ് ലീഗ് തീരുമാനം. യൂത്ത് ലീഗ് സംസ്ഥാന ജനറല് സെക്രട്ടറി പി.കെ ഫിറോസിനെ മത്സരിപ്പിക്കണമെന്നാണ് മണ്ഡലത്തിലെ ലീഗ് പ്രവർത്തകരുടെ ആവശ്യം.\nലീഗിന്‍റെ ഉരുക്കുകോട്ടയായി അറിയപ്പെട്ടിരുന്ന താനൂരിലാണ് കഴിഞ്ഞ നിയമസഭാ തെരഞ്ഞെടുപ്പ് കാലത്ത് ലീഗിന് വൻ തിരിച്ചടി നേരിടേണ്ടി വന്നത്. മണ്ഡല രൂപീകരണം തൊട്ട് ലീഗിന്‍റെ നേതാക്കളാണ് താനൂരിൽ നിന്ന് നിയമസഭയിലേക്ക് ജയിച്ചു കയറിയത്. എന്നാൽ കഴിഞ്ഞ തവണ സിറ്റിംഗ് എംഎല്‍എയായിരുന്ന ലീഗിന്‍റെ അബ്ദുറഹിമാന് രണ്ടത്താണിയെ പരാജയപ്പെടുത്തി താനൂരിൽ വിജയിച്ചത് ഇടത് സ്വതന്ത്ര സ്ഥാനാര്‍ഥിയായി മത്സരിച്ച വി. അബ്ദുറഹ്മാനായിരുന്നു. താനൂരില് മൂന്നാമങ്കത്തിന് ഇറങ്ങിയ അബ്ദുറഹ്മാന് രണ്ടത്താണിയെ 4918 വോട്ടിനാണ് വി അബ്ദുറഹ്മാന് പരാജയപ്പെടുത്തിയത്.\nഇടത് മുന്നണിയുടെ വോട്ടുകളേക്കാള് വി അബ്ദുറഹ്മാന് സ്വന്തം നിലയ്ക്ക് നേടിയ വോട്ടുകളാണ് ഏറെ നിര്‍ണായകമായത്. കൂടാതെ പൊൻമുണ്ടം കോൺഗ്രസിന്‍റെ വോട്ടുകളും അബ്ദുറഹിമാന് അനുകൂലമായി. സ്വാഭാവികമായും ഇത്തവണ താനൂരില് ശക്തനായ സ്ഥാനാര്‍ഥിയെ മത്സരിപ്പിക്കാനാണ് ലീഗ് തീരുമാനം. മണ്ഡലം തിരിച്ച് പിടിക്കാൻ യൂത്ത് ലീഗ് സംസ്ഥാന ജനറല് സെക്രട്ടറി പി.കെ ഫിറോസിനെ പരിഗണിക്കണമെന്നാണ് മണ്ഡലത്തിലെ ലീഗ് പ്രവർത്തകരുടെ ആവശ്യം. തുടക്കം മുതൽ ഉയർന്ന് കേൾക്കുന്ന പേരും പി.കെ ഫിറോസിന്‍റേതാണ്. അബ്ദുറഹ്മാൻ രണ്ടത്താണി മറ്റൊരു അങ്കത്തിന് വീണ്ടും താനൂർ തെരഞ്ഞെടുക്കുമോ എന്നതും കാത്തിരുന്ന് കാണണം.


കനക ദുര്‍ഗ വീട്ടിലെത്തിയതിന് പിന്നാലെ ഭര്‍ത്താവും ഭര്‍തൃമാതാവും മറ്റൊരു വീട്ടിലേക്ക് മാറി - Kannur Varthakal Online\nബരിമല ദര്‍ശനം നടത്തിയതിന്റെ പേരില് വീട്ടില് പ്രവേശനം നിഷേധിക്കപ്പെട്ട കനക ദുര്‍ഗ കോടതി ഉത്തരവിന്റെ ബലത്തില് തിരിച്ചെത്തിയതോടെ ഭര്‍ത്താവ് കൃഷ്ണനുണ്ണിയും ഭര്‍തൃമാതാവും മറ്റൊരു വീട്ടിലേക്ക് മാറി. പുലാമന്തോള് ഗ്രാമ ന്യായാലയത്തിന്റെ ഉത്തരവ് പ്രകാരം ഇന്ന് രാത്രി കനക ദുര്‍ഗ വീട്ടില് തിരിച്ചെത്തിയതോടെയാണ് ഭര്‍ത്താവും ഭര്‍തൃമാതാവും മറ്റൊരു വീട്ടിലേക്ക് മാറാന് തീരുമാനിച്ചത്. കനക ദുര്‍ഗയെ ആരും തടയരുതെന്നും ഭര്‍ത്താവിന്റെ പേരിലുള്ള വീട് തല്‍ക്കാലം വില്‍ക്കരുതെന്നും പുലാമന്തോള് ഗ്രാമന്യായാലയം വിധി പറഞ്ഞിരുന്നു.\nശബരിമലയില് ദര്‍ശനം നടത്തിയതിനെ തുടര്‍ന്ന് വീട്ടുകാര് പുറത്താക്കിയതിനും ഭര്‍തൃവീട്ടില് പ്രവേശിക്കാനും കുട്ടികള്‍ക്കൊപ്പം കഴിയാനും അനുവദിക്കണമെന്നാവശ്യപ്പെട്ടാണ് കനകദുര്‍ഗ കോടതിയില് ഹര്‍ജി സമര്‍പ്പിച്ചിരുന്നത്.\nകനകദുര്‍ഗയുടെ ഭര്‍ത്താവ് കൃഷ്ണനുണ്ണിയും ഭര്‍തൃമാതാവ് സുമതിയമ്മയും കോടതിയില് ഹാജരായിരുന്നു. ശബരിമല ദര്‍ശനത്തിനുശേഷം കനകദുര്‍ഗ താമസിച്ച സ്ഥലങ്ങളെക്കുറിച്ച് ആവര്‍ത്തിച്ചുള്ള പരാമര്‍ശങ്ങള് പരിഗണനാവിഷയവുമായി ബന്ധപ്പെട്ട് പ്രസക്തമല്ലെന്ന് കോടതി നിരീക്ഷിച്ചിരുന്നു.\nശബരിമലയില് ദര്‍ശനംനടത്തിയശേഷം പെരിന്തല്‍മണ്ണയിലെ വണ്‍സ്റ്റോപ്പ് സെന്ററില് പൊലീസ് സംരക്ഷണത്തിലാണ് കനകദുര്‍ഗ കഴിയുന്നത്. സുപ്രീം കോടതിയില് സുരക്ഷയാണ് ആവശ്യപ്പെട്ടതെന്നും ഗാര്‍ഹിക പീഡനവുമായി ബന്ധപ്പെട്ട് മറ്റൊരു ഹര്‍ജിയാണ് സമര്‍പ്പിച്ചതെന്നും കനകദുര്‍ഗയുടെ അഭിഭാഷക അറിയിച്ചു.\nPrevious ശബരിമല സ്ത്രീ പ്രവേശന വിധി; എല്ലാ ഹർജികളും ഭരണഘടനാ ബഞ്ച് ഇന്ന് പരിഗണിക്കും\nNext ദേവസ്വം ബോര്‍ഡില് ഭിന്നത രൂക്ഷം; കോടിയേരിയെ രാജിസന്നദ്ധത അറിയിച്ച് പത്മകുമാര്


Ram temple should be built at the same spot in Ayodhya: Congress’s Virbhadra Singh | ബാബറി പള്ളിയുടെ അതേ സ്ഥാനത്ത് രാമക്ഷേത്രം... കോണ്‍ഗ്രസ് മുന് മുഖ്യമന്ത്രിയുടെ ആഗ്രഹം - Malayalam Oneindia\n30 min ago അഴിമതി റിപ്പോര്‍ട്ട് ചെയ്ത മാധ്യമപ്രവര്‍ത്തകനെ യുപിയില് ചുട്ടുകൊന്നു; കൂടെ സുഹൃത്തിനെയും\n32 min ago തിരഞ്ഞെടുക്കാനുള്ള സ്വാതന്ത്ര്യം ഇല്ലാതാക്കുന്നു, ലൗ ജിഹാദ് നിയമത്തിനെതിരെ മുന് സുപ്രീം കോടതി ജഡ്ജി\n53 min ago എപ്പോള് വേണമെങ്കിലും ബിജെപിയാകാന് തയ്യാറാകുന്ന കോണ്‍ഗ്രസിനെ എങ്ങനെ വിശ്വസിക്കും; പി രാജീവ്\nUpdated: Wed, Apr 10, 2019, 13:21 [IST]\nഷിംല: ബിജെപി ഇത്തവണയും പ്രകടന പത്രികയില് രാമ ക്ഷേത്ര നിര്‍മാണം എന്ന വാഗ്ദാനം മുന്നോട്ട് വച്ചിട്ടുണ്ട്. കഴിഞ്ഞ കുറേ തിരഞ്ഞെടുപ്പുകളിലായി അവര് തുടര്‍ച്ചയായി മുന്നോട്ട് വയ്ക്കുന്ന പ്രധാന വാഗ്ദാനങ്ങളില് ഒന്നാണത്. കോണ്‍ഗ്രസ്, പക്ഷേ ഇത്തരം ഒരു ആശയം ഔദ്യോഗികമായി ഇതുവരെ മുന്നോട്ട് വച്ചിട്ടില്ല.\nന്യൂനപക്ഷങ്ങളെ കൂടെ നിര്‍ത്താനാകും എന്നാണ് ഇത്തവണ കോണ്‍ഗ്രസ് ഉള്‍പ്പെടുന്ന പ്രതിപക്ഷ പാര്‍ട്ടികളുടെ പ്രതീക്ഷ. ദേശീയ തലത്തില് നടക്കുന്ന പ്രചാരണങ്ങളും അങ്ങനെ തന്നെ ആണ്. എന്നാല് അതിനിടയില് ആണ് പ്രമുഖ കോണ്‍ഗ്രസ് നേതാവില് നിന്ന് ഞെട്ടിപ്പിക്കുന്ന ഒരു പ്രതികരണം വന്നിരിക്കുന്നത്.\nബാബറി പള്ളി നിലനിന്നിരുന്ന അതേ സ്ഥലത്ത് തന്നെ രാമക്ഷേത്രം നിര്‍മിക്കപ്പെടണം എന്നതാണ് തന്റെ ആഗ്രഹം എന്നാണ് ഹിമാചല് പ്രദേശ് മുന് മുഖ്യമന്ത്രിയും മുതിര്‍ന്ന കോണ്‍ഗ്രസ് നേതാവും ആയ വീരഭദ്ര സിങ് പ്രതികരിച്ചത്. വീരഭദ്ര സിങിന്‌റെ വിവാദ പരാമര്‍ശങ്ങള് ഇങ്ങനെയൊക്കെയാണ്...\nഇസ്ലാം പിന്നീട് വന്നത്\nഇസ്ലാം ഇന്ത്യയിലേക്ക് പിന്നീട് വന്ന മതം ആണെന്നാണ് വീരഭദ്ര സിങ് പറയുന്നത്. അയോധ്യയില് ക്ഷേത്രം തകര്‍ത്താണ് പള്ളി സ്ഥാപിച്ചത് എന്നും വീരഭദ്ര സിങ് പറയുന്നുണ്ട്. ഷിംലയിലെ വീട്ടില് വച്ച് പ്രസ് ട്രസ്റ്റ് ഓഫ് ഇന്ത്യയ്ക്ക് നല്‍കിയ അഭിമുഖത്തില് ആയിരുന്നു വീരഭദ്ര സിങിന്റെ വിവാദ പരാമര്‍ശം.\nപള്ളിയുടെ അതേ സ്ഥാനത്ത്\nഅയോധ്യ ഭഗവാന് ശ്രീരാമന്റെ തലസ്ഥാനം ആയിരുന്നു. അയോധ്യയില് രാമക്ഷേത്രം നിര്‍മിക്കുകയാണെങ്കില് അത്, ബാബറി പള്ളി നിലനിന്നിരുന്ന അതേ സ്ഥാനത്ത് തന്നെ വേണം എന്നാണ് താന് ആഗ്രഹിക്കുന്നത് എന്നും വീരഭദ്ര സിങ് പറഞ്ഞിട്ടുണ്ട്.\nനാല് തവണ ഹിമാചല് പ്രദേശ് മുഖ്യമന്ത്രിയായ ആളാണ് വീരഭദ്രസിങ്. കഴിഞ്ഞ യുപിഎ സര്‍ക്കാരില് അദ്ദേഹം കേന്ദ്ര മന്ത്രി കൂടി ആയിരുന്നു.\nഅയോധ്യയില് രാമക്ഷേത്രം നിര്‍മിക്കാന് ബിജെപിയ്ക്ക് ധൈര്യമില്ലെന്നും വീരഭദ്ര സിങ് ആരോപിച്ചു. ധൈര്യമുണ്ടായിരുന്നെങ്കില് അവര് അവിടെ ക്ഷേത്രം നിര്‍മിക്കുമായിരുന്നു എന്നും വീരഭദ്ര സിങ് പറഞ്ഞു.\nഎന്നാല് അയോധ്യയില് രാമക്ഷേത്രം നിര്‍മിക്കുക എന്നത് തന്റെ വ്യക്തിപരമായ വീക്ഷണം മാത്രമാണെന്ന് അദ്ദേഹം പറഞ്ഞിട്ടുണ്ട്.\nഹരീഷ് റാവത്തിന് ശേഷം\nവീരഭദ്ര സിങ് മാത്രമല്ല അയോധ്യയില് രാമക്ഷേത്ര നിര്‍മാണത്തെ കുറിച്ച് പറഞ്ഞ കോണ്‍ഗ്രസ് നേതാവ്. തങ്ങള് അധികാരത്തിലെത്തിയാല് മാത്രമേ അയോധ്യയില് രാമക്ഷേത്രം നിര്‍മാണം സാധ്യമാകൂ എന്ന് പറഞ്ഞ മറ്റൊരു കോണ്‍ഗ്രസ് നേതാവ് കൂടിയുണ്ട്. എഐസിസി ജനറല് സെക്രട്ടറി ഹരീഷ് റാവത്ത് ആയിരുന്നു അത്. കഴിഞ്ഞ ജനുവരിയില് ആയിരുന്നു റാവത്തിന്റെ പ്രതികരണം വന്നത്.\nlok sabha elections 2019 election ram temple ayodhya case babri masjid congress himachal pradesh ലോക്സഭ തിരഞ്ഞെടുപ്പ് 2019 തിരഞ്ഞെടുപ്പ് രാമക്ഷേത്രം അയോധ്യ കോണ്‍ഗ്രസ് ഹിമാചല് പ്രദേശ്\nRam temple should be built at the same spot in Ayodhya: Congress’s Virbhadra Singh.


ഷാക്കിബ് സൂപ്പറാ… • Suprabhaatham\nബംഗ്ലാദേശിന് ഏഴു വിക്കറ്റ് വിജയം\nJune 17, 2019 | 11:49 pm IST\nഷാക്കിബിന് സെഞ്ചുറി, 124* റണ്‍സും\nരണ്ട് വിക്കറ്റും, മാന് ഓഫ് ദ മാച്ച്\nടോണ്ടന്: എത്ര അഭിനന്ദിച്ചാലും മതിയാകില്ല ഈ ബംഗ്ലാ പോരാളിയെ. കിടുവകളല്ല കടുവകളാണ് തങ്ങളെന്ന് ഒരിക്കല് കൂടി ലോകത്തിന് കാണിച്ചു കോടുക്കുകയായിരുന്നു ഈ ബംഗ്ലാ ഓള്‍റൗണ്ടര്. വെസ്റ്റ് ഇന്‍ഡീസ് ഉയര്‍ത്തിയ 322 റണ്‍സ് വിജയലക്ഷ്യം മറികടക്കാന് ബംഗ്ലദോശിന് വേണ്ടി വന്നത് വെറും 41.3 ഓവര്. ഷാക്കിബ് മുന്നില്‍നിന്നു നയിച്ചപ്പോള് മറ്റുള്ളവര് അദ്ദേഹത്തിനു കൂട്ടായിനിന്നു. ഊ ലോകകപ്പിലെ തന്റെ രണ്ടാമത്തെ സെഞ്ചുറി നേടിയ ഷാക്കിബ് ഏകദിനത്തില് 6000 റണ്‍സെന്ന നാഴികക്കല്ലും പിന്നിട്ടു. 16 ബൗണ്ടറികള് ഉള്‍പ്പെടുന്നതാണ് ഷാക്കിബിന്റെ ഇന്നിങ്‌സ്. ലോകകപ്പില് തുടര്‍ച്ചയായ നാലാം ഇന്നിങ്‌സിലാണ് ഈ ബംഗ്ലാ കടുവ അന്‍പത് റണ്‍സ് പിന്നിടുന്നത്. 321 റണ്‍സ് നേടിയിട്ടും ബംഗ്ലദേശ് ബാറ്റ്‌സ്മാന്‍മാരെ പ്രതിരോധിക്കുന്നതില് ഒരിക്കല് പോലും വിജയം കണ്ടില്ല വിന്‍ഡീസ് ബൗളര്‍മാര്\nകടലാസിലല്ല കളിക്കളത്തിലാണ് കരുത്ത് തെളിയിക്കേണ്ടത്\nകടലാസിലെ കളിക്കണക്കില് ബംഗ്ലാദേശിനെക്കാള് ഏറെ മുന്നിലായിരുന്നു വിന്‍ഡീസ്. ഗെയ്‌ലും റസ്സലും അമ്പമ്പോ എതിര് ടീമുകള് പേരുകേട്ടാല് തന്നെ വിറയ്ക്കും. എന്നാല് കരുത്തു കാട്ടേണ്ടത് കളിക്കളത്തിലാണ് എന്ന് തെളിയ്ക്കുന്നതായിരുന്നു ബംഗ്ലാദേശിന്റെ കളി. ബംഗ്ലാദേശ് നിരയില് മുഷ്ഫിഖ്വര് റഹീമൊഴികെ ബാക്കിയെല്ലാവരും തിളങ്ങി. തമീം 45 (53),സൗമ്യ സര്‍ക്കാര് 29 (23). ഷാക്കീബിനു കൂട്ടായി ലിന്റന് ദാസ് എത്തിയതോടു കൂടി ബംഗ്ലദേശ് മത്സരം പിടിച്ചെടുത്തു. നാലാം വിക്കറ്റില് 189 റണ്‍സിന്റെ അപരാജിത കൂട്ടുകെട്ടാണ് ഇരുവരും തീര്‍ത്തത്. ബാറ്റിങ് വെടിക്കെട്ടു നടത്തിയ ലിന്റന്റെ 94(69) ഇന്നിങ്‌സില് എട്ടുഫോറും നാലു സിക്‌സും ഉള്‍പ്പെടുന്നു.\n38ാം ഓവര് എറിയാന് വന്ന ഷാനോണ് ലിന്റനിന്റെ ബാറ്റിങ് ചൂട് ശരിക്കും അറിഞ്ഞു. ആദ്യ മൂന്നു പന്തില് സിക്‌സര് പറത്തിയ ലിന്റന് നാലാം പന്തില് സിംഗില് നേടി, അടുത്ത പന്തില് ഷാക്കിബ് ഫോര് നേടിയപ്പോള് അവസാന പന്തില് വീണ്ടും സിംഗിള് ആകെ നേടിയത് 24 റണ്‍സ്.ടോസ് നഷ്ടപ്പെട്ട് ആദ്യം ബാറ്റ് ചെയ്ത വിന്‍ഡീസിനു തുണയായത് ഹോപ് (96), എവിന് ലൂയിസ് (70) , ഹെറ്റ്‌മെയര് (50) എന്നിവരുടെ അര്‍ധ സെഞ്ചുറികളാണ്.\nക്രിസ്‌ഗെയ്ല്- 0(13), റസ്സല് -0(2)\nഈ ലോകകപ്പ് തുടങ്ങുന്നതിനു മുന്നേ ക്രിസ്‌ഗെയ്ല് നടത്തിയ വീരവാദം ഇങ്ങനെയായിരുന്നു. ഏതു ലോകോത്തര ബൗളര്‍ക്കും ഞാനൊരു പേടി സ്വപ്നമാണ്. എന്നാല് ഇക്കാര്യം ആരും പരസ്യമായി സമ്മതിക്കണമെന്നില്ല. എന്നാല് ഉള്ളിന്റെയുള്ളില് അവര്‍ക്ക് ഗെയ്‌ലെന്നാല് ഭയമാണ്. ഇപ്പോള് ഈ സംഭവം തിരിഞ്ഞു കൊത്തുകയാണെന്നു തോന്നും ഗെയ്‌ലിന്റെ കളി കാണുമ്പോള്. ആദ്യ മത്സരത്തില് പാകിസ്താനോടു നേടിയ അര്‍ധസെഞ്ചുറി ഒഴിച്ചാല് അമ്പേ പരാജയം. റണ് കണ്ടെത്തുനന്തില് പരുങ്ങുകയാണ് ഗെയ്ല്. മുക്കിയും മൂളിയും ഒരു റണ് നേടാന് ശ്രമിക്കുന്ന ഗെയ്‌ലിന്റെ നില ഏറെ പരിതാപകരം. ഇന്നലത്തെ മത്സരത്തില് 13 പന്തുകള് നേരിട്ടങ്കിലും ഒന്നും ചെയ്യാനായില്ല ഗെയ്‌ലിന്.\nഐ.പി.എല്ലില് തകര്‍ത്തടിച്ച റസ്സലിനെയല്ല ലോകകപ്പില് കാണാനായത്. തീര്‍ത്തും നിരാശാജനകം. ഫോമിന്റെ നിഴലുപോലുമില്ല റസ്സലിന്റെ കളിയില്.\nഷാക്കിബ് 6000 റണ്‍സ് ക്ലബില്\nലണ്ടന്: വിന്‍ഡീസിനെതിരേയുള്ള മത്സരത്തില് ബംഗ്ലാദേശ് ഓള് റൗണ്ടര് ഷാക്കിബ് അല് ഹസന് 6000 റണ് ക്ലബില് കയറി. തന്റെ 190ാം മത്സരത്തിലാണ് ഷാക്കിബ് നേട്ടം കരസ്ഥമാക്കിയത്. ഈ നേട്ടം കൈവരിക്കുന്ന രണ്ടാമത്തെ ബംഗ്ലാദേശ് താരമാണ് ഷാക്കിബ്.\nമത്സരത്തില് സെഞ്ചുറി നേടിയ താരം ഈ ലോകകപ്പില് തന്റെ രണ്ടാമത്തെ സെഞ്ചുറിയാണ് കണ്ടെത്തിയത്. താരത്തിന്റെ ഒന്‍പതാം ഏകദിന സെഞ്ചുറി കൂടിയാണ് കൗണ്ടി ഗ്രൗണ്ടില് പിറന്നത്.\nതമീം ഇഖ്ബാലാണ് ഷാക്കിബിനു മുന്നേ 6000 റണ് ക്ലബിലെത്തിയത്. ഈ ലോകകപ്പില് ദക്ഷിണാഫ്രിക്കയ്‌ക്കെതിരേയുള്ള ആദ്യ മത്സരത്തില് ഏകദിനത്തില് 250 വിക്കറ്റ് നേട്ടവും അദ്ദേഹം കുറിച്ചിരുന്നു.\nബംഗ്ലദേശിനു വേണ്ടി ഏറ്റവും കൂടുതല് വിക്കറ്റുകള് നേടിയ പട്ടികയിലും ഷാക്കിബ് രണ്ടാമനാണ്. 190 ഇന്നിങ്‌സുകളില് നിന്നായി 254 വിക്കറ്റുകളാണ് ഷാക്കിബ് വീഴ്ത്തിയത്. 264 വിക്കറ്റുകള് നേടിയ ക്യാപ്റ്റന് മൊര്‍ത്താസ മാത്രമാണ് ഷാക്കിബിന് മുന്നിലുള്ളത്. ഏകദിനത്തില് 250 വിക്കറ്റും 5000ത്തിനു മുകളില് റണ്‍സും നേടുന്ന അഞ്ചാമത്തെ താരമായി മാറിയിരിക്കുകയാണ് ഷാക്കിബ്. പാകിസ്താന്റെ അബ്ദുല് റസാഖ്, ഷാഹിദ് അഫ്രീദി, ശ്രീലങ്കയുടെ സനത് ജയസൂര്യ, ദക്ഷിണാഫ്രിക്കയുടെ ജാക്ക് കാലിസ് എന്നിവരാണ് ഈ നേട്ടം കൈവരിച്ച മറ്റു താരങ്ങള് .


തന്റെ ജീവൻ ബലിയർപ്പിച്ച് 100 പേരുടെ ജീവൻ രക്ഷിച്ച ഇന്തോനേഷ്യൻ ഹീറോ\nഇന്തോനേഷ്യയിൽ ഭൂചലനം, സുനാമി എന്നിവിടങ്ങളിൽ മരിച്ചവരുടെ എണ്ണം 800 ആയി ഉയർന്നു കഴിഞ്ഞു\nഇന്തോനേഷ്യയിൽ ഭൂചലനം, സുനാമി എന്നിവിടങ്ങളിൽ മരിച്ചവരുടെ എണ്ണം 800 ആയി ഉയർന്നു കഴിഞ്ഞു. ഈ അവസ്ഥയിലും തങ്ങളുടെ ജീവൻ കളഞ്ഞ് മറ്റുള്ളവരുടെ സുരക്ഷാ ഉറപ്പു വരുത്തുന്ന ഒരുപാട് പേരുണ്ട്. അങ്ങനെയുള്ള ഒരു എയർ എയർ ട്രാഫിക് കൺട്രോളറെ ദേശിയ ഹീറോയായി വാഴ്ത്തുകയാണ് രാജ്യം.\nസുലവേസി ദ്വീപിന് 7.5 തീവ്രത രേഖപ്പെടുത്തിയ ഭൂചലനത്തിൽ പതുവിലെ മുതുറ എസ് ഐ എസ് അൽ-ജുഫ്രി എയർപോർട്ടിലെ എയർ ട്രാഫിക് കൺട്രോൾ റൂമിൽ ആൻറോണിസ് ക്നാനവാൻ അഗ് എന്ന 21 കാരൻ തന്റെ ജീവൻ ഉപേക്ഷിച്ച് 100 കണക്കിന് ആൾക്കാരെ രക്ഷിക്കുന്ന തിരക്കിൽ ആയിരുന്നു. നൂറുകണക്കിന് യാത്രക്കാരെ കൊണ്ടുപോകുന്ന ഒരു വിമാനം സുരക്ഷിതമായി എയർപോർട്ട് വിടുന്നത് വരെ അദ്ദേഹം തന്റെ കൺട്രോൾ റൂമിൽ തുടർന്നു.\nഭൂകമ്പമുണ്ടാകുമ്പോൾ അഗ്നുക്ക് ബാക്കിക് എയർ വിമാനം പറക്കാൻ അനുമതി നൽകുകയായിരുന്നു. വിമാനം സുരക്ഷിതമായി ആകാശത്ത് എത്തുന്നത് വരെ എയർ ട്രാഫിക് കൺട്രോളർ ക്യാബിൽ നിന്നും അദ്ദേഹം പുറത്തു പോയില്ല.\nഭൂകമ്പം ഉണ്ടായപ്പോൾ എ.ടി.സി. ഗോപുരം നാലാം നിലയിൽ ആണ് അയാൾ ജോലി ചെയ്തിരുന്നത്. വിമാനം പുറത്തു എത്തിയതിനു ശേഷം മേൽക്കൂര പൊളിഞ്ഞു വീഴുന്നത് കണ്ട അദ്ദേഹം പുറത്തേക്ക് ചാടി.ന്റെ കാലുകൾ വാരിയെല്ലുകൾ എന്നിവ തകർന്നു. അയാളെ വിദഗ്ദ്ധ ചികിത്സക്ക് കൊണ്ട് പോകാൻ ആയി ഹെലികോപ്പ്റ്റർ എത്തിയെങ്കിലും അദ്ദേഹം മരണത്തിനു കീഴടങ്ങുകയായിരുന്നു.


covid 19 coronavirus kerala സംസ്ഥാനത്ത് ഇന്ന് 4600 പേര്‍ക്ക് കൊവിഡ്; 4668 പേര്‍ക്ക് രോഗമുക്തി\nസംസ്ഥാനത്ത് ഇന്ന് 4600 പേര്‍ക്ക് കൊവിഡ്; 4668 പേര്‍ക്ക് രോഗമുക്തി\nസംസ്ഥാനത്ത് ഇന്ന് 4600 പേര്‍ക്ക് കൊവിഡ് സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ അറിയിച്ചു. എറണാകുളം 728, മലപ്പുറം 522, കോഴിക്കോട് 511, കോട്ടയം 408, പത്തനംതിട്ട 385, തൃശൂര് 328, കൊല്ലം 327, തിരുവനന്തപുരം 282, ആലപ്പുഴ 270, ഇടുക്കി 253, പാലക്കാട് 218, കണ്ണൂര് 179, വയനാട് 148, കാസര്‍ഗോഡ് 41 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. യു.കെയില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കൊവിഡ് സ്ഥിരീകരിച്ചിട്ടില്ല. അടുത്തിടെ യു.കെയില് നിന്നും വന്ന 37 പേര്‍ക്കാണ് ഇതുവരെ കൊവിഡ് സ്ഥിരീകരിച്ചത്. ഇവരുടെ സാമ്പിളുകള് തുടര്‍പരിശോധനക്കായി എന്‍ഐവി പൂനെയിലേക്ക് അയച്ചിട്ടുണ്ട്. അതില് 11 പേരുടെ ഫലം വന്നു. അതില് ജനിതക വകഭേദം വന്ന വൈറസിനെ കണ്ടെത്താനായിട്ടില്ല.\nകഴിഞ്ഞ 24 മണിക്കൂറിനിടെ 47,291 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.73 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 80,66,113 സാമ്പിളുകളാണ് പരിശോധനയ്ക്കായി അയച്ചത്. കഴിഞ്ഞ ദിവസങ്ങളിലുണ്ടായ 25 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3141 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nരോഗം സ്ഥിരീകരിച്ച് ചികിത്സയിലായിരുന്ന 4668 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 264, കൊല്ലം 423, പത്തനംതിട്ട 199, ആലപ്പുഴ 223, കോട്ടയം 499, ഇടുക്കി 178, എറണാകുളം 502, തൃശൂര് 277, പാലക്കാട് 306, മലപ്പുറം 696, കോഴിക്കോട് 583, വയനാട് 127, കണ്ണൂര് 358, കാസര്‍ഗോഡ് 33 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 65,278 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 7,07,244 പേര് ഇതുവരെ കൊവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 2,36,664 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,25,295 പേര് വീട്/ഇന്‍സ്റ്റിറ്റിയൂഷണല് ക്വാറന്റീനിലും 11,369 പേര് ആശുപത്രികളിലും നിരീക്ഷണത്തിലാണ്. 1241 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്2പുതിയ ഹോട്ട് സ്പോട്ടുകളാണുള്ളത്. പത്തനംതിട്ട ജില്ലയിലെ കടപ്ര (കണ്ടെന്‍മെന്റ് സോണ് സബ് വാര്‍ഡ് 2), പാലക്കാട് ജില്ലയിലെ കരിമ്പ്ര (2) എന്നിവയാണ് പുതിയ ഹോട്ട് സ്പോട്ടുകള്. ഇന്ന് ഒരു പ്രദേശത്തെ ഹോട്ട് സ്പോട്ടില് നിന്നും ഒഴിവാക്കി. ഇതോടെ നിലവില് ആകെ 448 ഹോട്ട് സ്പോട്ടുകളാണുള്ളത്.\nStory Highlights – covid 19, coronavirus, kerala


ആര്‍ബിഐയുടെ വിശ്വാസ്യത വീണ്ടെടുക്കാന് വേണ്ട അടിയന്തിര നടപടികള്\nആര്‍ബിഐയുടെ വിശ്വാസ്യത ...\n28 Dec 2016 10:57 AM GMT\nമറ്റെന്താക്ഷേപം ഉണ്ടായിരുന്നെങ്കിലും തങ്ങളുടെ ജോലി ചെയ്യാനറിയില്ലെന്ന് റിസര്‍വ് ബാങ്ക് ഓഫ് ഇന്ത്യയെ കുറിച്ച് ആരും ഇതുവരെ ആരോപണം ഉന്നയിച്ചിരുന്നില്ല. അതുകൊണ്ടുതന്നെ ഇന്ത്യയുടെ കേന്ദ്ര ബാങ്ക് അതിന്റെ വിശ്വാസ്യത ഇത്രകാലവും നിലനിറുത്തിയിരുന്നു. എന്നാല് നോട്ട് നിരോധനത്തിന് ശേഷമുള്ള കാലയളവിലെ ആര്‍ബിഐയുടെ നടപടികള് ഈ വിശ്വാസ്യത കാക്കുന്ന രീതിയിലായിരുന്നോ? ചോദ്യം ചോദിക്കുന്നത് മുന് ആര്‍ബിഐ ഡപ്യൂട്ടി ഗവര്‍ണര് ഉഷ തോറാട്ട് ആണ്. അല്ല എന്നാണ് അവര് നല്‍കുന്ന ഉത്തരം. പല നടപടികളും ആര്‍ബിഐയുടെ വിശ്വാസ്യത തകര്‍ക്കുന്നതായിരുന്നുവെന്ന് അവര് ചൂണ്ടിക്കാട്ടുന്നു. ഒപ്പം ആര്‍ബിഐയുടെ വിശ്വാസ്യത വീണ്ടെടുക്കാന് സഹായിക്കുന്ന ആറ് നടപടികള് ഇന്ത്യന് എക്‌സ്പ്രസില് എഴുതിയ ലേഖനത്തില് അവര് നിര്‍ദ്ദേശിക്കുകയും ചെയ്യുന്നു.\nനോട്ട് നിരോധനത്തിന് ശേഷം നിരവധി മാര്‍ഗ്ഗനിര്‍ദ്ദേശങ്ങളായിരുന്നു ആര്‍ബിഐ പുറത്തിറക്കിയത്. ഇതില് പലതും പരസ്പരവിരുദ്ധമായിരുന്നു. അതീവരഹസ്യമായ നടപടിയായതിനാല് പിന്‍വലിച്ച നോട്ടുകള്‍ക്ക് പകരം ആവശ്യത്തിന് പുതിയ നോട്ടുകള് സംഭരിക്കാന് ആര്‍ബിഐയ്ക്ക് സാവകാശം ലഭിച്ചില്ല എന്ന് വാദിക്കുന്നവരുണ്ട്. അതോടൊപ്പം അനിതര സാധാരണമായ നടപടിയായതിനാല് പ്രത്യാഘാതങ്ങളെല്ലാം മുന്‍കൂട്ടിക്കാണുക അസാധ്യമായിരുന്നു എന്നും ആര്‍ബിഐ നടപടികളെ പിന്തുണയ്ക്കുന്നവര് ന്യായവാദം ഉന്നയിക്കുന്നു.\nഎന്നാല് ഇതിനെല്ലാം ഉപരിയായി കാര്യങ്ങള് കുറെക്കൂടി ഭംഗിയായി കൈകാര്യം ചെയ്യാന് ആര്‍ബിഐയ്ക്ക് സാധിക്കുമായിരുന്നില്ലെ? തയ്യാറെടുപ്പുകള്‍ക്കായി കുറച്ച് സമയം കൂടി ആര്‍ബിഐയ്ക്ക് നല്‍കാമായിരുന്നില്ലെ? അതുവരെ നല്‍കിയിരുന്ന വാഗ്ദാനങ്ങളെല്ലാം പിന്‍വലിച്ചുകൊണ്ട് ഡിസംബര് 19ന് ഇറക്കിയ സര്‍ക്കുലര് ഒഴിവാക്കാമായിരുന്നില്ലെ? അസാധാരണമായ ക്ഷമാശീലത്തോടെ രാജ്യത്തെ കോടിക്കണക്കിന് ജനങ്ങള് ബാങ്കിന് മുന്നില് ക്യൂ നില്‍ക്കുകയാണ്. എങ്കിലും കള്ളപ്പണക്കാര് പിടിക്കപ്പെട്ടു എന്ന മാധ്യമവാര്‍ത്തകള് അവരെ സന്തുഷ്ടരാക്കുന്നു. എന്നാല് താന് ക്യൂവിന് മുന്നിലെത്തുമ്പോള് നോട്ട് തീര്‍ന്നു എന്നറിയുമ്പോഴത്തേക്കാള് അവര് കുപിതരാവുന്നത് രാജ്യത്തെ ചില ഉന്നതരില് നിന്നും കോടിക്കണക്കിന് രൂപയുടെ പുതിയ നോട്ടുകള് പിടിച്ചെടുക്കുന്നു എന്നറിയുമ്പോഴാണ്. നോട്ട് രഹിത സമ്പദ് വ്യവസ്ഥ നല്ല ആശയമാണ്. പക്ഷെ ഇന്ത്യയിലെ വിദൂരഗ്രാമങ്ങളില് അതിനുള്ള സൗകര്യങ്ങള് എത്തുന്നതുവരെയുള്ള ദീര്‍ഘകാലയളവില് നോട്ടുകള് തന്നെ വേണം.\nഈ സാഹചര്യത്തില് ജനങ്ങളുടെ ബുദ്ധിമുട്ടുകള് ലഘൂകരിക്കുന്നതിനും നഷ്ടപ്പെട്ട വിശ്വാസ്യത വീണ്ടെടുക്കുന്നതിനുമായി ആര്‍ബിഐയ്ക്ക് എന്തൊക്കെ അടിയന്തിരമായി ചെയ്യാം എന്നാണ് ആലോചിക്കേണ്ടത്. കൂടുതല് സുതാര്യത കൈവരിക്കാനുള്ള നടപടികളാണ് ആര്‍ബിഐ ആദ്യം സ്വീകരിക്കേണ്ടതെന്ന് അവര് വാദിക്കുന്നു. പുതുതായി ഇറക്കിയ നോട്ടുകളെയും ബാങ്കുകളില് തിരിച്ചെത്തിയവയെയും സംബന്ധിച്ച കണക്കുകള് ആര്‍ബിഐ പുറത്തുവിടുന്നുണ്ട്. എന്നാല് ഈ കണക്കുകളില് നോട്ടുകളുടെ എണ്ണവും അവയുടെ മുല്യവും തമ്മില് ഒത്തുപോകുന്നില്ല. തിരിച്ചെത്തിയ പഴയ നോട്ടുകള് ആവര്‍ത്തിച്ച് എണ്ണപ്പെടുന്നുണ്ടോ എന്ന സംശയം വ്യാപകമാണ്. അതുകൊണ്ട് തിരിച്ചുവന്ന നോട്ടുകളുടെയും അവയുടെ മുല്യങ്ങളെയും കുറിച്ചുള്ള കണക്കുകള് കൂടുതല് സുതാര്യമായി പൊതുജനങ്ങളെ അറിയിക്കേണ്ടതുണ്ട്.\nമാധ്യമങ്ങളിലും മറ്റും സംസാരിക്കാന് കിട്ടുന്ന അവസരങ്ങള് കൂടുതല് കാര്യക്ഷമതയോടെ ബാങ്കിന്റെ ഉന്നതോദ്യോഗസ്ഥര് ഉപയോഗിക്കണം. കൃത്യമായ ആശയവിനിമയം സുതാര്യതയും വിശ്വാസ്യതയും നിലനിറുത്തുന്നതിന് അത്യന്താപേക്ഷിതമാണ്.\nഒരു വ്യക്തിക്ക് പ്രതിവാരം 24,000 രൂപ മാത്രമേ പിന്‍വലിക്കാന് സാധിക്കൂ എന്നിരിക്കെ കോടിക്കണക്കിന് രൂപയുടെ പുതിയ നോട്ടുകളാണ് ചില ഉന്നതര് ബാങ്ക് ജീവനക്കാരുടെ സഹായത്തോടെ ശേഖരിക്കുന്നത്. ഈ ഉദ്യോഗസ്ഥരെ കണ്ടെത്തുകയും കര്‍ശനമായി ശിക്ഷിക്കുകയും ചെയ്യണം. ഇത്തരം ഉദ്യോഗസ്ഥര്‍ക്കെതിരെ സ്വീകരിച്ച നടപടികളെ കുറിച്ച് പൊതുജനങ്ങളെ അറിയിക്കുകയും ചെയ്യണം.\nപല സംസ്ഥാനങ്ങളിലും പല മാനദണ്ഡത്തിന്റെ അടിസ്ഥാനത്തിലാണ് പുതിയ നോട്ടുകള് വിതരണം ചെയ്തിരിക്കുന്നത്. ഇക്കാര്യത്തില് ഏകീകരണം ഉറപ്പുവരുത്തുകയും ഇത് സമയബന്ധിതമായി പൊതുജനങ്ങളെ അറിയിക്കുകയും ചെയ്യണം.\nകള്ളനോട്ടുകള് കണ്ടുപിടിക്കാനുള്ള അവസാന ചുമതല ആര്‍ബിഐ തന്നെ ഏറ്റെടുക്കണം. ഒരു വ്യക്തിക്ക് കളളനോട്ട് എളുപ്പത്തില് തിരിച്ചറിയാന് പാടാണ്. അതൊരു ബാങ്കിന്റെ ശാഖയില് എത്തുമ്പോള് മാത്രമാണ് തിരിച്ചറിയപ്പെടുക. ഇത്തരം നോട്ടുകള് മാറി നല്‍കുന്നതിന്റെ ഉത്തരവാദിത്വം ഏറ്റെടുക്കാന് അതാത് ബാങ്കുകള് തയ്യാറാവണം. ഇവയുടെ വിശദാംശങ്ങള് ആര്‍ബിഐ പുറത്തിറക്കുമ്പോള് മൊത്തം എത്ര കള്ളനോട്ടുകള് രാജ്യത്തെ സാമ്പത്തികരംഗത്ത് കൈമാറ്റം ചെയ്യപ്പെട്ടിരുന്നു എന്നതിനെ കുറിച്ച് പൊതുജനങ്ങള്‍ക്ക് കൃത്യമായ ഒരു ചിത്രം ലഭിക്കും.\nബാങ്കുകള് യുപിഐ (ഏകീകൃത പണമിടപാട് ഇന്റര്‍ഫേസ്) വേഗത്തില് നടപ്പിലാക്കുന്നുണ്ട് എന്ന് ആര്‍ബിഐ ഉറപ്പുവരുത്തണം. ഇതിന്, എല്ലാ ഭാഷകളിലുമുള്ള പരിചയപ്പെടുത്തലും വിദ്യാഭ്യാസവും അനിവാര്യമാണ്. മാധ്യമങ്ങള് വഴിയുള്ള പ്രചാരണത്തിലൂടെ ഇതില് ബോധവല്‍ക്കരണം സാധ്യമാകും. യുപിഐ താഴെത്തട്ടില് എത്തുന്നതിലൂടെ ജനങ്ങള്‍ക്ക് ബുദ്ധിമുട്ടില്ലാതെ തന്നെ ഒരു പണരഹിത സമൂഹം എന്ന ലക്ഷ്യത്തില് എത്താന് സാധിക്കും.\nഡിജിറ്റല്‍വല്‍ക്കരണം ഒരു ദിവസം കൊണ്ട് സാധ്യമാവില്ല എന്ന നിരീക്ഷണത്തോടെയാണ് ഉഷ തൊറാട്ട് ലേഖനം അവസാനിപ്പിക്കുന്നത്. അതുവരെ രാജ്യത്തിന്റെ ഓരോ മുക്കിലും മൂലയിലും ആവശ്യത്തിന് പണം എത്തുന്നുണ്ട് എന്ന് ഉറപ്പുവരുത്തേണ്ട അടിസ്ഥാന ഉത്തരവാദിത്വം ആര്‍ബിഐയ്ക്കാണെന്നും അവര് ഓര്‍മ്മിപ്പിക്കുന്നു.\nRead More: https://goo.gl/5H15HC\ncashless demonetisation digital rbi


ടീം ഇന്ത്യയ്‌ക്കെതിരെ ക്രിക്കറ്റ് ഓസ്‌ട്രേലിയയെ അട്ടിമറിക്കാനുള്ള മോശം നീക്കമാണിതെന്നും ഇത് ഗൂ cy ാലോചനയാണെന്നും ബിസിസിഐ ഉദ്യോഗസ്ഥർ | Puthen Vartha\nHome » sport » ടീം ഇന്ത്യയ്‌ക്കെതിരെ ക്രിക്കറ്റ് ഓസ്‌ട്രേലിയയെ അട്ടിമറിക്കാനുള്ള മോശം നീക്കമാണിതെന്നും ഇത് ഗൂ cy ാലോചനയാണെന്നും ബിസിസിഐ ഉദ്യോഗസ്ഥർ\nടീം ഇന്ത്യയ്‌ക്കെതിരെ ക്രിക്കറ്റ് ഓസ്‌ട്രേലിയയെ അട്ടിമറിക്കാനുള്ള മോശം നീക്കമാണിതെന്നും ഇത് ഗൂ cy ാലോചനയാണെന്നും ബിസിസിഐ ഉദ്യോഗസ്ഥർ\nJanuar 3, 2021 0\nന്യൂ ഡെൽഹി ബയോ ബബിൾ പ്രോട്ടോക്കോൾ ലംഘിച്ച കേസിൽ പിടിക്കപ്പെട്ട അഞ്ച് ഇന്ത്യൻ കളിക്കാരെ പൂർണമായും പിന്തുണയ്ക്കുമെന്ന് ക്രിക്കറ്റ് ബോർഡ് ഓഫ് ഇന്ത്യ (ബിസിസിഐ) വ്യക്തമാക്കി. ഒരു ഇംഗ്ലീഷ് പത്രം പറയുന്നതനുസരിച്ച്, പിടിഐയുമായി സംസാരിക്കുന്നതിനിടെ, ഒരു ബിസിസിഐ ഉദ്യോഗസ്ഥൻ പറഞ്ഞു, ഈ കേസിൽ പൂർണ്ണമായ ഗൂ cy ാലോചന മണം ഉണ്ടെന്ന്. ടീം ഇന്ത്യയെ അട്ടിമറിക്കാനുള്ള ക്രിക്കറ്റ് ഓസ്‌ട്രേലിയയുടെ ഏറ്റവും മോശം നീക്കമാണിത്.\nജനുവരി2ന് സോഷ്യൽ മീഡിയയിൽ ഒരു വീഡിയോ വൈറലായതോടെ ടീം ഇന്ത്യയിലെ കളിക്കാർ ബയോ ബബിൾ തകർത്ത കേസ് പുറത്തുവന്നു. ഓസ്‌ട്രേലിയൻ മാധ്യമങ്ങൾ കേസ് ഒരു തലക്കെട്ടാക്കി, വിഷയം വളരെ ഗൗരവമായി കാണാൻ തുടങ്ങി. ഇതിനുശേഷം ഇരുരാജ്യങ്ങളുടെയും ക്രിക്കറ്റ് ബോർഡ് സംയുക്ത പ്രസ്താവന ഇറക്കി. ഈ സംഭവത്തിന് ശേഷം ഒറ്റപ്പെട്ട അഞ്ച് കളിക്കാരായ രോഹിത് ശർമ, റിഷഭ് പന്ത്, നവദീപ് സൈനി, ശുബ്മാൻ ഗിൽ, പൃഥ്വി ഷാ എന്നിവരുമായി സംയുക്ത പ്രസ്താവന ഇറക്കി.\nസംഭവത്തെക്കുറിച്ച് ബിസിസിഐ ഉദ്യോഗസ്ഥർ വിവരം അറിയിച്ചു. മഴ പെയ്യുന്നതിനാൽ ഈ കളിക്കാരെല്ലാം റെസ്റ്റോറന്റിന് പുറത്ത് നിൽക്കുകയായിരുന്നു. അതിനുശേഷം ഈ കളിക്കാർ ആ റെസ്റ്റോറന്റിനുള്ളിലേക്ക് പോയി. മൂന്നാം ടെസ്റ്റ് മത്സരത്തിന് മുമ്പ് ടീം ഇന്ത്യയെ അസ്ഥിരപ്പെടുത്താനുള്ള ശ്രമമാണെങ്കിൽ ക്രിക്കറ്റ് ഓസ്‌ട്രേലിയയെ സംബന്ധിച്ചിടത്തോളം ഇത് വളരെ മോശമായ നടപടിയാണെന്നും അദ്ദേഹം പറഞ്ഞു.\nആദ്യം അവരെ പരിശീലിപ്പിക്കാൻ അനുവദിച്ചിട്ടുണ്ടെന്നും രണ്ടാമതായി ഇത് എന്തെങ്കിലും പ്രതികൂല ഫലമുണ്ടാക്കുമെന്ന് ഞാൻ കരുതുന്നില്ലെന്നും ഉദ്യോഗസ്ഥർ പറഞ്ഞു. ബയോ സെക്യൂരിറ്റി പ്രോട്ടോക്കോളുകൾ ടീം ഇന്ത്യ ഒരു തരത്തിലും ലംഘിച്ചിട്ടില്ല. ഇന്ത്യൻ ടീമുമായി ബന്ധപ്പെട്ട എല്ലാവർക്കും ഇത് നന്നായി അറിയാം. രണ്ടാം ടെസ്റ്റ് മത്സര തോൽവിക്ക് ശേഷം ഓസ്ട്രേലിയൻ മാധ്യമങ്ങൾ മന ib പൂർവ്വം കേസ് ഉയർത്താനുള്ള ശ്രമമാണിത്. മൂന്നാം ടെസ്റ്റ് മത്സരത്തിനായി സിഡ്നിയിലേക്ക് പോകേണ്ടതിനാൽ ടീം ഇന്ത്യയെ സംബന്ധിച്ചിടത്തോളം അടുത്ത കുറച്ച് ദിവസങ്ങൾ വളരെ പ്രധാനമാണ്. ഈ അഞ്ച് കളിക്കാർ മൂന്നാം ടെസ്റ്റ് മത്സരത്തിന് ലഭ്യമാകുമോ ഇല്ലയോ എന്നത് 72 മണിക്കൂറിനുള്ളിൽ അറിയാൻ കഴിയും. ജനുവരി7മുതൽ അജിങ്ക്യ രഹാനെയുടെ ക്യാപ്റ്റൻസിയിൽ ഓസ്ട്രേലിയയ്‌ക്കെതിരായ മൂന്നാം ടെസ്റ്റ് മത്സരം ടീം ഇന്ത്യ കളിക്കും.\nഎല്ലാ വലിയ വാർത്തകളും ചുരുക്കത്തിൽ മനസിലാക്കുക, ഇ-പേപ്പർ, ഓഡിയോ വാർത്തകൾ, മറ്റ് സേവനങ്ങൾ എന്നിവ നേടുക, ജാഗ്രാൻ അപ്ലിക്കേഷൻ ഡൗൺലോഡുചെയ്യുക\nREAD വിരാട് കോഹ്‌ലി: 'ടി 20, ഏകദിന ലോകകപ്പ് ജയിച്ചില്ലെങ്കിൽ വിരാട് കോഹ്‌ലി ക്യാപ്റ്റൻ സ്ഥാനത്ത് നിന്ന് രാജിവെക്കേണ്ടിവരും' - ഇന്ത്യ ടി 20 അല്ലെങ്കിൽ ഓഡി ലോകകപ്പ് നേടിയില്ലെങ്കിൽ വിരാട് കോഹ്‌ലി ക്യാപ്റ്റൻ സ്ഥാനത്ത് നിന്ന് രാജിവെക്കേണ്ടി വരുമെന്ന് മോണ്ടി പനസർ\nവാനിഷ് മോഡ് സവിശേഷത ഉപയോഗിച്ച് ഇൻസ്റ്റാഗ്രാമിൽ വായിച്ചതിനുശേഷം സന്ദേശങ്ങൾ യാന്ത്രികമായി അപ്രത്യക്ഷമാകും\nഐ‌എസ്‌എല്ലിലെ എം‌സി‌എഫ്‌സി vs കെ‌ബി‌എഫ്‌സി ഡ്രീം 11 ടീം പ്രവചനം: ഇന്ത്യൻ സൂപ്പർ ലീഗ്7ഫുട്ബോൾ മത്സരത്തിൽ മുംബൈ സിറ്റി എഫ്‌സി, കേരള ബ്ലാസ്റ്റേഴ്സ് എഫ്‌സി എന്നിവയ്‌ക്കായി ഗോൾകീപ്പർ, ഡിഫെൻഡർമാർ, മിഡ്‌ഫീൽഡർമാർ, ഫോർവേഡുകൾ എന്നിവ തിരഞ്ഞെടുക്കാനുള്ള നുറുങ്ങുകൾ


കൊല്ലം സ്വദേശിയെ ശാസ്ത്രി റോഡിലെ കടത്തിണ്ണയ്ക്കരികിൽ പട്ടിണി മരിച്ച നിലയിൽ കണ്ടെത്തിയതിൽ ദുരൂഹത. Punalur News \nഹോം Kollam കൊല്ലം സ്വദേശിയെ ശാസ്ത്രി റോഡിലെ കടത്തിണ്ണയ്ക്കരികിൽ പട്ടിണി മരിച്ച നിലയിൽ കണ്ടെത്തിയതിൽ ദുരൂഹത.\nകൊല്ലം സ്വദേശിയെ ശാസ്ത്രി റോഡിലെ കടത്തിണ്ണയ്ക്കരികിൽ പട്ടിണി മരിച്ച നിലയിൽ കണ്ടെത്തിയതിൽ ദുരൂഹത.\nകോട്ടയത്ത് സുഹൃത്തുക്കളുമായുണ്ടായ സംഘർഷത്തിൽ തലയ്ക്കു പരിക്കേറ്റും, കാലൊടിഞ്ഞും മെഡിക്കൽ കോളേജ് ആശുപത്രിയിൽ ചികിത്സയിൽ കഴിഞ്ഞിരുന്ന കൊല്ലം സ്വദേശിയെ ശാസ്ത്രി റോഡിലെ കടത്തിണ്ണയ്ക്കരികിൽ പട്ടിണി മരിച്ച നിലയിൽ കണ്ടെത്തിയതിൽ ദുരൂഹത. മെഡിക്കൽ കോളേജിൽ നിന്നും ഇയാളെ റോഡരികിൽ കൊണ്ടിട്ടതാണ് എന്ന് ആശുപത്രി അധികൃതർ തന്നെ സമ്മതിച്ചതോടെയാണ് സംഭവത്തിൽ ദുരൂഹത വർദ്ധിക്കുന്നത്. ഇയാൾ നിർദേശിച്ച പ്രകാരമാണ് ശാസ്ത്രി റോഡരികിൽ ഇയാളെ ഇറക്കി വിട്ടതെന്നാണ് മെഡിക്കൽ കോളേജ് ആശുപത്രിയിലെ ഡ്രൈവറും ആംബുലൻസ് ജീവനക്കാരും വ്യക്തമാക്കുന്നത്.\nകൊറോണക്കാലത്ത്, മെഡിക്കൽ കോളേജ് ആശുപത്രിയിൽ ചികിത്സയിൽ കഴിഞ്ഞിരുന്ന, എഴുന്നേറ്റു നടക്കാനാവാത്ത ആളെ ഇത്തരത്തിൽ റോഡരികിൽ ഉപേക്ഷിക്കാമോ എന്ന ചോദ്യമാണ് ഇപ്പോൾ ഉയരുന്നത്. ഈ കാര്യത്തിൽ മെഡിക്കൽ കോളേജ് ജീവനക്കാർക്ക് ഗുരുതര വീഴ്ച വന്നതായും സൂചനയുണ്ട്. സംഭവത്തിൽ കുറ്റക്കാരായ ജീവനക്കാർക്കെതിരെ അന്വേഷണം നടത്തി നടപടിയെടുക്കണമെന്ന ആവശ്യമാണ് ഉയരുന്നത്.\nഏപ്രിൽ എട്ടിനാണ് കൊല്ലം മുളവന ഇടമല മുകളുവിള വീട്ടിൽ 48 വയസുള്ള ബിജുവിനെ തലയ്ക്കും കാലിനും ഏറ്റ പരിക്കുകളോടെ മെഡിക്കൽ കോളേജ് ആശുപത്രിയിൽ എത്തിക്കുന്നത്. നാഗമ്പടത്തു വച്ചുണ്ടായ സംഘർഷത്തിൽ പരിക്കേറ്റതായാണ് ഇയാൾ മെഡിക്കൽ കോളേജ് ആശുപത്രിയിൽ അറിയിച്ചിരുന്നത്.\nഇതേ തുടർന്നു, ഇയാളുടെ തലയിൽ നാല് കുത്തിക്കെട്ടുമിട്ട്, കാലിൽ മുട്ടിനു മുകളിൽ പ്ലാസ്റ്ററും ഇട്ടു. തുടർന്നു മൂന്നാഴ്ച വിശ്രമവും ഇയാൾക്കു നിർദേശിച്ചു.\nഎന്നാൽ, ബന്ധുക്കൾ ആരും ഒപ്പമില്ലാത്തതിനാൽ ഇയാളോട് എവിടെ പോകണമെന്നു ചോദിച്ചതായി മെഡിക്കൽ കോളേജ് ആശുപത്രി അധികൃതർ പറയുന്നു. കോട്ടയം നഗരത്തിലെ താമസ സ്ഥലത്തേയ്ക്കു പോകണമെന്നാണ് ഇയാൾ ആവശ്യപ്പെട്ടത്.\nഇത് അനുസരിച്ച് മെഡിക്കൽ കോളേജിലെ രണ്ട് സെക്യൂരിറ്റി ജീവനക്കാരും, ആംബുലൻസ് ഡ്രൈവർ അടക്കമുള്ളവരും ചേർന്നു ഇയാളെ വാഹനത്തിൽ കയറ്റി കോട്ടയം നഗരത്തിൽ എത്തിച്ചു. ഇയാൾക്ക് ശാസ്ത്രി റോഡിൽ ഇറങ്ങിയാൽ മതിയെന്ന് അറിയിച്ചതായി ആംബുലൻസ് ജീവനക്കാർ പറയുന്നു.\nഇത് അനുസരിച്ച്, ഏപ്രിൽ 11 ന് ഇയാളെ ശാസ്ത്രി റോഡിലെ കടത്തിണ്ണയിൽ ഇറക്കി വിട്ടു.\nഒടിഞ്ഞ കാലുമായി, നേരെ നടക്കാനാവാത്ത, തലയിൽ നാലു കുത്തിക്കെട്ടുള്ളയാളെ മറ്റാരും നോക്കാനില്ലാതെ റോഡരികിൽ തള്ളുകയാണ് മെഡിക്കൽ കോളേജ് ആശുപത്രി ജീവനക്കാർ ചെയ്തത്.\nകൊറോണ വൈറസ് പടർന്നു പിടിക്കുന്ന ഈ കാലത്ത്, റോഡരികിലുള്ളവരെയെല്ലാം സംസ്ഥാന സർക്കാരും തദ്ദേശ സ്വയംഭരണ സ്ഥാപനങ്ങളും ഏറ്റെടുത്ത് കമ്മ്യൂണിറ്റി കിച്ചണിൽ അടക്കം എത്തിച്ചു സംരക്ഷിക്കുകയാണ്. ഇതിനിടെയാണ് സർക്കാരിന്റെ ഏറ്റവും ഉത്തരവാദിത്വപ്പെട്ട ആരോഗ്യ വിഭാഗങ്ങളിൽ ഒന്നായ മെഡിക്കൽ കോളേജിലെ ജീവനക്കാരുടെ ഭാഗത്തു നിന്നു തന്നെ ഇത്തരത്തിൽ ഗുരുതര വീഴ്ചയുണ്ടായിരിക്കുന്നത്.\nഇത്തരത്തിൽ കൊറോണ മാനദണ്ഡങ്ങൾ ലംഘിച്ച് രോഗിയെ റോഡരികിൽ തള്ളുകയും, ഇയാളെ മരണത്തിലേയ്ക്കു തള്ളിവിടുകയും ചെയ്ത മെഡിക്കൽ കോളേജ് ആശുപത്രിയിലെ ജീവനക്കാർക്കെതിരെയാണ് യഥാർത്ഥത്തിൽ കേസെടുക്കേണ്ടത്.\nഇത്രയും ഗുരുതരാവസ്ഥയിലുള്ള രോഗിയെ, ഒപ്പം മറ്റാരും ഇല്ലെന്നറിഞ്ഞിട്ട് റോഡരികിൽ ഇറക്കിവിട്ടത് ക്രൂരതയാണ്. ഇവരെ ഏതെങ്കിലും അഗതി മന്ദിരത്തിലോ, നഗരസഭയുടെ കമ്മ്യൂണിറ്റി കിച്ചണിലോ ഇറക്കി വിടേണ്ടി വരികയോ ചെയ്യുകയാണ് ചെയ്യേണ്ടിയിരുന്നത്. എന്നാൽ, ഇതിനു തയ്യാറാകാതെ രോഗിയെ റോഡരികിൽ തള്ളിയത് ക്രൂരതയാണ്. ഇവർക്കെതിരെ കേസെടുക്കണമെന്നാണ് വിവിധ കോണുകളിൽ നിന്നും ഉയരുന്ന ആവശ്യം.\nമരിച്ച ബിജുവിന്റെ മൃതദേഹം ജനറൽ ആശുപത്രിയിലേയ്ക്കു മാറ്റി. ഇൻക്വസ്റ്റ് നടപടികൾക്കു ശേഷം മൃതദേഹം ബുധനാഴ്ച രാവിലെ മെഡിക്കൽ കോളേജ് ആശുപത്രിയിൽ എത്തിക്കും. ഇവിടെ പോസ്റ്റ്‌മോർ്ട്ടത്തിന് ശേഷം മൃതദേഹം ബന്ധുക്കൾ ആരെങ്കിലും എത്തിയാൽ ഇവർക്കു കൈമാറും. ഇല്ലെങ്കിൽ പൊലീസ് ദിവസങ്ങൾക്കു ശേഷം സംസ്‌കരിക്കും.


Amid Covid students comes back to schools | ഏഴു മാസത്തെ ഇടവേള, കോവിഡ് മാനദണ്ഡങ്ങള് പാലിച്ച് വിദ്യാര്‍ഥികള് സ്‌കൂളിലെത്തി - Malayalam Oneindia\nഏഴു മാസത്തെ ഇടവേള, കോവിഡ് മാനദണ്ഡങ്ങള് പാലിച്ച് വിദ്യാര്‍ഥികള് സ്‌കൂളിലെത്തി\nUpdated: Sat, Jan 2, 2021, 9:00 [IST]\nപത്തനംതിട്ട: ജില്ലയിലെ 10, 12 ക്ലാസുകളിലെ വിദ്യാര്‍ഥികള് ഏഴു മാസത്തെ ഇടവേളയ്ക്കു ശേഷം കോവിഡ് മാനദണ്ഡങ്ങള് പാലിച്ച് സ്‌കൂളിലെത്തി. കുട്ടികള് തമ്മില് ശാരീരിക അകലം പാലിച്ചിരുന്നു. മാസ്‌ക് ധരിച്ചെത്തിയ കുട്ടികളുടെ താപനില പരിശോധിച്ച്, സാനിറ്റൈസര് ഉപയോഗിച്ച് കൈകള് ശുചീകരിച്ച ശേഷമാണ് ക്ലാസില് പ്രവേശിപ്പിച്ചത്. ക്ലാസുകള്‍ക്ക് പുറത്ത് സാനിറ്റൈസര് ക്രമീകരിച്ചിരുന്നു.\nവിദ്യാര്‍ഥികള് കോവിഡ് മാനദണ്ഡങ്ങള് പാലിക്കുന്നതിനായി ഉച്ചഭാഷിണിയിലൂടെ നിര്‍ദേശങ്ങള് നല്‍കി. സ്‌കൂളിന്റെ ഭിത്തിയില് മാര്‍ഗനിര്‍ദേശങ്ങളുടെ പോസ്റ്ററുകളും പതിപ്പിച്ചിരുന്നു. ഒരു ക്ലാസില് 15 കുട്ടികള് മാത്രമാണുള്ളത്. ഒരു ബെഞ്ചില് ഒരു കുട്ടിയെ വീതമാണ് ഇരുത്തിയത്. രാവിലെ 9.30 ന് ഹയര് സെക്കന്‍ഡറി കുട്ടികള്‍ക്കും ഹൈസ്‌കൂള് വിദ്യാര്‍ഥികള്‍ക്കും ക്ലാസ് ആരംഭിച്ചു. ഉച്ചയ്ക്ക് 12.30 വരെയാണ് ആദ്യ ബാച്ചിന് ക്ലാസ് ക്രമീകരിച്ചിരിക്കുന്നത്. കൈറ്റ് വിക്ടേഴ്‌സ് ചാനലില് പഠിപ്പിച്ച പാഠഭാഗങ്ങളുടെ സംശയനിവാരണമാണ് ക്ലാസുകളില് നടക്കുന്നത്.\nരാവിലെയും ഉച്ചയ്ക്കുമായി രണ്ട് ബാച്ചുകളായാണ്് ക്ലാസുകള് നടത്തുന്നത്. രാവിലെ ഒന്നര മണിക്കൂര് വീതം രണ്ട് പിരീഡുകള് ഹയര് സെക്കന്‍ഡറിക്കും ഹൈസ്‌കൂളിനുമായി ക്രമീകരിച്ചിട്ടുണ്ട്. ഉച്ചയ്ക്ക് ശേഷമുള്ള ബാച്ചിലെ വിദ്യാര്‍ഥികള്‍ക്ക് ഒരു മണി മുതല് നാല് മണി വരെ രണ്ട് പിരീഡുകളായാണ് ക്ലാസ് സജ്ജീകരിച്ചിരിക്കുന്നത്. സര്‍ക്കാര് നിര്‍ദേശ പ്രകാരം കോവിഡ് മാനദണ്ഡങ്ങള് പൂര്‍ണമായും പാലിച്ചായിരുന്നു ജില്ലയിലെ സ്‌കൂളുകള് പ്രവര്‍ത്തിച്ചത്. പൊതുവിദ്യാലയങ്ങളില് ചേര്‍ന്ന കുട്ടികളുടെ എണ്ണത്തില് ഇക്കുറി വന് വര്‍ധനവുണ്ട്.\nസംസ്ഥാനത്ത് പൊതുവിദ്യാലയങ്ങളില് ഒന്നു മുതല് പത്തുവരെ ക്ലാസുകളില് ഈ അധ്യയന വര്‍ഷം (2020-21) പുതുതായി 1.75 ലക്ഷം കുട്ടികള് പ്രവേശനം നേടി. ഈ വര്‍ഷത്തെ കുട്ടികളുടെ കണക്കെടുപ്പിന് ശേഷമുള്ള പ്രാഥമിക വിലയിരുത്തലാണിത്. പൊതുവിദ്യാഭ്യാസ സംരക്ഷണയജ്ഞം നടപ്പാക്കാന് തുടങ്ങിയ ശേഷം നാലു വര്‍ഷത്തിനുള്ളില് 6.8 ലക്ഷം കുട്ടികളാണ് പൊതുവിദ്യാഭ്യാസ മേഖലയില് പുതുതായി വന്നത്.\nസ്കൂളിലെത്തിയ കുട്ടികളുടെ ആദ്യപ്രതികരണം... ഹോ ആശ്വാസം | Oneindia Malayalam\ncoronavirus സ്‌കൂള് വിദ്യാര്‍ഥികള് pathanamthitta പത്തനംതിട്ട\nAmid Covid students comes back to schools


പരാതി മുക്കിയത് നേതാക്കളുടെ നിര്‍ദേശപ്രകാരമെന്ന് ധര്‍മരാജന് | Kerala | Deshabhimani | Sunday Jul 25, 2021\nതൃശൂര്> കുഴല്‍പ്പണക്കേസില് നാലുനാള് പരാതി മുക്കിയത് ബിജെപി നേതാക്കളുടെ നിര്‍ദേശപ്രകാരമെന്ന് ധര്‍മരാജന്റെ മൊഴി. ഏപ്രില് മൂന്നിന് പുലര്‍ച്ചെ കവര്‍ച്ച നടന്നിട്ടും ഏഴിനാണ് പരാതി നല്‍കിയത്. നഷ്ടപ്പെട്ടത് മൂന്നരക്കോടിക്കു പകരം 25 ലക്ഷമെന്നാണ് പരാതി നല്‍കിയത്.\nകവര്‍ച്ച നടന്നശേഷം മേഖലാ സെക്രട്ടറി കാശിനാഥനും ജില്ലാ ട്രഷറര് സുജ്ജയസേനനും കൊടകരയില് എത്തിയാണ് ധര്‍മരാജനെയും കൂട്ടാളികളെയും ബിജെപി ജില്ലാകമ്മിറ്റി ഓഫീസില് എത്തിച്ചത്. ജില്ലാ ജനറല് സെക്രട്ടറി ഹരിയും ഉണ്ടായിരുന്നു.\nസംഭവം പറഞ്ഞപ്പോള് 'ഇവരെ പൂശിയാല് മതി'യെന്നായിരുന്നു ഹരിയുടെ കൊലവിളി. പരാതി കൊടുത്താല് കുടുങ്ങും. ഇ ശ്രീധരനും ജേക്കബും പാര്‍ടിവിടുമെന്നും ഹരി പറഞ്ഞു. പരാതി നല്‍കുന്ന കാര്യം സംസ്ഥാന പ്രസിഡന്റിനോട് ചോദിക്കണം. തെരഞ്ഞെടുപ്പു കഴിയട്ടെയെന്നും കാശിനാഥന് പറഞ്ഞു.\nപിന്നീട് സുജ്ജയസേനന് ഉണ്ണിരാജയുടെ ( ഇയാള് മുന് പൊലീസ് ഉദ്യോഗസ്ഥാനാണെന്നാണ് സൂചന) അടുത്തേക്ക് കൊണ്ടുപോയി പരാതി നല്‍കുന്ന കാര്യങ്ങള് അന്വേഷിച്ചു. പരാതി നല്‍കി കേസ് രജിസ്റ്റര് ചെയ്തശേഷം സുജയസേനന് പ്രതി ദീപക്കിന്റ (ഇയാള് ബിജെപി വെള്ളിക്കുളങ്ങര മേഖലാ ഭാരവാഹിയാണ്) വീട്ടില്‍പോയി ബിജെപി ജില്ലാകമ്മിറ്റി ഓഫീസിലേക്ക് വിളിച്ചുവരുത്തി. ഈ സമയം ജില്ലാ പ്രസിഡന്റ് അനീഷ്‌കുമാറും ഓഫീസിലുണ്ടായിരുന്നു.\nപണം തന്റേതല്ലെന്ന് ധര്‍മരാജന്, ബിജെപി കുരുക്കില്\nകൊടകരയില് കവര്‍ച്ച ചെയ്യപ്പെട്ട 3.5 കോടി തന്റേതല്ലെന്ന് ധര്‍മരാജന്. ബിജെപി നേതാക്കളുടെ നിര്‍ദേശപ്രകാരം കൊണ്ടു വന്ന പണമാണിത്. തന്റേതാണെന്ന് കോടതിയില് ഹര്‍ജി നല്‍കിയത് പരപ്രേരണ മൂലമാണ്. 3.5 കോടി രൂപയുടെ രേഖകള് തന്റെ പക്കലില്ല. അതിനാലാണ് കോടതിയില് രേഖകള് ഹാജരാ ക്കാതിരിക്കുന്നത്.\nനേരത്തെ കൊടകരയില് നഷ്ടപ്പെട്ട മൂന്നരക്കോടി രൂപ തന്റെയും സുനില് നായിക്കിന്റെയുമാണെന്നായിരുന്നു ധര്‍മരാജന് നല്‍കിയ മൊഴി. ദില്ലിയില് ബിസിനസ് ഇടപാടിനുളള തുകയാണിതെന്നായിരുന്നു അന്ന് നടത്തിയ വെളിപ്പെടുത്തല്. പൊലീസ് കണ്ടെടുത്ത പണം തിരികെ കിട്ടണമെന്നാവശ്യപ്പെട്ട് ഇരിങ്ങാലക്കുട മജിസ്ട്രറ്റ് കോടതിയില് ഹര്‍ജിയും നല്‍കിയിരുന്നു.


ഇന്‍ഫോസിസ് 12,000 ജീവനക്കാരെ പിരിച്ചുവിട്ടേക്കുമെന്ന് റിപ്പോര്‍ട്ട്\n6 Nov 2019 2:41 AM GMT\nഇന്ത്യയിലെ രണ്ടാമത്തെ വലിയ സോഫ്റ്റ്‌വെയർ സേവന കമ്പനിയായ ഇൻഫോസിസ് 12,000 ജീവനക്കാരെ ഒഴിവാക്കുന്നു. പ്രവർത്തനം കാര്യക്ഷമല്ലെന്ന് കണ്ടെത്തിയ വിവിധ വകുപ്പുകളിലെ ജീവനക്കാരുടെ സേവനമാണ് കമ്പനി അവസാനിപ്പിക്കുന്നതെന്നാണ് അധികൃതരുടെ വിശദീകരണം. ഉന്നത തസ്തികയിലുള്ളവർ ഉൾപ്പെടെയുള്ള ജീവനക്കാരെയാണ് ഇന്‍ഫോസിസ് പിരിച്ചുവിടാനൊരുങ്ങുന്നത്.\nഇന്‍ഫോസിസിനൊപ്പം യുഎസ് കമ്പനിയായ കൊഗ്നിസന്റും വൻതോതിൽ ജീവനക്കാരെ കുറയ്ക്കാനൊരുങ്ങുന്നതായാണു റിപ്പോർട്ട്. അടുത്ത സാമ്പത്തിക പാദത്തിനുള്ളില് ഇന്‍ഫോസിസ് പന്ത്രണ്ടായിരത്തോളം പേരെയും കൊഗ്നിസന്റ് ഏഴായിരത്തോളം പേരെയും പിരിച്ചുവിടാന് സാധ്യതയുണ്ടെന്നാണ് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നത്. ഇക്കണോമിക് ടൈംസ് റിപ്പോര്‍ട്ട് അനുസരിച്ച് വിവിധ തട്ടുകളിൽനിന്നായാണ് ഇന്‍ഫോസിസ് ജീവനക്കാരെ പിരിച്ചുവിടുന്നത്.\n“മികച്ച പ്രകടനം കാഴ്ചവയ്ക്കുന്ന ഒരു ഓർ‌ഗനൈസേഷൻ എന്ന നിലയിൽ പ്രവര്‍ത്തനങ്ങളിൽ കാലോചിതമായ മാറ്റം വരുത്തേണ്ടത് അത്യാവശ്യമാണ്, അതിന്റെ ഭാഗമാണ് ഇപ്പോഴത്തെ നടപടി. ഈ നീക്കത്തെ ഒരു വെട്ടിച്ചുരുക്കാലായി കണക്കാക്കേണ്ടതില്ലെന്ന് വ്യക്തമാക്കുന്നു. വാർത്താ ഏജൻസിയായ ഐ‌എ‌എൻ‌എസിന് അയച്ച ഇ-മെയിലിലാണ് ഇക്കാര്യം വ്യക്തമാക്കുന്നത്.\nഅനിയന്ത്രിതമായ രീതിയിൽ ജീവനക്കാരെ പിരിച്ചുവിടുന്നില്ലെന്നും കമ്പനി വ്യക്തമാക്കുന്നു. കമ്പനി ഒന്നിലധികം തലങ്ങളിൽ ആയിരക്കണക്കിന് ജീവനക്കാരെ പിരിച്ചുവിടുന്നെന്ന തരത്തിലുള്ള മാധ്യമവാർത്തകൾ ശരിയല്ലെന്നും അധികൃതർ വ്യക്തമാക്കി.\nസീനിയര് മാനേജര് തലത്തിലുള്ള ലെവല് ആറില് (ജെഎല് 6) ഇന്‍ഫോസിസ് പത്ത് ശതമാനം തൊഴിലാളികളെ പിരിച്ചുവിടുമെന്നായിരുന്നു റിപ്പോർട്ടുകൾ. ഇത് മാത്രം ഏകദേശം രണ്ടായിരത്തി ഇരുന്നൂറോളം പേര് വരുമെന്നാണ് വിലയിരുത്തൽ. ജെഎല് മൂന്നിനു താഴെയുള്ള ജെഎല് നാല്, ജെഎല് അഞ്ച് വിഭാഗള്ളളിൽ നിന്നും തൊഴിലാളികളെ പിരിച്ചുവിടുമെന്നാണ് റിപ്പോര്‍ട്ട്. ഈ മൂന്ന് തലത്തില് നിന്നുമായി 4,000 മുതല് 10,000 തൊഴിലാളികളെ പിരിച്ചുവിട്ടേക്കും.


9/11 ആക്രമണത്തിന് 20 വയസ്സ്; ലോകം തല കീഴായ് മറിഞ്ഞ രണ്ട് പതിറ്റാണ്ട്\nSaturday, October 16, 2021 18:22:15 PM\nസ്വന്തം ലേഖകൻ: ലോകത്തെ നടുക്കിയ 9/11 ഭീകരാക്രമണത്തിന് ഇന്ന് 20 വയസ്. 2001 സെപ്റ്റംബര് 11നാണ് ലോകത്തെ മുഴുവനും ഞെട്ടിച്ചുകൊണ്ട് ന്യൂയോര്‍ക്കിലെ വേള്‍ഡ് ട്രേഡ് സെന്ററിന്റെ ഇരട്ട ഗോപുരങ്ങളിലേക്ക് ഭീകരര് വിമാനം ഇടിച്ചുകയറ്റിയത്. ലോകം ഒസാമ ബിൻ ലാദൻ എന്ന ഭീകരന്റെ പേര് ശ്രദ്ധിച്ച് തുടങ്ങിയതും ഈ ഭീകരാക്രമണത്തിന് ശേഷമാണ്. അന്ന് നാല് സ്ഥലങ്ങളിലായുണ്ടായ ഭീകരാക്രമണത്തിൽ മൂവായിരത്തോളം ആളുകളാണ് കൊല്ലപ്പെട്ടത്.\nഇസ്ലാമിക ഭീകരസംഘടനയായ അൽ ഖായിദ തലവൻ ഒസാമ ബിൻ ലാദന്റെ പേര് ശക്തമായി പുറത്ത് കേള്‍ക്കാൻ തുടങ്ങിയതും ഈ ഭീകരാക്രമണത്തിന് പിന്നാലെയാണ്. തൊണ്ണൂറുകള് മുതൽക്കെ ലാദന്റെ അൽ ഖ്വയിദ യുഎസിന് മേൽ ഭീകരാക്രമണങ്ങള് നടത്തിയിരുന്നു. 1992 യമനിൽ യുഎസ് സൈനികർ താമസിച്ചിരുന്ന കെട്ടിടത്തിൽ ആക്രമണം നടത്തിയതും 1995 സൗദി അറേബ്യയിലെ യുഎസ് സൈനിക പരിശീലന ക്യാമ്പിൽ നടത്തിയ കാർബോംബ് സ്‌ഫോടനവുമെല്ലാം അൽഖ്വയ്ദ അമേരിക്കയ്‌ക്ക് നേരെ ഉയർത്തിയ വെല്ലുവിളികൾ ആയിരുന്നു.\nഅൽഖയ്ദയിലെ 19 ഭീകരര് ആയിരുന്നു ആക്രമണത്തിന് പിന്നിൽ. ഭീകരര് മൂന്ന് വിമാനത്താവളങ്ങളില് നിന്നായി നാല് അമേരിക്കൻ യാത്രാവിമാനങ്ങൾ റാഞ്ചി ആയിരുന്നു ആക്രമണം. രാവിലെ എട്ടരയോടെ ന്യൂയോര്‍ക്കിലെ വേൾഡ് ട്രേഡ് സ്ന്ററിലെ ഒരു ടവറിലേക്ക് ഇടിച്ചുകയറ്റുകയായിരുന്നു. വഴിതെറ്റി വിമാനം ഇടിച്ചകയറിയതാണെന്നാണ് ആദ്യം വാര്‍ത്തകള് പുറത്തുവന്നത്. എന്നാൽ 17 മിനിട്ടുകള്‍ക്ക് ശേഷം മറ്റൊരു വിമാനം കൂടി ഇടിച്ചുകയറുകയായിരുന്നു.\nഇതേ സമയം തന്നെ റാഞ്ചിയെടുത്ത മൂന്നാമത്തെ വിമാനം, മറ്റൊരു സംഘം വിർജീനിയയിലുള്ള പെന്റഗൺ ആസ്ഥാന മന്ദിരത്തിലേക്ക് ഇടിച്ചിറക്കി. നാലാമത് ഒരു വിമാനം കൂടി റാഞ്ചിയെങ്കിലും യാത്രക്കാര് എതിര്‍ത്തതോടെ പെൻസിൽവാനിയായിലെ സോമർസെറ്റ് കൌണ്ടിയിലുള്ള ഒരു പാടശേഖരത്തിൽ തകർന്നു വീണു. ഈ വിമാനം വൈറ്റ്‌ഹൌസ് ലക്ഷ്യമാക്കിയാണ് നീങ്ങിയെതെന്നു കരുതുന്നു.\nഒസാമ ബിൻലാദന്റെ പേരുകളാണ് ആക്രമണത്തിന് പിന്നാലെ ഉയർന്ന് കേട്ടത് എങ്കിലും ഖാലിദ് ഷേക്ക് മുഹമ്മദ് എന്ന ഭീകരനാണ് ആക്രമണത്തിന്റെ ആശയം മുന്നോട്ട് വച്ചത്. 1996ൽ ബിൻ ലാദന് മുന്നിൽ അവതരിപ്പിക്കുകയും 1998ൽ ഇതിന് ലാദൻ അനുമതി നൽകുകയും ചെയ്യുകയായിരുന്നു. 2003ൽ ഇയാള് പിടിയിലാകുകയും പിന്നീട്, ഗ്വാണ്ടനാമോയിലെ ജയിലിലേക്ക് മാറ്റുകയും ചെയ്തിട്ടുണ്ട്.\nആക്രമണത്തിൽ ഭയന്ന് യുഎസ് ഏഷ്യയിലെ ഇടപെടലുകള് നിര്‍ത്തുമെന്നാണ് ലാദൻ പ്രതീക്ഷിച്ചിരുന്നത്. എന്നാൽ ലാദനെ വിട്ടു കിട്ടണമെന്ന ആവശ്യത്തിൽ ഉറച്ച് നിൽക്കുകയായിരുന്നു അമേരിക്ക. ലാദനെ കൈമാറണമെന്ന ആവശ്യം താലിബാൻ നിരസിച്ചതോടെ 2001 ഒക്ടോബര് ഏഴിന് അമേരിക്ക യുദ്ധം ആരംഭിച്ചു. 2011ൽ യുഎസ് സ്പെഷ്യൽ ഫോഴ്സ് ബിൻ ലാദനെ വെടിവച്ച് കൊല്ലുകയും ചെയ്തു.


വിഘടനവാദികള് മനുഷ്യത്വത്തില് വിശ്വാസമില്ലാത്തവര് - FUTURE KERALA - Future Kerala\nശ്രീനഗര്: സമാധാന ചര്‍ച്ചയ്ക്കു തയാറാകാതിരുന്ന വിഘടനവാദികള്‍ക്കെതിരേ തുറന്നടിച്ചു കേന്ദ്ര ആഭ്യന്തരമന്ത്രി രാജ്‌നാഥ് സിംഗ്.\nകേന്ദ്രം നിയോഗിച്ച സര്‍വകക്ഷി സംഘങ്ങളുമായി ഹുറിയത്ത് നേതാക്കള് ചര്‍ച്ചയ്ക്കു തയാറാവാതിരുന്നത് മനുഷ്യത്വമില്ലാത്തതു കൊണ്ടാണെന്ന് അദ്ദേഹം പറഞ്ഞു.\nകശ്മീരില് സമാധാന ചര്‍ച്ചയ്ക്ക് തയാറാവാതിരുന്നവര് മനുഷ്യത്വമുളളവരോ കശ്മീരികളോ ജനാധിപത്യവാദികളോ അല്ല. അവര് ചര്‍ച്ചകളിലോ ജനാധിപത്യത്തിലോ വിശ്വസിക്കുന്നില്ലെന്നും മന്ത്രി പറഞ്ഞു.\nഞായറാഴ്ചയാണ് കേന്ദ്രസംഘം ആഭ്യന്തരമന്ത്രിയുടെ നേതൃത്വത്തിലെത്തിയത്. വ്യക്തിപരമായാണ് പല നേതാക്കളും ഹുറിയത്ത് നേതാക്കളെ സന്ദര്‍ശിക്കാനത്തെിയത്. എന്നാല് അവര് പിന്മാറി.\nസര്‍വകക്ഷി സംഘത്തില്‍നിന്ന് മാറി വ്യക്തിപരമായി സംഭാഷണത്തിന് അനുവദിക്കണമെന്ന സീതാറാം യെച്ചൂരി, ശരദ് യാദവ്, അസദുദ്ദീന് ഉവൈസി, ഗോപാല് നാരായണന്, ഡി. രാജ, ഫയാസ് മിര് എന്നീ ആറ് ദേശീയ നേതാക്കളുടെ അഭ്യര്‍ഥനയും ഹുറിയത്ത് തള്ളി. ഇതിനെതിരേയാണ് സംഘത്തെ നയിച്ച ആഭ്യന്തരമന്ത്രി വാര്‍ത്താസമ്മേളനത്തില് രൂക്ഷമായി പ്രതികരിച്ചത്.\nകശ്മീരില് സമാധാനം പുന:സ്ഥാപിക്കുന്നതിന് ആരുമായും ഏതു തരത്തിലുള്ള ചര്‍ച്ചക്കും തയാറാണ്. ചര്‍ച്ചയ്ക്കുള്ള വാതിലുകള് മാത്രമല്ല എല്ലാ പഴുതുകളും കേന്ദ്രസര്‍ക്കാര് തുറന്നിട്ടിരിക്കുകയാണെന്നും ആഭ്യന്തരമന്ത്രി കൂട്ടിച്ചേര്‍ത്തു.\nകശ്മീര് വിഷയം കേന്ദ്രസര്‍ക്കാര് വളരെ ഗൗരവത്തോടെയാണ് കാണുന്നത്. താഴ്‌വരയില് സമാധാനം പുലരണമെന്നാണ് സര്‍ക്കാര് ആഗ്രഹിക്കുന്നത്. ജമ്മു കശ്മീരില് സ്ഥിതി മെച്ചപ്പെടുമെന്നാണ് തന്റെ വിശ്വാസമെന്ന് രാജ്‌നാഥ് പറഞ്ഞു. കശ്മീര് എന്നും ഇന്ത്യയുടെ ഭാഗമായിരുന്നെന്നും ഇനിയും അങ്ങനെതന്നെ ആയിരിക്കുമെന്നും അദ്ദേഹം പറഞ്ഞു. കശ്മീരില് പെല്ലറ്റ് ഗണ്ണിനു പകരം മുളക്‌പൊടി ഉപയോഗിച്ചുള്ള പാവ ഷെല്ലുകള് ശ്രീനഗറില് എത്തിച്ചിട്ടുണ്ട്. ഇനിമുതല് പാവ ഷെല്ലുകളാകും സുരക്ഷാ സേന സംഘര്‍ഷാവസ്ഥയില് ഉപയോഗിക്കുക. ഇത് ആളുകളുടെ ജീവനെ അപായപ്പെടുത്തില്ലെന്ന് ഉറപ്പുണ്ടെന്നും അദ്ദേഹം പറഞ്ഞു.\nTags:\thuriyat leaders, inhumane, Kashmir, Rajnath\n‘ഗ്യാസ് ഫോര് ഇന്ത്യ’ പ്രചാരണം: വെബ്‌സൈറ്റ്, ട്വിറ്റര്, ഫേസ്ബുക്ക് എക്കൗണ്ടുകള് ലോഞ്ച് ചെയ്തു


Airtel Raises Tariffs : വിളികള്‍ക്കും പൊള്ളുന്ന വില ; മൊബൈൽ പ്രീപെയ്‌ഡ് നിരക്കുകൾ വർധിപ്പിച്ച് എയർടെൽ\nHOME/ BHARAT/AIRTEL RAISES TARIFFS NEW RATES FROM NOVEMBER 26\nPublished on: Nov 22, 2021, 3:58 PM IST\nവോയിസ് പ്ലാനുകൾ(Voice plan), ഡാറ്റ ടോപ്പ്-അപ്പുകൾ(Data top-up) എന്നിവയടക്കം വിവിധ പ്രീപെയ്‌ഡ്(airtel prepaid Offers) ഓഫറുകൾക്ക് 20 മുതല് 25 ശതമാനം വരെയാണ് നിരക്ക് വർധന(tariff hike for prepaid offerings)\nന്യൂഡൽഹി : മൊബൈൽ പ്രീപെയ്‌ഡ് നിരക്കുകൾ(tariff hike for prepaid offerings) വർധിപ്പിച്ച് എയർടെൽ(airtel prepaid). 20-25 ശതമാനം വരെയാണ് താരിഫ് നിരക്കുകൾ കൂട്ടിയത്. പുതുക്കിയ നിരക്കുകൾ നവംബർ 26 മുതൽ പ്രാബല്യത്തിൽ വരും. വോയിസ് പ്ലാനുകൾ(Airtel Voice plan), ഡാറ്റ ടോപ്പ്-അപ്പുകൾ(Airtel Data top-up) എന്നിവയുൾപ്പെടെയുള്ള വിവിധ പ്രീപെയ്‌ഡ് ഓഫറുകളുടെ( prepaid offers) താരിഫ് ആണ് വർധിപ്പിച്ചത്.\nഎൻട്രി ലെവൽ വോയിസ് പ്ലാനുകൾക്ക് 25 ശതമാനവും അൺലിമിറ്റഡ് പ്ലാനുകൾക്ക്(unlimited plan) 20 ശതമാനവുമാണ് വർധിക്കുക. താരിഫ് വർധിപ്പിക്കുക വഴി ഇന്ത്യയിൽ 5ജി അവതരിപ്പിക്കാൻ കഴിയുമെന്ന് എയർടെൽ കണക്കാക്കുന്നു.\nപുതിയ പ്ലാനുകൾ നിലവിൽ വരുന്നതോടെ 79 രൂപയുടെ നിലവിലെ പ്ലാൻ 99 രൂപയായി വർധിക്കും. 28 ദിവസത്തെ വാലിഡിറ്റി, 50 ശതമാനം അധിക ടോക്ക് ടൈം, 200എംബി ഡാറ്റ, 1പൈസ/സെക്കന്‍റ് വോയിസ് താരിഫ് തുടങ്ങിയ ആനുകൂല്യങ്ങളും പ്ലാനിൽ ലഭിക്കും. അൺലിമിറ്റഡ് പ്ലാനുകളിൽ നിലവിലെ 149 രൂപയുടെ പ്ലാൻ 179 രൂപയാകും. 2498 രൂപയുടെ പ്ലാൻ 2999 രൂപയാകും.\nനീണ്ട ഇടവേളക്ക് ശേഷമാണ് കമ്പനി ഇത്രയും ഉയർന്ന നിരക്കിൽ താരിഫ് വർധിപ്പിക്കുന്നത്. 200 രൂപയെങ്കിലും ഒരു ഉപയോക്താവിൽനിന്ന് ശരാശരി പ്രതിമാസം വരുമാനമായി ലഭിച്ചാൽ മാത്രമേ മുന്നോട്ടുപോകാൻ കഴിയൂവെന്നാണ് കമ്പനി വിലയിരുത്തുന്നത്. നിലവിലെ ശരാശരി വരുമാനം 153 രൂപയാണ്.